Posted on 3:46 pm April 14, 2021 Author Niraj PatelComments Off on ઘરમાંથી ચોરી થઇ ગયું દુનિયાનું સૌથી મોટું સસલું, શોધી આપનારને માલિક આપશે અધધધ આટલા રૂપિયાનું ઇનામ\nદુનિયાનું સૌથી મોટું સસલું તેના માલિકના ઘરેથી ચોરી થઇ ગયું છે. આ સસલાને ગિનિસ બુક ઓફ વર્લ્ડ રેકોર્ડમાં દુનિયા સૌથી મોટા સસલા તરીકેનો ખિતાબ આપીને પણ સન્માનિત કરવામાં આવ્યું હતું.\nસસલાના ચોરી થવાની ફરિયાદ મળવાની સાથે પોલીસ પણ તેની તપાસમાં લાગી ગઈ છે. તો સસલાની માલિકીની સલસલનું સરનામું બતાવવા વાળાને એક લાખથી પણ વધારે ઇનામ પણ આપવાની જાહેરાત કરી છે.\nવેસ્ટ મર્સીયા પોલીસનું કહેવું છે કે 129cm લાંબુ વિશાળકાય સસલું ઘરમાંથી ચોરી થઇ ગયું છે. આ દુનિયાનું સૌથી મોટું સસલું છે. જેનું નામ ડેરિયસ છે. શનિવારની રાત્રે કેટલાક ચોરો દ્વારા તેને ચોરી લેવામાં આવ્યું હતું.\n2010માં આ સસલાનું નામ ગિનિસ બુક ઓફ વર્લ્ડ રેકોર્ડમાં નોંધાયું હતું. સસલાની માલિક એન્ટ એડવર્ડ્સને ચોરની શોધ કરનાર અને તેને પાછું લાવી આપનારને ઇનામ આપવાની જાહેરાત કરી છે. તેમનું કહેવું છે કે જે દિવસે તેમનું સસલું ચોરી થયું છે તે તેમના જીવનનો સૌથી દુઃખદ દિવસ છે.\nએડવર્ડ્સ દ્વારા ટ્વીટર ઉપર લોકોને નિવેદન કરતા લખ્યું છે કે જેને પણ ડેરિયસને લીધું છે તે મહેરબાની કરીને પાછું આપી દે. તે હવે બ્રીડીંગ માટે પણ ખુબ જ મોટું થઇ ગયું છે. પોલીસ દ્વારા પણ આ સસલાની જાણકારી આપવા માટે ફોન નંબર જાહેર કરવામાં આવ્યા છે.\nઆ સસલાનું વજન 22 કિલો છે અને તે એક વર્ષની અંદર 4000થી પણ વધારે ગાજર ખાઈ જાય છે.\nPosted on 1:03 pm October 16, 2019 3:41 pm September 15, 2021 Author Niraj Patel\n12:31 pm May 23, 2020 Charu Shah Comments Off on જૂનાઢના પૂર્વ ધારાસભ્યના દીકરાનું અમેરિકામાં અવસાન, 15 દિવસથી હતા હોસ્પિટલમાં સારવાર હેઠળ\n12:45 pm July 2, 2021 Niraj Patel Comments Off on અમદાવાદની પરણીતાને ત્રણ ત્રણ વાર લગ્ન કર્યા છતાં પણ ના મળ્યું સુખ અને અંતે ભર્યું એવું પગલું કે સૌના હોશ ઉડી ગયા


હિમાચલમાં ભારે વરસાદ બાદ અનેક જગ્યાએ ભૂસ્ખલનઃ રસ્તાઓ બ્લોક, પ્રવાસીઓ ફસાયા – પર્યાવરણ ટુડે\nહિમાચલ પ્રદેશમાં ભારે વરસાદ પડી રહ્યો છે અને તેના કારણે ભારે તબાહી મચી છે. ભયંકર વરસાદના કારણે ઠેર-ઠેર ભૂસ્ખલનની ઘટનાઓ બની રહી છે. અનેક રસ્તાઓ ભૂસ્ખલનના કારણે બંધ થઈ ગયા છે. આવામાં એક વિડીયો સામે આવ્યો છે. સિરમોર જિલ્લાના કામરાઉમાં ભૂસ્ખલનના કારણે નેશનલ હાઇવે નંબર ૭૦૭ બ્લોક થઈ ગયો છે. ભૂસ્ખલનની આ ઘટના વિડીયોમાં જોઈ શકાય છે. તો મંડી જિલ્લામાં પાર્કિંગમાં ઉભેલી કારો પર આખી છત પડવાથી ગાડીઓને ભારે નુકસાન થયું છે.\nજાણકારી પ્રમાણે સિરમૌર જિલ્લામાં ૭૦૭ પાવટા સાહિબથી રોહડૂ જનારા રાષ્ટ્રીય ઉચ્ચ માર્ગ બડવાસની પાસે લગભગ ૫૦થી ૧૦૦ મીટર ભેખડ ધસી પડવાથી રોડ બ્લોક થઈ ગયો છે. આ ઉપરાંત હિમાચલમાં વાદળ ફાટવાથી ૧૪૪ પ્રવાસીઓ અટવાયા હતા. પ્રવાસીઓ હિમાચલના લાહૌલ-સ્પીતિમાં ફસાય છે. તો જમ્મુ-કાશ્મીરના કિશ્તવાડમાં પણ વાદળ ફાટ્યું છે. બીજી તરફ હરિયાણાના હથિની કુંડ બેરેજથી સતત પાણી છોડ્યા બાદ દિલ્હીમાં યમુના નદી એકવાર ફરી જોખમી સ્તરે છે.\nયમુનાનું જળસ્તર સતત વધી રહ્યું છે. આઈટીઓ પર યમુનાનું પાણી ભયંકર રીતે પસાર થઈ રહ્યું છે. આગામી કેટલાક કલાક જો આ રીતે જળસ્તર વધતુ રહ્યું તો ડીએનડીની આસપાસ નોઇડાના નીચેના વિસ્તારો અને ઓખલાના કેટલાક વિસ્તારો જળમગ્ન થઈ શકે છે. સવારે ૧૧ વાગ્યે યમુના નદીમાં જળસ્તર ૨૦૫.૩૪ મીટર રેકોર્ડ થયું હતું, જ્યારે ખતરાનું નિશાન ૨૦૫.૩૩ મીટર છે. હવામાન વિભાગે યમુનાથી અડીને આવેલા વિસ્તારોમાં ઑરેન્જ્ એલર્ટ જાહેર કરી દીધું છે.\nજો સ્થિતિ વધારે ગંભીર બનશે તો યમુનાની આસપાસના વિસ્તારોને ખાલી કરાવવામાં આવશે. હથિની કુંજ બેરાજથી બુધવારના યમુના નદીમાં ૧.૬ લાખ ક્યુસેક પાણી છોડવામાં આવ્યું છે. ગુરૂવારના પણ ૧.૧૪ લાખ ક્યુસેક પાણી છોડવામાં આવ્યુ હતું.


Posted on 3:17 pm November 3, 2021 Author Nilay JComments Off on આ છે વિશ્વની સૌથી રહસ્યમય ગુફા, જેની અંદર જતા જ વ્યક્તિ થઈ જાય છે ઘરડો\nચેક રિપબ્લિક દેશમાં હૌઉસકા કેસલ એક એવી જગ્યા છે, જેના વિશે ઘણી કહાનીઓ પ્રચલિત છે અને તે લોકોને હેરાની કરનારી પણ છે. હૌઉસકા કેસલમાં એક એવો ખાડો છે જેને નરકનો દરવાજો કહેવામાં આવે છે. આ ખાડાની ઉંડાઈ વિશે કોઈને માહિતી નથી.\nહૌઉસકા કેસલના નિર્માણના સમય વિશે પણ કોઈ ચોક્કસ માહિતી ઉપલબ્ધ નથી. જો કે એવું માનવામાં આવે છે કે આ નરકના દ્વારનું નિર્માણ 1253 એડી અને 1278 એડી વચ્ચે થયું હતું. હૌઉસકા કેસલ શા માટે બાંધવામાં આવ્યો તેની પાછળ એક લોકપ્રિય વાર્તા છે. હૌઉસકા કેસલ બનાવીને અહીંના રહેવાસીઓએ તે ખાડો ઢાંકવાનો પ્રયાસ કર્યો હતો.\nતેની ઊંડાઈ કેટલી છે તે કોઈ જાણતું નથી. લોકો આ ખાડાને ‘નરકનો દરવાજો’ પણ કહે છે. હૌઉસકા કેસલમાં હાજર ‘નર્કના દ્વાર’ વિશે કહેવાય છે કે સૂર્યાસ્ત પછી તેમાંથી ભયંકર જીવો બહાર આવ્યા. આ પ્રાણીઓને કાળા પીંછા હતા, તેઓ અડધા માનવ અને અડધા પ્રાણી હતા જે આખા દેશમાં ફરતા હતા.\nઆ ખાડા સાથે જોડાયેલી બીજી એક વાર્તા છે. એવું કહેવાય છે કે 13મી સદીમાં એકવાર એક કેદીને તેની સજા માફ કરવાનું વચન આપવામાં આવ્યું હતું. કેદીની સામે એક શરત મૂકવામાં આવી હતી કે તેણે આ ખાડામાં નીચે જઈને જોવું પડશે કે તે કેટલો ઊંડો છે. તે વ્યક્તિ તેની સાથે સંમત થયો. એવું કહેવાય છે કે જ્યારે દોરડાથી બાંધેલા વ્યક્તિને આ ખાડામાં નીચે ઉતારવામાં આવ્યો ત્યારે થોડીવાર પછી તેની ચીસો લોકોએ સાંભળી અને જ્યારે તેને બહાર કાઢવામાં આવ્યો ત્યારે તે વૃદ્ધ થઈ ચૂક્યો હતો. એટલે કે તેની ઉંમર સામાન્ય કરતા ઘણા વર્ષો આગળ વધી ગઈ હતી.\nહૌઉસકા કેસલમાં કામ કરતા લોકો દાવો કરતા રહે છે કે તેઓ બિલ્ડિંગના ગ્રાઉન્ડ ફ્લોર પરથી કેટલાક વિચિત્ર અવાજો સાંભળે છે. એટલું જ નહીં, અહીં આવતા પ્રવાસીઓએ ઘણી વખત લોકોની ચીસો સાંભળવાનો દાવો પણ કર્યો છે.\nઅહીં ન તો કોરોના છે, ન તો સૂર્યના કિરણો અહીં પહોંચે છે. દેશમાં દોઢ વર્ષથી કોરોના ફેલાયેલો છે, પરંતુ મધ્યપ્રદેશના છિંદવાડા જિલ્લાના રહસ્યમય પાતાલકોટના એક ડઝન ગામોમાં કોવિડનો એક પણ કેસ નથી આવ્યો. ખીણો વચ્ચે વસેલા આ ગામોમાં ઔષધીય છોડની સંપત્તિ છે. આ વિસ્તારમાં ખડકોની અધિકતાને કારણે, લોકો સીધા સૂર્યપ્રકાશથી બચી જાય છે. ભોપાલથી 250 More..\nPosted on 2:10 pm May 22, 2019 Author Aryan Patel\nએમ તો આપણને ધારીએ એ બધું જ કરી શકીએ છીએ પણ એ કરવા માટે લગન અને મહેનત કરવા માટેની તૈયારી હોવી જોઈએ. આજે આવી જ એક વાત કરીશું કે બે અભણ મિત્રોએ મળીને ચમત્કાર કરી બતાવ્યો અને બનાવ્યું હવાથી ચાલતું એન્જીન… તો ચાલો જાણીએ તેમની સંપૂર્ણ વાત… ગાડીઓના ટાયરમાં હવા ભરનારા બે અભણ મિત્રોએ કઈક More..\nOMG: 100 વર્ષથી આ દેશમાં થઈ રહ્યો છે માછલીઓનો વરસાદ, હજુ સુધી નથી ઉકેલાયું રહસ્ય


ઈશ્વરમાં શ્રદ્ધા - ॐ સ્વામી\nતે સાંજ પડતાં જ બધા ઘેટાંને એક જગ્યાએ ભેગા કરે છે. શું ખરેખર? તે તમારી શ્રદ્ધાની તાકાત ઉપર નિર્ભર છે.\nએવાં ઘણાં લોકો છે જે ભગવાનમાં વિશ્વાસ ધરાવે છે અને એવાં પણ ઘણાં લોકો છે જે નથી વિશ્વાસ ધરાવતાં. અમુક ભગવાનમાં માને છે કારણ કે તેમને કોઈ બીજો વિચાર જ કર્યો હોતો નથી, ઘણાં એવાં પણ હોય છે કે જેમને બહુ બધો વિચાર કર્યો હોય છે. અને એવું જ કઈક ભગવાનમાં નહિ માનનારાઓ માટે પણ કહી શકાય. વિશ્વાસનાં પરિપ્રેક્ષ્યમાં જ આજનું મારું વિષયવસ્તુ છે. વિશ્વાસ ધરાવનાર લોકોનાં મુખ્યત્વે ત્રણ પ્રકાર છે જેમ કે:\nઆશાવાદી એ રઘવાયાની હરોળમાં આવે છે. તે માને છે કે તેની વર્તમાન વિશ્વાસ પ્રણાલીમાં જો તેનાં પ્રશ્નોનો કોઈ જવાબ નહિ હોય તો, કદાચ બીજી કોઈ વિશ્વાસ પ્રણાલી પાસે હશે. તે હંમેશાં એક રામબાણ ઈલાજની શોધમાં હોય છે, કોઈ એવું સમાધાન કે જે તેમને શાંતિ પ્રદાન કરે. પરંતુ અહિ પ્રશ્ન એક જ છે કે તે એક વિશ્વાસ પ્રણાલી પરથી બીજી પર કુદકા માર્યા કરે છે. તેને હજી બેસીને મૂળ પ્રશ્નને ઓળખવાનો પ્રયાસ જ નથી કર્યો કાં તો પછી એ સાચો સવાલ નથી કરી રહ્યો. તે જાણે કે કોઈ પ્રદર્શનને જોતો બેઠો છે. તે આશા રાખે છે કારણ કે તે રઘવાયો છે. તેની અંતર્મુખ થવાની કે ભક્તિ કરવાની તમામ કોશિશો નિષ્ફળ જાય છે કારણ કે તેનામાં કટિબદ્ધતા ખૂટે છે, અને નૈતિકતાનો પણ અભાવ હોય છે. આશાવાદી વ્યક્તિ હંમેશાં ઊંડા પ્રશ્નોનું સહેલું સમાધાન ઈચ્છે છે. જયારે જયારે પણ તે કોઈ નવી વિશ્વાસ પ્રણાલીનો સ્વીકાર કરે છે ત્યારે તેને સારું લાગે છે, હાશ લાગે છે, અને અંદરથી થોડી સાંત્વના પામે છે. આ જો કે એક અસ્થાઈ સમયગાળો છે. અને આ સમય તરત ચાલ્યો જાય છે અને આ આશાવાદી વ્યક્તિ ફરી પોતાની જૂની નાવમાં પાછો ફરે છે. જાણે કે વાસ્તવિકતાએ તેને કોઈ સ્વપ્નમાંથી અચાનક જગાડી ન દીધો હોય! તેનું રઘવાયાપણું તેને ઝંપવા નથી દેતું અને તેની ઈચ્છાઓ તેનાં ઉપર પાછી હાવી થઇ જાય છે અને પાછો તે બીજા સમાધાનની શોધમાં નીકળી પડે છે. આ આશાવાદી વ્યક્તિ, સિવાય કે જો એ પોતાનાં અસ્તિત્વમાં, જિંદગીમાં, વિચારોમાં, વર્તનમાં અને માન્યતાઓમાં કોઈ ફેરફાર ન કરે તો તેનાં પોતાનાં જીવનમાં તે પરમાનંદને પામી શકે તેવી શક્યતા બહુ ઓછી છે, આત્મસાક્ષાત્કારનો તો સવાલ જ પેદા નથી થતો. લુખ્ખી વાણી, મોટો અહં, અમર્યાદિત ક્રોધ, અને વાસનાગ્રસ્ત મન આ એક આશાવાદીની નિશાનીઓ છે. તેને બદલાવની અપેક્ષા હોય છે પરંતુ તેનાં માટે કઈ પણ છોડવાની તૈયારી નથી હોતી.\nઆ એક જુદી જાતનો વિશ્વાસું હોય છે જે આશાવાદી કરતાં થોડો વધારે સ્થિર હોય છે. તેની સ્થિરતા તેની આંતરિક અવસ્થા અને બાહ્ય સંજોગોના આધારે બદલાતી રહેતી હોય છે. આવી સ્થિરતા તે પોતે કોઈ સારો વિશ્વાસું છે એટલાં માટે હોય છે એવું જરૂરી નથી, પણ તેને મન કોઈ સંજ્ઞાનાત્મક તલાશ કે કોઈ બૌદ્ધિક પ્યાસ કે આધ્યાત્મિક વિજય જેવી વસ્તુઓની કઈ પડી જ નથી હોતી. આવો કેદી કોઈ બીજાની માન્યતા કે વિશ્વાસ પ્રણાલીમાં કેદ હોય છે. કોઈ ધર્મ, કોઈ પંથ, કોઈ સંપ્રદાય વિગેરેની જેલ આવા કેદી માટે બનાવેલી હોય છે. તેને લાગે છે જીવન એક સજા છે જેને ભોગવવાની છે. તેને આ જેલની બહાર જીવન જીવવાનો મોકો મળી શકે તેમ હોય છે પરંતુ તે તેનાં માટે નથી વિરોધ કરતો કે નથી અનુરોધ. તે જેલનું જીવન સ્વીકારી લે છે. ઘણાં બધા લોકો પોતાની માન્યતા કે વિશ્વાસ પ્રણાલીની જેલનાં કેદીઓ છે. તેઓ કદી બહાર આવવાનું સાહસ કરતાં જ નથી હોતાં. વાસ્તવિક જીવનનાં કેદીઓની સરખામણીમાં આ કેદીઓ તો અવાસ્તવિક સળિયાઓની પાછળ ધકેલાયેલા હોય છે. જો તમને કોઈ ચોક્કસ ફિલસુફી કે ધર્મ આપવામાં આવ્યો હોય અને તમે તેને સ્વીકારી લીધો હોય તો શકયતા છે કે તમે કોઈ સજા વેઠી રહ્યાં છો. તમે તમારા ઉપર લદાયેલાં નિયમોની નીચે જીવી રહ્યાં છો. જો તમારે કોઈ પણ કારણોસર (કે જે ફક્ત તમને જ જ્ઞાત હશે) આ જેલમાં જ રહેવું પડે એવું હોય તો કમ સે કમ જેલર બનીને રહો. એ કદાચ થોડી વધારે સારી નોકરી છે, એક વધુ સારી ભૂમિકા છે. જેલમાં કોઈ પિકાસો કરતાં કદાચ વધારે સારું ચિત્રકામ કરતુ હશે કે શેક્સપીયર કરતાં કદાચ વધારે ડાહ્યો લાગતો હશે તેમ છતાં તે રહેતો તો બંદી બનીને જ હોય છે. “માન્યતાઓની જેલ” એ એક શરતી બની ચુકેલાં મનની પેદાશ છે, અને તેને જો તમારી પ્રયત્ન કરવાની ઈચ્છા હોય તો જ તોડી શકાતી હોય છે.\nઆશાવાદીની સરખામણીમાં પાલતું પ્રાણી એક જ જગ્યાએ રહેતું હોય છે. અને કેદીની સરખામણીએ તેને પોતાનાં માલિક પાસેથી પ્રેમ પણ મળતો હોય છે તેમજ તેને ઘરની બીજી વ્યક્તિઓ તરફથી પણ પ્રેમ મળતો હોય છે. તે એક તાલ-મેલમાં રહેતો હોય છે. એક પાલતું પ્રાણી એ છે કે જેને પોતાનાં બધાં પ્રશ્નોનો જવાબ મળી ગયા હોય છે અને પછી તે એક વિશ્વાસ પ્રણાલીમાં પ્રેમથી, મમતાથી અને દ્રઢતાથી સ્થાઈ થઇ જતો હોય છે. તે પોલી દલીલો અને લુખ્ખા વિવાદોને પાર કરી જાય છે. માન્યતા કે વિશ્વાસ એ બુદ્ધિની પેદાશ હોય છે. જ્યાં સુધી કોઈ એમ કહેતું હોય, “હું માનું છું”, તેનો અર્થ એ કે તેમને પોતાનું સત્ય હજી સુધી શોધ્યું જ નથી. એક પાલતું પ્રાણીની સ્વતંત્રતા તેનાં માલિકની મરજી સુધી જ સીમિત હોય છે. જયારે સાચો બોધ થઇ જાય છે ત્યારે આપોઆપ તેમનું “હું માનું છું”, કહેવાનું “હું જાણું છું” માં બદલાઈ જાય છે.\nજે કઈ પણ કોઈ બીજા પાસેથી મેળવેલું હોય તે ક્યારેય જ્ઞાન નથી બની શકતું; તે ફક્ત એક માહિતી હોય છે. જયારે આપણે તે માહિતીનો ઉપયોગ કરીને આપણા પોતાનાં સ્વ-અનુભવે કોઈ તારણ ઉપર આવીએ ત્યારે તે જ્ઞાન બને છે. એક કેદી અને એક પાલતું પ્રાણી વચ્ચેનો પ્રાથમિક તફાવત તેમની સમર્પણની માત્રા ઉપર છે. તમારા પોતાનાં ઘરનું(એક બૌદ્ધિક શોધનાં) પાલતું પ્રાણી બનવું એ કોઈ બીજાની માન્યતાઓના ગુલામ બનવાં કરતાં અનેકગણું સારું છે. એક પાલતું પ્રાણી કુદરતીપણે જ પોતાનાં માલિકને જોઇને આનંદ અનુભવે છે. ભક્તિની પ્રણાલીમાં કે જે એક ભક્તિમય સેવાના પ્રતિક રૂપે, એક પાલતું પ્રાણી બનવું એક સૌથી ઉત્તમ વાત છે. તેમ છતાં, હું ફરીથી કહું છું કે, આજનો આ વિષય ફક્ત માન્યતા કે વિશ્વાસનાં પરિપ્રેક્ષ્યમાં જ છે. એક કેદી પોતાની વિશ્વાસ પ્રણાલીમાં એક પાલતું પ્રાણી જેટલો જ સુસ્થિત હોય છે પરંતુ તેને કોઈ પૂર્તિનો અનુભવ નથી થતો; તે પેલાં પાલતું પ્રાણીની જેમ છૂટથી રમી નથી શકતો, પોતાનો માલિક તેની પાછળ સાફ કરે તેની તો વાત જ જવા દો.\nએક સાચી અનુભૂતિ, તમારી બધી માન્યતાઓ કે જે તમને બાંધી રહી છે અને તમારા જગતને શરતી બનાવી દઈ રહી છે તેને શોષી લે છે. પછી તમારો અનુભવ તમારું માર્ગદર્શક બળ બને છે અને તમારું બિનશરતી અસ્તિત્વ તમારું પથદર્શક અજવાળું. તમારે હવે શેમાંય વિશ્વાસ રાખવાની કે નહિ રાખવાની જરૂર નથી પડતી; તમને એક ત્રીજો જ વિકલ્પ મળે છે – તમારી પોતાની વિશ્વાસ પ્રણાલી બનાવવાનો. તમે હવે વિવિધ ધર્મ સિદ્ધાંતો વચ્ચે આમથી તેમ ફંગોળાતા નથી. શ્રદ્ધા એ વિશ્વાસનું એક ઉચ્ચ સ્તર છે. શ્રદ્ધા જયારે સો ટકા દ્રઢતાથી ટકાવી રાખવામાં આવે ત્યારે તે તમારા માટે ચમત્કાર કરી શકે છે. જયારે તમે તમારા વિશ્વાસમાં અવિરત પ્રયાસથી નૈતિકતા, શુધ્ધતા, સમર્પણ અને દ્રઢતા ઉમેરો છો ત્યારે તે એક લુખ્ખા બૌદ્ધિક સિદ્ધાંતમાંથી એક પ્રાણમય શ્રદ્ધા સ્વરૂપમાં બદલાઈ જાય છે. વધુમાં જયારે તમે તમારું પોતાનું સત્ય અનુભવો છો ત્યારે બીજી બધી વ્યાખ્યાઓ તમારા માટે તુચ્છ બની જાય છે.\nજાવ! તમારા ભગવાનનું પાલતું પ્રાણી બની જાવ કે પછી તમારા પોતાનાં જગતના ભગવાન બની જાવ. એનાંથી ઓછું હોય તેવું કશું પણ ચલાવી ન લો.


ચાલુ વાહને હવે તમે મોબાઈલમાં વાત કરતા પકડાશો તો શું થશે ? જાણવા જેવું છે.. | Ha Ame Gujarati\nઉત્તરાખંડમાં હવેથી જો કોઈ પણ વ્યક્તિ ચાલુ વાહને ફોન પર વાત કરતું જોવા મળશે તો એક દિવસ માટે પોલીસ તેનો ફોન જપ્ત કરી લેશે. શુક્રવારે નૈનિતાલ હાઈકોર્ટે રાજ્યમાં રોડ સેફ્ટી અંગેની અરજીની સુનાવણી દરમિયાન ટ્રાંસપોર્ટ વિભાગને આદેશ આપ્યો છે કે, નિયમ ભંગ કરનારા લોકોનો મોબાઈલ 24 કલાક માટે જપ્ત કરી લેવામાં આવે અને યોગ્ય કારણ સાથે મોબાઈલ જપ્ત કર્યાની રિસિપ્ટ આપવી.\nગયા મહિને જ કોર્ટે ડ્રાઈવિંગ કરતી વખતે મોબાઈલ વાપરનાર સામે લાલ આંખ કરી હતી અને નિયમ તોડનાર વ્યક્તિનું ડ્રાઈવિંગ લાઈસન્સ કેન્સલ કરવાનો હુકમ કર્યો હતો. કોર્ટે અવલોકન કર્યું કે, ડ્રાઈવિંગ કરતી વખતે ફોન પર વાત કરનાર વ્યક્તિ પોતાનો જીવ જોખમમાં નાખે છે સાથે સાથે અન્ય લોકોની સુરક્ષા પણ જોખમાય છે. જ્યાં સુધી રાજ્ય સરકાર કોઈ ચોક્કસ દંડ નક્કી ન કરે ત્યાં સુધી કાયદો તોડનાર દરેક વ્યક્તિ પાસેથી 5,000 રૂપિયા દંડ વસૂલવામાં આવશે.\nશુક્રવારે જસ્ટીસ રાજીવ શર્માની સિંગલ જજની બેંચે એક મહિનામાં રાજ્યના રોડની સેફ્ટીનું ઓડિટ કરવા સહિતના નિર્દેશો આપ્યા છે. આ અઠવાડિયે પૌરીગઢવાલના ધુમકોટ વિસ્તારમાં બસ અકસ્માતમાં 48 લોકોએ જીવ ગુમાવ્યા છે ત્યારે અકસ્માત ઓછા કરવા રોડની સ્થિતિ ચકાસવાનો પણ આદેશ આપ્યો છે.4જુલાઈએ બેન્ચે રાજ્યના ટ્રાંસપોર્ટ વિભાગના સેક્રેટરીને સમંસ પાઠવ્યું અને રોડ સેફ્ટીની સમસ્યાઓ અને તેના સમાધાન અંગે જવાબ રજૂ કરવા જણાવ્યું હતું.\nઆ છે સુવાની સારી અને ખરાબ પોઝીશન\nજે ખાનોના નામ પર ચાલે છે આખું બોલીવુડ તેનુ સાચુ નામ ૯૯ ટકા લોકો નથી જાણતા, હવે જાણી લો


આ સિતારાઓને પાગલ ફેંસ ખુબ નડેલા - કાંડું કાપવાથી લઈને લગ્ન રોકવા સુધી આવા નાટક થયેલા - mojemoj.com આ સિતારાઓને પાગલ ફેંસ ખુબ નડેલા - કાંડું કાપવાથી લઈને લગ્ન રોકવા સુધી આવા નાટક થયેલા - mojemoj.com\nસ્ટાકર એ વ્યક્તિ હોય છે કે જે કોઈ વ્યક્તિ નો છુપાઈ ને પીચો કરતા હોય છે. બોલીવૂડ ના સિતારાઓ ને આવા લોકો ખુબ જ જોવા મળતા હોય છે.આજે અમે તમને બોલીવૂડ ના સિતારાઓ ના એવા પાગલ ચાહકો વિષે જણાવવા જઈ રહ્યા છીએ કે જેઓ એ પોતાને ગમતા એક્ટ્રેસ કે એકટરો ને મળવા માટે બધી જ હદો પાર કરી દીધી હતી.\nવરુણ ધવન ની એક પાગલ ચાહક એ એવી ધમકી આપી હતી કે જો વરુણ ધવન તેના વોટ્સઅપ ના મેસેજ નો રિપ્લાય નહિ આપે તો તે આપઘાત કરી લેશે.વરુણ ધવન ની પાસે તેની આ ચાહક ના ઘણા બધા મેસેજ આવતા હતા.\nવરુણ એ તે નંબર ને બ્લોક પણ કરી દીધો હતો.પરંતુ જયારે તેઓને તેની આ ચાહક ની આપઘાત ની ધમકી મળી તો તેઓએ મજબુર થઇ ને તેની સામે પોલીસ ફરિયાદ લખવી હતી.\nસની ને ઓનલાઈન ઘણા પ્રકાર ની ગાળો અને ધમકીઓ મળતી હોય છે. એકવાર એક વ્યક્તિ એ ધમકી આપી હતી કે તે તેણીના ઘર આવી ને તેને નુકસાન પહોચાડશે.\nઆ દરમિયાન સની ના પતિ ભારત ની બહાર હતા.એવા માં સની એટલી ગભરાઈ ગઈ હતી કે થોડાક અવાજ આવવા પર તે ચાકુ લઈને જોવા નીકળતી હતી કે કોઈ છે કે નહિ.\nએક વાર અમીષા પટેલ દિલ્લી થી મુંબઈ એરપોર્ટ માં આવી હતી.ત્યાં કેટલાક લોકો તેની સાથે સેલ્ફી લેવા માટે આવ્યા હતા. આના પછી અમીષા પોતાના ઘરે જવા માટે નીકળી ત્યારે એક વ્યક્તિ તેનો પીછો કરવા લાગ્યો હતો.\nતે વ્યક્તિ અમીષા ના ઘર ની બહાર આખી રાત સુધી રહ્યો પછી સવારે સેક્યુરીટી વાળા એ પોલીસ ને બોલાવવા ની ધમકી આપી ત્યારે તે ત્યાંથી ચાલ્યો ગયો.\nકેટરીના માટે એક ચાહક એવો પાગલ થઇ ગયો હતો કે તેણે ૯ મહિના સુધી કેટરીના નો પીછો કર્યો હતો.એકવાર તો કેટરીના ના ઘરે એમ કહીને આવી ગયો હતો કે કેટરીના એ જ તેને બોલ્યો છે.આ વાત છે ૨૦૦૯ ની. જોકે કેટરીના એ કોઈ કેશ કર્યો ન હતો.\nજોન અબ્રાહમ :\nઆમતો જોન ની દીવાની છોકરીઓ હોય છે પરંતુ “દોસ્તાના” ફિલ્મ આવ્યા બાદ એક પુરુષ તેમની પાછળ પડી ગયો હતો. આ ચાહક અવાર નવાર જોન ના ઘરે ફોન કરતો હતો.પરંતુ જયારે પરિસ્થિતિ હાથ ની બહાર જવા લાગી ત્યારે તેઓએ પોલીસ ને જાણ કરી હતી.\nહ્રીતિક રોશન :\nરશિયા ની રહેવા વાળી એના નામની એક છોકરી હ્રીતિક ની પાછળ જ પડી ગઈ હતી. આ છોકરી તેના ઘર ની બહાર ચક્કર મારતી જ રહેતી હતી.એક વાર તો તે હ્રીતિક ના અંધેરી ના ઓફીસ માં પણ આવી ગઈ હતી.આ પછી હ્રીતિક એ પોલીસ ફરિયાદ કરી હતી.\n“મેં હું ના” ફિલ્મ રીલીઝ થયા બાદ સુષ્મિતા સેન ના એક ચાહક એ લગ્ન ના વસ્ત્રો ગીફ્ટ કર્યા હતા. પછી તેને ધમકી આપી હતી કે સુષ્મિતા એ તેની સાથે લગ્ન નહિ કરે તો તે તેને મારી નાખશે.\nએક છોકરી કે જે અક્ષય ની ચાહક હતી કે તેણીએ અક્ષય કુમાર ની એક જલક માટે લખનઉ થી મુંબઈ ભાગી આવી હતી.તેણીએ અક્ષય નો એક વર્ષ સુધી પીછો કર્યો હતો.પછી એકવાર અક્ષય ને મળવા માટે ની જીદ માં તેના ઘર ની બહાર પોતાના કાંડા ની નસ કાપી લીધી હતી. અક્ષય ને આ વાત ની ખબર પડી તો તે તરત જ છોકરી ને હોસ્પિટલ માં લઇ ગયા હતા.\nજાન્હવી કપૂર નામની એક મોડલ અભિષેક ની ખુબ જ મોટી ચાહક હતી કે એશ્વર્યા સાથે તેના લગ્ન દરમિયાન તેણે પોતાનું કાંડું કાપી લીધું હતું.\nશ્રુતિ હસન :\nશ્રુતિ ને તેના જ શુટિંગ કૃ ના એક સભ્ય એ પીછો કરીને તેણીને દબાવવા નો પ્રયત્ન કર્યો હતો.\nઆ સિતારાઓને પાગલ ફેંસ ખુબ નડેલા


આખરે, અમારો વિકાસ ક્યાં? - કાજલ ચૌહાણ\nકાજલ ચૌહાણ : આજે દેશ આપણે વિચારીએ છીએ એના કરતાં પણ પૂરઝડપે આગળ વધી રહ્યો છે અને એની આ રફતારમાં જે વચ્ચે આવે કે નડતરરૂપ બને તેને તોડીને ફેંકી દેવામાં આવે છે. આખરે સરકાર નાના નાના લોકોનું વિચારવામાં રહેશે તો વિકાસ ક્યારે કરશે ?\n….અને આવું જ કંઈક બની રહ્યું છે, અમારી આસપાસ, અમારી નજર સામે છતાં તમે જોઈ ન શકો એ રીતે…\nબંધારણમાં દરેક વ્યક્તિને પોતાની રીતે સ્વતંત્ર જીવવાનો અને વ્યવસાય કરવાનો અધિકાર છે, પરંતુ અમને એવું લાગી રહ્યું છે કે જાણે અમારા આ હકો પર સરકારની મરજી પરાણે લાદી દેવામાં આવી છે.\nહું છું એક આદિવાસી, જંગલમાં રહેતો મૂળ નિવાસી, પર્યાવરણ સાથે તાલમેલ સાધીને તેને નુકસાન ન થાય તે રીતે જીવન ગુજારતો માનવી. અમારી સંસ્કૃતિ પ્રકૃતિમાંથી જન્મી છે અને તેની સાથે જોડાયેલી છે, વર્ષોથી અમે આ કુદરતની પૂજા કરતા આવ્યા છીએ. કદાચ કુદરત સાથે અમે એટલા તલ્લીન થઈ ગયા કે જેમ જેમ વિકાસ થતો ગયો એમ અમારા અને તમારા (એલિટ કલાસ-બહારથી આવીને વસેલી પ્રજા) વચ્ચેનું અંતર વધતું ગયું. અમે અમારું રહેઠાણ છોડીને શહેરોમાં પહોંચી ન શક્યા અને વિકાસ અમારી સુધી પહોંચી ન શક્યો અને આ ખાઈ દિવસે ને દિવસે ઊંડી થતી ગઈ. શહેરો સાથે અમારું કમ્યુનિકેશન ખાસ થયું નહિ, અમારું જીવન, સભ્યતા, બોલી તમારી શહેરીકરણની વ્યાખ્યામાં ફિટ ન થઈ. કદાચ એટલે જ વિકાસમાં અમને ક્યાંય સ્થાન મળ્યું નહિ. પરંતુ હવે વિકાસ બંધો, વિવિધ યોજનાઓરૂપી અવનવા ચહેરાઓ ધારણ કરી અમારા રહેઠાણમાં ઘુસી આવ્યો છે અને અમારા રહેઠાણ, રોજગારી, સંસ્કૃતિ, ઓળખ પર આક્રમણ કરી રહ્યો છે અને આ આક્રમણો દાયકાઓથી થઇ રહ્યા છે અને આ વિકાસના તમે સહભાગી બન્યા છો.\n● અમારી વેદના પણ કંઈક આ વાર્તા સમાન છે,\n20મી જુલાઈ 1969ના રોજ નીલ આર્મસ્ટ્રોંગ અને બઝ એલ્ડ્રીન ચંદ્રની ધરતી પર ઊતર્યા. ત્યાં પહોંચ્યાના મહિનાઓ પહેલા તેમણે તૈયારી શરૂ કરી દીધી હતી. પૂર્વતૈયારીના ભાગ રૂપે તેઓ પશ્ચિમ અમેરિકાના રણમાં ગયા, જે અમુક અંશે ચંદ્રની ધરતી જેવું હતું. ત્યાં અમેરિકાના મૂળ નિવાસીઓ વસતા હતા. આ લોકોને કશુંક કરતા જોઈને એક વૃદ્ધ આદિવાસી ત્યાં આવી પહોંચ્યો અને નીલને પૂછ્યું, તમે શું કરો છો?\n“અમે ચંદ્ર પર જવા માટે તાલીમ લઈ રહ્યા છીએ. ” તેમણે જવાબ આપ્યો.\nઆ સાંભળીને આદિવાસી આશ્ચર્ય પામ્યો અને થોડી વાર પછી કહ્યું, “મારું એક કામ કરશો ?”\n“હા, બોલોને ? “\n“અમે આદિવાસીઓ માનીએ છીએ કે અમારા પવિત્ર આત્માઓ ચંદ્ર પર વસે છે. તમે તેમને અમારા વતી એક સંદેશ પહોંચાડી દેશો ?”\n“હા, બોલોને. શું મેસેજ છે? “\nઆદિવાસી તેમની ભાષામાં કશુંક બોલ્યા અને નીલને તે ગોખી જવા કહ્યું.\n“આનો અર્થ ?” નીલએ પૂછ્યું.\n“એ અમારી અને પવિત્ર આત્માઓ વચ્ચેની ગુપ્ત વાત છે. અમે તમને ન કહી શકીએ.”\nઆર્મસ્ટ્રોંગે તેમનો સંદેશ વારંવાર દોહરાવી અને ગોખી લીધો. ઘરે આવ્યા પછી તેને ચેન ન પડ્યું. આ આદિવાસી શું કહેવા માંગતો હશે? તેમણે કોઈ એવો માણસ શોધી કાઢ્યો, જે અંગ્રેજી અને આદિવાસી બંને ભાષા જાણતો હોય.\nતેણે પેલો ગોખેલો સંદેશ સંભળાવીને પૂછ્યું, “આ શું કહેવા માગે છે?” દુભાષિયો હસવા લાગ્યો.\n“તમે કેમ હસો છો?”આર્મસ્ટ્રોંગે પૂછ્યું.\n“તે એમ કહેવા માગે છે કે આ લોકોના એક પણ શબ્દનો વિશ્વાસ ન કરશો. તેઓ તમારી જમીન પચાવવા આવ્યા છે.”\nઆ ઘટના હકીકતમાં બની છે કે પછી વાર્તા, તે રામ જાણે, પણ તેનું હાર્દ બિલકુલ સાચું છે.\n1854માં રેડ ઇંડિયન કબીલાના એક સરદારે વોશિંગ્ટનના એક વેપારીને પત્ર લખ્યો જે આદિવાસીઓની જમીન ખરીદવા માગતો હતો. સરદારે પત્રમાં લખ્યું, કોઈ આકાશ અથવા પૃથ્વીની આભા કઈ રીતે ખરીદી કે વેચી શકે? હવાઓની તાજગી અને જળના અમે માલિક નથી તો તમે તેને કઈ રીતે ખરીદી શકો?\nઅમારી વ્યથા પણ કંઈક આવી જ છે. ભારતના વિવિધ રાજ્યોમાં 11 લાખથી વધુ કેસ એવા થયા જેમાં આદિવાસીઓ એ સાબિત કરવામાં નિષ્ફળ નીવડયા કે તેઓ ત્રણ પેઢીથી જંગલમાં રહે છે. તેમના જમીન માલિકીના દાવા પુરવાર ન થયા અને સુપ્રીમ કોર્ટે આ તમામ કેસ હારનારા આદિવાસીઓને વન્ય જમીન પરથી હટાવવાનો આદેશ આપી દીધેલો.\nસ્વતંત્રતા બાદ રાષ્ટ્રનિર્માણ માટે કેન્દ્ર સરકારે વિકાસનો જે માર્ગ અપનાવ્યો તેમાં મુખ્યત્વે આર્થિક વિકાસને વધુ ભાર આપવામાં આવ્યો, જે અંતર્ગત 1951થી મોટી વિકાસ યોજનાઓ, બંધો, મોટા કારખાનાં, ખાણનું નિર્માણ શરૂ થયું. અર્થતંત્રની વૃદ્ધિ અને શહેરીકરણને વેગ આપવા નવા ઓદ્યોગિક અને વાણિજ્યિક સાહસો, સંદેશાવ્યવહારની ટેક્નોલોજીઓ, રસ્તાઓ, સિંચાઈ, વીજળી માટેના સ્ટેશનો સ્થાપવા જમીનની મોટા પાયે જરૂરિયાત ઊભી થઈ. જેના ભાગરૂપે જમીન સંસાધનોથી સમૃદ્ધ એવા જંગલો આ શહેરીકરણ અને વિકાસની લપેટમાં આવી ગયા. જેના પરિણામસ્વરૂપ ઉભું થયું વિસ્થાપન અને વિસ્થાપિત થયા આ જંગલોમાં રહેનારા લોકો…અને ખાસ કરીને મોટી સંખ્યામાં આદિવાસીઓ.. જેને લઈને ઘણા દાયકાઓથી આદિવાસીઓ અને વનવિભાગ વચ્ચે આ જમીનોને લઇને સંઘર્ષ થતો આવ્યો છે.\nજમીન મેળવવા માટે જે-તે વિસ્તારમાં વસવાટ કરતી વસ્તીને અન્યત્ર જગ્યાએ વિસ્થાપિત કરવાની જરૂર પડી. વિશાળ પરિયોજનાના વિકાસે અમારા લાખો આદિવાસીઓનો ભોગ લીધો. જેના માઠા પરિણામ તેમની ચાર પેઢી ભોગવી રહી છે. પ્રકૃતિમાંથી ઉદભવેલી આદિવાસી સંસ્કૃતિ ધીરે ધીરે નષ્ટ થવા પર જઈ રહી છે.\nસમગ્ર વિશ્વમાં આફ્રિકા બાદ ભારતમાં આદિવાસીઓની વસ્તી સૌથી વધારે છે. 2011ની વસ્તી ગણતરી પ્રમાણે ભારતમાં લગભગ 8.6 % અને ગુજરાતમાં 14થી વધુ વસ્તી આદિવાસીઓની છે. વિકાસની યોજનાઓને પરિણામે અત્યાર સુધી અમારી પેઢીના લાખો લોકોનું દબાણપૂર્વક વિસ્થાપન થઈ ચૂક્યું છે. દેશના વિકાસની હરણફાળમાં અમારી સંસ્કૃતિ, રોજગારી, જંગલ, જમીન, જળ અને ખાસ કરીને વનસંપદાને જે અસર થઈ છે, તેની કિંમત તમે ચૂકવી શકશો ? અમારો કુદરતી સંસાધનોથી સમૃદ્ધ ગણાતો વિસ્તાર હવે ધીરે ધીરે ખતમ થઈ રહ્યો છે.\nઅમે કોઈ બીજાની સંસ્કૃતિ, રહેઠાણ કે રોજગારી પર તરાપ મારતા નથી તો આ વિકાસ માટે અમારી બલિ શા માટે ? દાયકાઓથી અમારી સાથે જે વર્તન થઈ રહ્યું છે એ પીડા તમે ક્યારેય કલ્પી નહિ શકો ? દેશ વિકાસના માર્ગે આગળ વધે એનાથી અમને કોઈ જ વાંધો નથી, પરંતુ આ વિકાસે અમારા જીવનના વિકાસ સામે જ ખતરો ઉભો કર્યો છે. શું અમને જીવવાનો અધિકાર નથી, શું અમને કાયમી વસવાટ કે રોજગારી મેળવવાનો અધિકાર નથી ? તમારી એક નોકરી છિનવાઈ જાય તો પણ ઘરે ગમગીની ઉદ્દભવે છે તો અમને અમારી જમીન અને ઘર સહિત બીજે ખસેડી દેવામાં આવે, અમારૂં કાયમી સ્થાન છોડવા મજબૂર કરીને અનેક સમસ્યાઓની વચ્ચે છોડી દેવામાં આવે ત્યારે આ દરેક નાગરિકને આપવામાં આવેલા અમારા અધિકારનો ભંગ છે.\nએ વાતને કોઈ શંકા નથી કે આપણી સરકાર લોકોના જીવન, શિક્ષણ, આરોગ્ય, આવાસ, પર્યાવરણને લઈને જાગૃત છે અને યોગ્ય નિયમો અને પગલાં સમયાંતરે લેતી રહી છે તો અમારા જેવા વિસ્થાપિતો માટે શા માટે કોઈ નિયમો નથી, શા માટે કોઈ પોલીસી નથી, એ જાણવા છતાં કે વિસ્થાપન સામાજિક, આર્થિક, રાજકીય અને સાંસ્કૃતિક રીતે કેટલો ગંભીર મુદ્દો છે. વિસ્થાપનથી ચોક્કસ સમુદાય તેની ઓળખ ગુમાવે છે. સામુદાયિક જીવન, સંગીત, કળા લુપ્ત થતી જાય છે, નવા વાતાવરણમાં ફરી અનુકુલન સાધવું પડે છે. શિક્ષણ તો આમાં લટકતી તલવાર બની જતી હોય છે અને એટલું જ નહિ સહાય મેળવતા પણ વર્ષો લાગી જાય છે,\nશું અમે માનવ વિકાસથી બાકાત છીએ કે પછી વિકાસ એ માત્ર અમુક લોકો સુધી જ સીમિત છે? વિકાસ આખરે કોને ધ્યાનમાં રાખીને કરવામાં આવે છે ? અમારી આ પીડા સરકારના બહેરા કાને અથડાય છે ? શું અમને એક વાર પણ પુછવામાં આવશે કે તમે તમારૂં ઘર છોડવા રાજી છો કે નહિ ?\nતો આ કહેવાતા વિકાસ માટે શા માટે અમારો, અમારી પરંપરાગત જીવનશૈલી, અમારૂં અસ્તિત્વ, અમારા સંસ્કૃતિ, અમારી રોજગારીનો ભોગ, શા માટે ? શા માટે ?\nઆ લડત અમારા માટે છે, અમારા અસ્તિત્વ સામે છે, કુદરતી સંસાધનોનો ભોગ લઈ તેમાંથી આર્થિક લાભ લેવા માંગતા અને તેનો આનંદ ઉઠાવતા એ તાનાશાહો સામે છે અને જારી રહેશે.\nइस धूप की आदत सी हो गई है,\nये समझने की गलती तुमसे हुई है ।\n– કાજલ ચૌહાણ ( Kaajal Chauhan )\n( ક્રમશ : ) – 2\nTags: કાજલ ચૌહાણ, તાપી\nFebruary 2022 : The Heart E magazine


Navbharat Sahitya Mandir ‘નવભારત સાહિત્ય મંદિર’ પ્રકાશિત અને દેવાંગી ભટ્ટ લિખિત ઉત્કૃષ્ટ નવલકથા - ત્વમેવ ભર્તા! આજે જ ખરીદો. સંપર્ક: 9825032340 એમેઝોન અને navbharatonline.com પર પણ ઉપલબ્ધ. #devangibhatt #novel #gujarati #literature #words #bestseller #book #author #navbharatsahityamandir #ahmedabad\n‘નવભારત સાહિત્ય મંદિર’ પ્રકાશિત અને દેવાંગી ભટ્ટ લિખિત ઉત્કૃષ્ટ નવલકથા - ત્વમેવ ભર્તા! આજે જ ખરીદો. સંપર્ક: 9825032340 એમેઝોન અને navbharatonline.com પર પણ ઉપલબ્ધ.\n‘નવભારત સાહિત્ય મંદિર’ પ્રકાશિત અને દેવાંગી ભટ્ટ લિખિત ઉત્કૃષ્ટ નવલકથા - ત્વમેવ ભર્તા!\nઆજે જ ખરીદો. સંપર્ક: 9825032340\nએમેઝોન અને navbharatonline.com પર પણ ઉપલબ્ધ.\n#devangibhatt #novel #gujarati #literature #words #bestseller #book #author #navbharatsahityamandir #ahmedabad\nસંતુલિત ખોરાક છે સારા સ્વાસ્થ્યનું પરિણામ પુસ્તક વાંચન..\nઆજની ભાગદોડથી ભરેલી જિંદગીમાં ક્યાંક સહેજ ખાલી મળતાં..


Gujarati News » Bhakti » It was because of this vow that King Harishchandra got his kingdom back Know the glory of Aja Ekadashi\nEkadashi : આ વ્રતને લીધે જ રાજા હરિશ્ચંદ્રને પાછું મળ્યું તેમનું રાજ ! જાણો અજા એકાદશીનો મહિમા\nઅજા એકાદશીના વ્રતથી સમસ્ત પાપોનો નાશ થઈ જાય છે. કહે છે કે આ વ્રત આલોક જ નહીં, પરલોક ગમન બાદ પણ મદદરૂપ બને છે. માન્યતા અનુસાર તેના જેવું ઉત્તમ વ્રત આ ધરતી પર બીજું કોઈ નથી.\nPublish Date - 12:38 pm, Thu,2September 21 Edited By: Bhavesh Bhatti Follow us -\nઅજા એકાદશીના વ્રતથી જન્મોજન્મના પાપ નષ્ટ કરશે શ્રીહરિ !\nશ્રાવણ (Shravan) માસમાં જેમ શિવ ઉપાસનાનો મહિમા છે, શ્રાવણીયા સોમવારે વ્રતનો મહિમા છે, તે જ રીતે શ્રાવણ માસની એકાદશીની (Ekadashi) પણ આગવી જ મહત્તા છે. એમાં પણ શ્રાવણ માસના વદ પક્ષની એકાદશીના વ્રતનું એક આગવું જ મહત્વ રહેલું છે. આ એકાદશી અજા એકાદશી (Aja Ekadashi) તરીકે ઓળખાય છે.\nપુરાણોમાં અજા એકાદશીના વ્રત સંબંધી માહાત્મ્યનું વર્ણન મળે છે. જે અનુસાર અજા એકાદશીના વ્રતથી સમસ્ત પાપોનો નાશ થઈ જાય છે. કહે છે કે આ વ્રત માત્ર ‘આલોક’માં જ નહીં, ‘પરલોક’ ગમન બાદ પણ મદદરૂપ બને છે. તે જીવન મૃત્યુના ચક્કરમાંથી મનુષ્યને મુક્તિ અપાવે છે. માન્યતા અનુસાર તેના જેવું ઉત્તમ વ્રત આ ધરતી પર બીજું કોઈ નથી. આ વર્ષે આ એકાદશી3સપ્ટેમ્બર, 2021ના રોજ છે.\n2 સપ્ટેમ્બર, 2021 સવારે 06:21 થી એકાદશી તિથિનો પ્રારંભ થાય છે. જે3સપ્ટેમ્બર, 2021 સવારે 07:44 સુધી રહેશે. પણ, સૂર્યોદય સાથે તિથિ3તારીખે પડી રહી હોઈ, વ્રત3સપ્ટેમ્બરના રોજ કરવાનું રહેશે.\n4 સપ્ટેમ્બર, 2021\nસવારે 06:01 થી 08:24 સુધી\n⦁ શક્ય હોય તો બ્રહ્મમુહૂર્તમાં ઉઠવું.\n⦁ નિત્ય કર્મથી પરવારીને પ્રભુ વિષ્ણુનું સ્મરણ કરી વ્રતનો સંકલ્પ કરો.\n⦁ બાજોઠ પર લાલ વસ્ત્ર પાથરી ભગવાન વિષ્ણુની મૂર્તિ કે તસવીરનું સ્થાપન કરો.\n⦁ ગાયના ઘીનો એક દીપક પ્રજ્વલિત કરો.\n⦁ “ૐ નમો નારાયણ” મંત્ર બોલતા પ્રભુની શાસ્ત્રોક્ત પૂજા કરો.\n⦁ શક્ય હોય તો પ્રભુને પીળા રંગના પુષ્પ અર્પણ કરો, કારણ કે વિષ્ણુને પીળો રંગ અત્યંત પ્રિય છે.\n⦁ પ્રભુ સન્મુખ વ્રત કથાનું પઠન કરો.\n⦁ વિષ્ણુ સહસ્ત્રનામ સ્તોત્રનું પઠન કરો.\n⦁ આરતી ઉતારી, પ્રભુને પીળા રંગની મીઠાઈનો ભોગ ધરો.\n⦁ આ એકાદશીએ દાનનો પણ વિશેષ મહિમા છે.\n⦁ સાંજના સમયે પણ પ્રભુની આરતી કરવી.\n⦁ શક્ય હોય તો ભોજનમાં માત્ર ફળ જ ગ્રહણ કરવા.\n⦁ શ્રીહરિના કિર્તન સાથે રાત્રિ જાગરણ કરવું અને બીજા દિવસે સૂર્યોદય બાદ વ્રતના પારણા કરવા.\nપ્રચલિત કથા અનુસાર એક વાર દેવતાઓએ સત્યવાદી રાજા હરિશ્ચંદ્રની પરીક્ષા લેવાનો નિર્ધાર કર્યો. જેના ભાગ રૂપે ઋષિ વિશ્વામિત્રએ હરિશ્ચંદ્રનું આખું રાજ્ય જ દાનમાં માંગી લીધું. સત્યનિષ્ઠ વ્રતનું પાલન કરનારા રાજાએ આખું રાજપાટ વિશ્વામિત્રને આપી દીધું અને પછી ખૂટતી રકમ ચૂકવવા પત્ની, પુત્ર અને સ્વયંને જ વેચી દીધાં. તે એક ડોમના દાસ બન્યા.\nરાજા હરિશ્ચંદ્ર વર્ષો સુધી સ્મશાનમાં મૃતકોને વસ્ત્ર ઓઢાડવાનું કાર્ય કરતા રહ્યા. પણ, સત્યથી વિચલિત ન થયા. કહે છે કે ત્યારે ઋષિ ગૌતમે તેમને અજા એકાદશીનું વ્રત કરવાની સલાહ આપી. રાજાએ ઋષિના જણાવ્યાનુસાર નિષ્ઠાપૂર્વક વ્રત કર્યું. જેના પ્રભાવથી તેમના પૂર્વ જન્મ અને આ જન્મના સઘળા પાપ નષ્ટ થઈ ગયા. એટલું જ નહીં, તેમનો મૃત પુત્ર પણ જીવતો થયો. તેમને પુનઃ તેમના રાજ્યની પ્રાપ્તિ થઈ અને અંતે તે સહપરિવાર સ્વર્ગમાં ગયા.\nઅજા એકાદશીનું આ વ્રત તો મનુષ્યના જન્મોજન્મના પાપને નષ્ટ કરી દે છે. એટલું જ નહીં, આ વ્રત કથાના તો શ્રવણ માત્રથી પણ અશ્વમેધ યજ્ઞ સમાન ફળની પ્રાપ્તિ થતી હોવાની માન્યતા છે.\nઆ પણ વાંચો : વૈરાગી શિવને કેવી રીતે લાગ્યું કાશીનું ઘેલું ? જાણો કાશીના ‘શિવનગરી’ બનવાની કથા\nઆ પણ વાંચો : શું તમને ખબર છે કે વિવિધ દેવી-દેવતા કયા શિવલિંગની કરે છે પૂજા ? જાણો, શિવલિંગના દુર્લભ સ્વરૂપોનો મહિમા\nekadashi vrat mahima\nHoroscope Today: દૈનિક રાશિફળ, મકર 21 સપ્ટેમ્બર: પ્રેમ સંબંધોમાં રોમેન્ટિક વાતાવરણ રહેશે, પતિ-પત્નીના સંબંધોમાં અહંકાર જેવી તિરાડ આવી શકે\nHoroscope Today: દૈનિક રાશિફળ, ધન 21 સપ્ટેમ્બર: ભાગીદારી સંબંધિત વ્યવસાયમાં નફો થશે, તમારા સાથીને તમામ મહત્વપૂર્ણ નિર્ણયો લેવા દો\nHoroscope Today: દૈનિક રાશિફળ, તુલા 21 સપ્ટેમ્બર: વ્યાવસાયિક પ્રવૃત્તિઓમાં કેટલાક પરિવર્તન લાવવાની જરૂર, વડીલોનો સહયોગ રહે\nHoroscope Today: દૈનિક રાશિફળ, કન્યા 21 સપ્ટેમ્બર: વ્યવસાય સ્થળ પર તમારા કામ અને યોજનાઓ કોઈની સાથે શેર કરશો નહીં, અન્યની દખલ તમારા કામમાં અવરોધ ઉભો કરી શકે\nStock27 seconds ago\nપંચમહાલ11 mins ago\nઆરોગ્ય14 mins ago\nટેકનોલોજી18 mins ago\nઅરવલ્લી20 mins ago


હવે કાશ્મીરથી કન્યાકુમારીઃ એ\n22nd Nov 2019 | Updated at 10:48am 22nd Nov 2019\nGujarat Samachar > સમાચાર > ભારત > હવે કાશ્મીરથી કન્યાકુમારીઃ એ\nહવે કાશ્મીરથી કન્યાકુમારીઃ એક રાષ્ટ્ર, એક બંધારણ, એક રાષ્ટ્રધ્વજ\nWednesday 07th August 2019 05:51 EDT\nએક રાષ્ટ્રના ઘડવૈયા ગૃહ પ્રધાન અમિત શાહ અને વડા પ્રધાન નરેન્દ્ર મોદી\nનવી દિલ્હીઃ હવે દરેક ભારતીય ગર્વભેર કહી શકશે કે કાશ્મીરથી કન્યાકુમારી ભારત એક છે. એક દેશ, એક બંધારણ, એક ધ્વજ. આઝાદીના સાત દસકા બાદ સોમવારે જમ્મુ-કાશ્મીરને પણ આખરે બેવડા બંધારણ અને કાયદાથી મુક્તિ મળી ગઇ. બે ગુજરાતી - વડા પ્રધાન નરેન્દ્ર મોદી અને ગૃહ પ્રધાન અમિત શાહના હિંમતભર્યા નિર્ણયે આ શક્ય બનાવ્યું છે.\nરાજ્યમાં ચાવીરૂપ સ્થાન ધરાવતા નેશનલ કોન્ફરન્સના નેતા ઓમર અબ્દુલ્લાએ કલમ ૩૭૦ રદ થઇ તેના ૨૪ કલાક પૂર્વે કહ્યું હતુંઃ મેં ઘણા અધિકારી સાથે વાત કરી. બધા કહે છે કે કંઈક મોટું થશે પણ શું થશે એ કોઈને ખબર નથી... અને ખરેખર એવું જ થયું. કાશ્મીરને વિશેષ દરજ્જો આપતી કલમ ૩૭૦ રદ કરતો પ્રસ્તાવ સંસદના બન્ને ગૃહોમાં બહુમતી સાથે પસાર થઇ ગયો.\nસોમવારે રાજ્યસભામાં અને મંગળવારે લોકસભામાં પસાર થતાં જ રાજ્યમાં ભારતીય બંધારણ અમલી બન્યું છે અને તિરંગો રાષ્ટ્રધ્વજ ફરકવા લાગ્યો છે. હવે કાશ્મીરમાં દેશનો કોઈ પણ નાગરિક સંપત્તિ ખરીદી શકશે અને બિઝનેસ કરી શકશે. સૂચિત પ્રસ્તાવ રાજ્યસભામાં ૧૨૫ વિરુદ્ધ ૬૧ મતે જ્યારે લોકસભામાં ૩૬૭ વિરુદ્ધ ૬૭ મતે પસાર થયો છે.\nમોદી સરકારે સોમવારે રાષ્ટ્રહિતમાં અત્યંત મહત્ત્વનો નિર્ણય લેતાંની સાથે જ દેશની ભૌગોલિક સ્થિતને બદલીને નવા ઇતિહાસનું સર્જન કર્યું હતું. જમ્મુ-કાશ્મીરનો વિશેષ દરજ્જાનો અધિકાર છીનવી લેવાની સાથોસાથ રાજ્યનું વિઘટન કરીને બે નવા કેન્દ્રશાસિત પ્રદેશની રચના કરી છે. જમ્મુ-કાશ્મીર અને તેમાંથી અલગ કરાયેલા લદ્દાખને કેન્દ્રશાસિત પ્રદેશ જાહેર કર્યા છે. આ સાથે જ દેશની ભૌગોલિક સ્થિતિમાં પરિવર્તન આવ્યું છે. દેશનું એક રાજ્ય ઘટી ગયું છે તો બે નવા કેન્દ્રશાસિત પ્રદેશોનો ઉમેરો થયો છે. આમ દેશમાં હવે કુલ નવ કેન્દ્રશાસિત પ્રદેશ થયા છે.\nજમ્મુ-કાશ્મીરમાંથી લદ્દાખ અલગ\nરવિવારે મધરાતે જમ્મુ-કાશ્મીરના ત્રણેય પૂર્વ મુખ્ય પ્રધાનોને નજરકેદ કરાયા અને રાજ્યમાં ૧૪૪મી કલમ લાગુ કરાઇ તે સાથે જ કલમ ૩૭૦ના ખાત્માનું કાઉન્ટડાઉન શરૂ થઇ ગયું હતું. સોમવારે સવારે કેબિનેટ મિટિંગ બાદ ગૃહ પ્રધાન અમિત શાહે કાશ્મીરને વિશેષ દરજ્જો આપતી કલમમાં ફેરફારના નિર્ણયની જાણકારી સંસદમાં આપી. તે સાથે જ કલમ ૩૫એ પણ રદ થઇ. શાહે બીજું મહત્ત્વનું બિલ જમ્મુ-કાશ્મીરને બે કેન્દ્રશાસિત પ્રદેશોમાં વિભાજિત કરવા રજૂ કર્યું હતું. જેમાં જમ્મુ-કાશ્મીરને - દિલ્હીની જેમ - વિધાનસભા સાથેનો કેન્દ્રશાસિત પ્રદેશ જાહેર કરાયો છે, જ્યાં ઉપરાજ્યપાલ પ્રશાસનિક વડા હશે. જ્યારે લદ્દાખમાં ઉપરાજ્યપાલ હશે, પરંતુ વિધાનસભા નહીં હોય.\nરાજ્યપાલ શાસને રસ્તો સાફ કર્યો\nઆર્ટીકલ ૩૭૦ હેઠળ જમ્મુ-કાશ્મીરનો વિશેષ દરજ્જો અપાયો હતો. સોમવારે રાષ્ટ્રપતિના વટહુકમ સાથે જ જમ્મુ-કાશ્મીરમાંથી કલમ ૩૭૦ રદ થઇ હતી. સોમવારે અમિત શાહે રાષ્ટ્રપતિના વટહુકમની જાહેરાત કરી હતી. આર્ટિકલ ૩૭૦ની પેટા કલમ(૩)માં એ બાબતની સ્પષ્ટતા છે કે, રાષ્ટ્રપતિના આદેશ બાદ કલમ ૩૭૦ રદ થાય છે. તેના માટે સંવિધાન સભા એટલે કે બંધારણ સભા અર્થાત્ વિધાનસભાની ભલામણ હોવી જોઈએ. હાલ જમ્મુ અને કાશ્મીરમાં રાજ્યપાલ શાસન હોવાથી તેમની પાસે વિધાનસભા અધિકાર છે. આથી રાજ્યપાલે જ રાષ્ટ્રપતિને રાજ્યમાં પ્રવર્તમાન સ્થિતિ અંગે અહેવાલ આપવાનો હતો.\nપહેલાં સિક્યુરિટી કમિટી, પછી પ્રધાનમંડળ\nકાશ્મીરને લઈને દિલ્હીમાં સોમવારે સવારથી જ ગતિવિધિ તેજ હતી. પહેલાં ગૃહ પ્રધાન અમિત શાહે કાયદા પ્રધાન રવિશંકર પ્રસાદ સાથે મુલાકાત યોજી. ત્યાર પછી નેશનલ સિક્યુરિટી એડવાઇઝર (એનએસએ) અજિત ડોભાલ સાથે વડા પ્રધાન મોદીના નિવાસે પહોંચ્યા. આ મુલાકાત ૨૦ મિનિટ ચાલી. ત્યારપછી કેબિનેટના ચાર ટોચના પ્રધાનોવાળી કેબિનેટ કમિટી ઓન સિક્યુરિટી (સીસીએસ)ની બેઠક થઈ. તેમાં ગૃહ પ્રધાન અમિત શાહ, સંરક્ષણ પ્રધાન રાજનાથ સિંહ, વિદેશ પ્રધાન એસ. જયશંકર અને નાણા પ્રધાન નિર્મલા સીતારમણ સાથે મોદીએ સુરક્ષા અંગે ચર્ચા કરી. આ પછી કેન્દ્રીય પ્રધાનમંડળની બેઠક યોજાઇ, જેમાં આ નિર્ણય અંગે જાણકારી અપાઇ હતી.\nવર્ષના અંત સુધીમાં ચૂંટણી?\nનવી દિલ્હી, તા. ૫ઃ જમ્મુ-કાશ્મીર અને લદાખને અલગ કર્યા બાદ તેના રાજકીય સમીકરણો પણ બદલાઈ ગયા છે. સૂત્રોના જણાવ્યા પ્રમાણે જમ્મુ-કાશ્મીરમાં આ વર્ષના અંત સુધીમાં ચૂંટણી જાહેર કરાય તેવી શક્યતાઓ છે. મહત્ત્વની વાત એ છે કે, અહીંયા અમલી રાજ્યપાલશાસન ૩ જાન્યુઆરી ૨૦૨૦ના રોજ પૂરું થાય છે. આ સંજોગોમાં અહીંયા તે પહેલાં જ ચૂંટણી જાહેર કરી દેવાય તેવી શક્યતાઓ પ્રબળ બની છે. ઉલ્લેખનીય છે કે ૨૦ જૂનના રોજ અહીંયા વધુ છ મહિના રાજ્યપાલ શાસન લાગુ કરાયું હતું. ૨૧ નવેમ્બર ૨૦૧૮ના રોજ રાજ્યપાલે વિધાનસભા ભંગ કરી હતી.\n૧૬ કાશ્મીરીએ ૧ જવાન\nસંસદમાં જમ્મુ-કાશ્મીરમાંથી કલમ ૩૭૦ હટાવવાના મુદ્દે ચર્ચા ચાલતી હતી ત્યારે રાજ્યમાં સેના અને પોલીસના જવાનો સંપૂર્ણ બંદોબસ્ત સાથે સુરક્ષામાં તહેનાત હતા. એક અંદાજ મુજબ રાજ્યમાં ૭.૭૮ લાખ સેના, અર્ધસૈનિક દળ અને રાજ્ય પોલીસના જવાન ફરજ પર છે. રાજ્યની વસતી લગભગ ૧.૨૫ કરોડ છે તે દૃષ્ટિએ દર ૧૬ વ્યક્તિએ એક સેનાનો જવાન તહેનાત છે. સમગ્ર રાજ્યમાં મોબાઇલ અને ઈન્ટરનેટ સેવા બંધ રહી. રાજ્યમાં સ્કૂલો-કોલેજો બંધ છે. પરીક્ષાઓ રદ કરાઇ છે. જમ્મુ ક્ષેત્રમાં સીઆરપીએફની ૪૦ કંપનીઓ મોકલાઈ છે.\nસીસીએસની બેઠક અગાઉ ગૃહ પ્રધાન, રાષ્ટ્રીય સુરક્ષા સલાહકાર ડોભાલ સહિત તમામ ટોચના સુરક્ષા અધિકારીઓની બેઠક યોજાઇ હતી. આ બેઠકમાં રાજ્યોને એડવાઈઝરી મોકલવાનો નિર્ણય થયો. રાજ્યોને કહેવાયું કે પોલીસ વહીવટી તંત્રી ચોક્કસ રહે અને કોઈ પણ પ્રકારની હિંસા કે તોફાનની પરિસ્થિતિ ઊભી થવા દે નહીં. જ્યારે રાજ્યમાં રવિવારે અડધી રાત્રે કલમ ૧૪૪ લાગુ થઈ. શ્રીનગરમાં મોટા ભાગના સ્થળે સન્નાટો હતો, તો જમ્મુ અને લદ્દાખમાં લોકો ઢોલ-વાજિંત્રો વગાડતાં જશ્ન મનાવતા રહ્યાં.\nકલમ ૩૭૦ રદ થતા કાશ્મીરમાં શું બદલાશે?\n• જમ્મુ-કાશ્મીરને વિશેષ રાજ્યનો દરજ્જો હતો\n• કાશ્મીરીઓને બેવડું નાગરિકત્વ હતું\n• જમ્મુ-કાશ્મીર માટે અલાયદો ધ્વજ\n• આર્થિક કટોકટી (કલમ ૩૬૦) લાગુ કરી શકાતી નહોતી.\n• હિંદુ-શીખ જેવી લઘુમતી અનામતના લાભથી વંચિત\n• અન્ય રાજ્યના ભારતીયો જમ્મુ-કાશ્મીરમાં જમીન ખરીદી શકતા નહોતા\n• RTIનો કાયદો લાગુ ન હતો\n• વિધાનસભાની મુદત છ વર્ષની હતી\n• પંચાયતોને કોઈ અધિકાર નહોતા\n• કાશ્મીરની મહિલા અન્ય રાજ્યમાં પરણે તો રાજ્યનું નાગરિકત્વ ગુમાવતી\n• રાઇટ ટૂ એજ્યુ.ના કાયદાનો અમલ નહીં\n• હવે વિશેષ રાજ્યનો દરજ્જો કે વિશેષ સત્તા નહીં\n• હવે એક જ નાગરિકત્વ\nતિરંગો એકમાત્ર રાષ્ટ્રધ્વજ.\n• હવે કલમ ૩૬૦ લાગુ કરી શકાશે\n• લઘુમતી સમુદાયને ૧૬ ટકા અનામતનો લાભ\n• અન્ય રાજ્યના નાગરિકો જમીન કે અન્ય સંપત્તિ ખરીદી શકશે\n• હવે RTI લાગુ પડશે\n• જમ્મુ-કાશ્મીર વિધાનસભાની મુદત પાંચ વર્ષની થશે\n• પંચાયતોને અન્ય રાજ્યો જેવા તમામ અધિકાર મળશે\n• અન્ય રાજ્યની વ્યક્તિને પરણ્યા બાદ કાશ્મીરી મહિલાના હક અકબંધ રહેશે\n• રાજ્યના બાળકોને RTEનો લાભ મળશે


યુવકની અનોખી સિદ્ધિ, એક ફ્રેમમાં PMનાં 51 પોર્ટરેટ બનાવી સર્જ્યો વર્લ્ડ રેકોર્ડ, આંખે પાટા બાંધી 11 મિનિટમાં બનાવે છે હનુમાનજીનું ચિત્ર - Watch Gujarat News : LIVE LATEST TODAY Online\nયુવકની અનોખી સિદ્ધિ, એક ફ્રેમમાં PMનાં 51 પોર્ટરેટ બનાવી સર્જ્યો વર્લ્ડ રેકોર્ડ, આંખે પાટા બાંધી 11 મિનિટમાં બનાવે છે હનુમાનજીનું ચિત્ર\nમાત્ર 2.5 વર્ષની નાની ઉંમરે રોહન ઠાકરે પેઈન્ટિંગ કરવાની શરૂઆત કરી\nઅંધજનોને પ્રેરણા મળે તે માટે છેલ્લા કેટલાક વર્ષોથી તેણે આંખે પાટા બાંધીને પેઇન્ટિંગ બનાવવાનું શરૂ કર્યું – રોહન ઠાકર\nWatchGujarat. કલાકારની કોઈ ઉંમર નથી હોતી. અને ગમે તેટલી નાની ઉંમરમાં પણ કલાકાર એટલું મોટું કામ કરી શકે છે જે જોઈને ભલભલા અનુભવીઓ પણ સ્તબ્ધ રહી જાય છે. આવી જ સિદ્ધિ માણાવદરનાં 18 વર્ષીય યુવક રોહન ઠાકરે હાંસિલ કરી છે. માત્ર 2.5 વર્ષની નાની ઉંમરે પેઈન્ટિંગ કરવાનું શરૂ કરનાર રોહને એક જ ફ્રેમમાં વડાપ્રધાન મોદીનાં 51 પોર્ટરેટ બનાવીને વર્લ્ડ રેકોર્ડ સર્જ્યો છે. એટલું જ નહીં રોહન આંખે પાટા બાંધીને પણ માત્ર 11 મિનિટમાં હનુમાનજીનું ચિત્ર બનાવી શકે છે.\nપોતાની સિદ્ધિઓ અંગે જણાવતા રોહને કહ્યું હતું કે, તેની ઉંમર 18 વર્ષની છે. અને પોતે છેલ્લા 15 વર્ષથી પેઈન્ટિંગ બનાવી રહ્યો છે. એટલે કે માત્ર 2.5 વર્ષની નાની ઉંમરે તેણે પેઈન્ટિંગ કરવાની શરૂઆત કરી હતી. પોતાની 15 વર્ષની કારકિર્દી દરમિયાન 11 વાર રાષ્ટ્રીય અને5વખત આંતરરાષ્ટ્રીય પુરસ્કાર પણ તેને મળી ચુક્યા છે. તાજેતરમાં અયોધ્યા ખાતે યોજાયેલી એક પેઇન્ટિંગ સ્પર્ધામાં ભાગ લઈ તેણે આંખે પાટા બાંધીને માત્ર 11 મિનિટમાં હનુમાનજીનું આબેહૂબ ચિત્ર તૈયાર કરી ત્યાં હાજર સૌ કોઈને મંત્રમુગ્ધ કરી દીધા હતા.\nતાજેતરમાં રોહને એક ફેમની અંદર સૌથી વધુ પોર્ટરેટ બનાવવાનો વર્લ્ડ રેકોર્ડ સર્જ્યો છે. જેમાં એક ફ્રેમની અંદર ભારતનાં વડાપ્રધાન નરેન્દ્ર મોદીનાં 51 પોર્ટરેટ બનાવ્યા છે. અને આ માટે તેને ઠેર-ઠેરથી શુભેચ્છાઓ મળી રહી છે. અયોધ્યાની મુલાકાત દરમિયાન રોહને પદ્મશ્રી યોગેન્દ્ર સંસ્કાર માસ્તી, ઉત્તરપ્રદેશનાં ભાજપ અધ્યક્ષ હરીશ કુમાર વારતવ, આંતરરાષ્ટ્રીય કલાકાર પ્રમોદ કેબબ જેવા મહાનુભાવો સાથે મુલાકાત કરીને શ્રી રામ જન્મ ભૂમિનાં દર્શનનો લાભ લીધો હતો.\nવધુમાં રોહને કહ્યું હતું કે, અંધજનોને પ્રેરણા મળે તે માટે છેલ્લા કેટલાક વર્ષોથી તેણે આંખે પાટા બાંધીને પેઇન્ટિંગ બનાવવાનું શરૂ કર્યું છે. અને પોતે ગણતરીની મિનિટોમાં જ ભગવાન શિવ અને હનુમાનજી સહિતનાં દેવી-દેવતાઓનું આબેહૂબ પેઇન્ટિંગ બનાવતો થયો છે. આગામી સમયમાં પણ પેઇન્ટિંગનાં ક્ષેત્રે પોતાની સાથે સોરઠ પંથક અને ભારત દેશનું નામ દુનિયામાં રોશન કરવાનું પોતાનું સ્વપ્ન હોવાનું પણ રોહને જણાવ્યું છે.


ખુલ્લેઆમ તૂટ્યા ગરીબની દીકરીના લગ્ન, દુલ્હાએ વરમાળા પહેરાવી પછી આ ભાભી સાથે કરી લીધા લગ્ન\nજયારે સાનિયા મિર્ઝાને કારણે જેલની હવે ખાધી આ મોટી સેલિબ્રિટીએ, જાણો શું હતો મામલો\nPosted on 9:34 am July 12, 2021 Author Shah JinaComments Off on ખુલ્લેઆમ તૂટ્યા ગરીબની દીકરીના લગ્ન, દુલ્હાએ વરમાળા પહેરાવી પછી આ ભાભી સાથે કરી લીધા લગ્ન\nઘણીવાર કોઇ પરિવારમાં સંબંધને જોડવા માટે આટા-સાટા પ્રથા દ્વારા બાળકોના લગ્ન કરાવવામાં આવે છે અને આ દરમિયાન ઘણા એવા કિસ્સાઓ પણ સાંભળવા મળ્યા છે જે જાણીને કોઈપણ હેરાન રહી જાય. ઘણા કિસ્સાઓમાં તો આપણે જોયું છે કે માંડવે આવેલી જાન કોઈને કોઈ કારણસર પાછી પણ ચાલી ગઈ હોય અથવા તો કોઇ કારણસર કન્યાએ અથવા દુલ્હાએ લગ્ન કરવાની ના પાડી હોય. આવી જ એક ઘટના હાલ સામે આવી છે જે ચર્ચાનો વિષય બની છે.\nઆટા-સાટા પ્રથા અંતર્ગત એક ભાઈ અને બહેનના લગ્ન થવાના હતા. ત્યારે એક ગામમાં લગ્ન કરવા માટે આવેલ દુલ્હો વરમાળા બાદ ફરાર થઇ ગયો. ઘટના બાદ દુલ્હનના ભાઇના લગ્ન થવાના હતા તે પણ રદ થઇ ગયા. દુલ્હનના પરિવારજનોનો આરોપ છે કે વરમાળા અને ભોજન બાદ દુલ્હાના પિતાએ અચાનક દહેજની માંગ કરી અને જેને દેવામાં સમર્થ ન થવા પર દુલ્હો જાન લઇને ફરાર થઇ ગયો.\nરાજસ્થાનના તારાપુર ગામમાં3જુલાઇના રોજ લગ્નમાં દુલ્હાએ દુલ્હનને વરમાળા પહેરાવી. આરોપ છે કે તે બાદ તેના પરિવારજનોએ અચાનક સવા લાખ રૂપિયા અને બાઇકની માંગ કરી. દુલ્હનના પિતાએ મજબૂરી જણાવી માંગને પૂરી ના કરવા પર હાથ જોડ્યા. આ બાજુ દુલ્હન દુલ્હાની રાહ જોતી રહી અને દુલ્હો ટોયલેટ કરવાના બહાને ફરાર થઇ ગયો. તે બાદ જાન પણ પાછી જતી રહી. ઘટનાની જાણ થતા જ દુલ્હા અને તેના પરિવાર વિરૂદ્ધ દુલ્હને કાર્યવાહી કરવાની એસપીને ફરિયાદ કરી.\nદુલ્હાએ રવિવારના રોજ ઝૂંઝૂનું જઇને દુલ્હનની થનાર ભાભી સાથે લગ્ન કરી લીધા.3જુલાઇના રોજ દુલ્હો અજય ફરાર થયા બાદ દુલ્હન સુભિતા પોલિસ સ્ટેશનમાં ફરિયાદ કરવા પહોંચી હતી. લગ્નની તૈયારી માટે તેના પરિવાર દ્વારા ખર્ચ કરેલ 8-10 લાખ રૂપિયા પાછા અપાવવાની ફરિયાદ સોંપી અને અજય પર શારિરીક અને માનસિક શોષણનો આરોપ પણ લગાવ્યો.


સૂકાભટ કચ્છમાં ખેડૂતો લાખો રૂપિયાની કમાણી કેવી રીતે કરી રહ્યા છે? | How are farmers earning millions of rupees in dry Kutch? - Gujarati Oneindia\n6 min ago T20 વર્લ્ડ કપમાં 20 ટીમ સામેલ થઈ શકશે, ICC બનાવી રહી છે યોજના\n25 min ago Lunar Eclipse 2021: બુદ્ધ પૂર્ણિમાના દિવસે વર્ષનું પહેલું ચંદ્ર ગ્રહણ લાગશે, સમય અને સૂતક કાળ જાણો\n59 min ago Gold Price 14 May: સોનું ખરીદતા પહેલાં જાણી લો આજનો ભાવ, કિંમતમાં ઘટાડો થયો\n| Updated: Sunday, November 22, 2020, 19:53 [IST]\n"પરંપરાગત રીતે તો અમે કપાસ અને મગફળીનું જ વાવેતર કરતા હતા, પરંતુ ભૂગર્ભજળમાં ટીડીએસનું પ્રમાણ એટલું વધી ગયું કે આ પાક માટે પાણી માફક રહ્યું નહીં."\n"જમીનનું સોઇલ ટેસ્ટિંગ કરાવ્યું તો નિષ્ણાતોએ સલાહ આપી કે તમે ખારેક કે દાડમના પાક તરફ વળો."\n"10 વર્ષ અગાઉ અમે જોખમ લીધું. શરૂઆતમાં પાંચ એકરમાં ઇઝરાયલી ટેકનૉલૉજીની મદદથી ખારેક વાવી અને પાંચ વર્ષમાં જ અમને સફળતા મળી ગઈ. આજે અમારા વિસ્તારમાં લગભગ 500 હેક્ટરમાં ખારેકનું વાવેતર હશે."\nમાંડવી તાલુકાના જનકપુર ગામના યુવાન ખેડૂત વિવેક ધોળુ આ શબ્દોમાં અહીંની બાગાયતી ખેતીનું ચિત્ર રજૂ કરે છે.\nઍગ્રિકલ્ચર એન્જિનિયરિંગમાં ડિપ્લોમા કર્યા પછી ખેતીમાં પ્રયોગ કરનારા વિવેકને ત્રણ વર્ષ પહેલાં ખારેકનો પહેલો ફાલ મળ્યો.\nતેમના જેવા બીજા સેંકડો ખેડૂતો કચ્છના જુદાજુદા વિસ્તારોમાં પોતાની ક્ષમતા અને આવડત પ્રમાણે બાગાયતી ખેતી કરી રહ્યા છે.\nસૂકાભટ કચ્છમાં આજે 58,000 હેક્ટરમાં ખારેક, કેરી, દાડમ, ડ્રેગન ફ્રૂટ, લીંબુ, ચીકુ, નાળિયર, જામફળ, જાંબુ, બોર સહિતના પાક લેવાય છે અને લાખો રૂપિયા રળાય છે.\nઅમુક ખેડૂતો લિચી, સ્ટ્રોબૅરી અને કૅલિફોર્નિયન બદામમાં પણ પ્રયોગ કરી રહ્યા છે.\nચોક્કસ પાકને માફક આવતા કચ્છના હવામાન, પાણી ઉપરાંત જોખમ લેવાની તૈયારી, યોગ્ય માર્ગદર્શન અને તાલીમ દ્વારા આ સિદ્ધિ મેળવી શકાઈ છે.\nવિવેક કહે છે કે વાવેતરની શરૂઆત કરતી વખતે રોપા માટે 50 ટકા સુધી સરકારી સબસિડી મળી હતી, પરંતુ માર્ગ આસાન ન હતો.\nતેઓ કહે છે, "તે સમયે ખારેકના રોપાનો ભાવ 2,500 રૂપિયા ચાલતો હતો જે આજે 3,800ની આસપાસ ચાલે છે. અમારે જોખમ લેવું પડે તેમ હતું કારણ કે રોકડિયા પાકનું વાવેતર બંધ કરીને અમે ઇન્વેસ્ટમૅન્ટ કરી રહ્યા હતા અને ત્યાર પછી ત્રણ વર્ષ સુધી બેસી રહેવું પડ્યું. તાજેતરમાં અમે છઠ્ઠો ફાલ ઉતાર્યો છે."\nવિયેતનામનું ડ્રેગન કચ્છમાં ખિલ્યું\nગાંધીધામ નજીક મીઠી રોહરમાં યુવા ખેડૂત મયંક સંઘવીએ ડ્રૅગન ફ્રૂટના વાવેતરમાં જ્વલંત સફળતા મેળવી છે.\nતેઓ કહે છે, "ડ્રેગન ફ્રૂટ ભારતમાં આયાત કરવું પડતું હતું અને તેના ભાવ ઘણા ઊંચા હતા તેથી અમને કચ્છમાં જ આ ફ્રૂટની ખેતી કરવાનો વિચાર આવ્યો. 2014માં અમે તેની શરૂઆત કરી ત્યારે ભારતમાં દર વર્ષે લગભગ 25,000 ટન ડ્રેગન ફ્રૂટની આયાત થતી હતી."\nડ્રેગન ફ્રૂટ મુખ્યત્વે શ્રીલંકા અને વિયેતનામમાં થાય છે.\nદુબઈથી માર્કેટિંગમાં એમબીએની ડિગ્રી મેળવ્યા બાદ સ્વદેશ આવેલા મયંક સંઘવીને ડ્રેગન ફ્રૂટ ઉગાડવામાં 14 મહિનામાં સફળતા મળી અને 2015માં તેઓ પ્રથમ પાક લઈ શક્યા.\nઆ માટે તેમણે મોટા ભાગની માહિતી ગૂગલ પરથી સર્ચ કરીને અને વિયેતનામ સ્થિત કેટલાક મિત્રો પાસેથી મેળવી હતી.\nતેમણે 20 એકરથી શરૂઆત કરી હતી અને આજે 40 એકર વિસ્તારમાં ડ્રેગન ફ્રૂટનું વાવેતર કરે છે. સામાન્ય રીતે તેનો બજાર ભાવ 250થી 300 રૂપિયાની આસપાસ હોય પરંતુ ડેન્ગ્યૂ અને ચીકન ગુનિયામાં પ્લેલેટ કાઉન્ટ ઘટી જાય ત્યારે આ ફળ પ્લેલેટ કાઉન્ટ વધારવામાં અસરકારક હોવાથી અત્યારે રોગચાળાના સમયમાં ડ્રેગન ફ્રૂટનો ભાવ રૂપિયા 500 સુધી પહોંચી ગયો છે.\nતેઓ કહે છે, "શરૂઆતમાં અમે ડ્રેગન ફ્રૂટના પ્લાન્ટ વિદેશથી આયાત કરાવતા હતા. આ ફળના રોપા તૈયાર કરવાની ત્રણ મહિનાની પ્રોસેસ હોય છે ત્યાર પછી બીજમાંથી મૂળ વિકસે અને રોપાં તૈયાર થતાં હોય છે. અમે લગભગ પોણા બે કરોડ રૂપિયાનું રોકાણ કર્યું અને માત્ર ત્રણ વર્ષમાં તેનું વળતર મળી ગયું છે. આજે અમે ડ્રેગન ફ્રૂટના રોપાનું વેચાણ પણ કરીએ છીએ."\nપુષ્કળ મહેનત માંગી લેતું કામ\nખેતી એ સરળ કામ નથી અને તેમાં પણ બાગાયતી ખેતી પુષ્કળ મહેનત તથા રોકાણ માંગી લે છે.\nવિવેક ધોળુ કહે છે કે, "ખારેકમાં ફ્લાવરિંગના સમયે પાંચ મહિના ખાસ ધ્યાન આપવું પડે છે. સવારે પાંચ વાગ્યે ઊઠીને મેલ અને ફીમેલ ઝાડનું પૉલિનેશન કરવું પડે. તેનાથી મોડું થાય તો મધમાખીઓ તેને ચૂસી જાય. મેલ પરાગરજ એકત્ર કરીને ફિમેલ ઝાડ પર પૉલિનેશન માટે સ્પ્રે કરાવવો પડે છે."\nખારેકનું ઝાડ 10 વર્ષનું થાય ત્યારે પુખ્ત થયું કહેવાય અને ત્યારે તે ઝાડ 250થી 300 કિલો ફળ આપી શકે છે. ખારેકના ઝાડનું આયુષ્ય લગભગ 60 વર્ષ હોય છે.\nખારેકની બાગાયતી ખેતીની શરૂઆત કરતી વખતે તેમણે એક વિશેષ કેન્દ્રમાં જઈને 10 મહિના પ્રેક્ટિકલ તાલીમ લીધી હતી.\nતેઓ કહે છે, "અત્યારે અમે નાળિયેર પર ધ્યાન આપવા માગીએ છીએ. કચ્છમાં જે વિસ્તારમાં 1000થી ઓછો ટીડીએસ હોય ત્યાં કેળાં અને પપૈયાંના પાક લઈ શકાય."\nકૃષિ કાર્યક્રમોની હકારાત્મક અસર\nકચ્છમાં ભુજપુર, દેશલપર અને ખાખર મોટી વિસ્તારમાં ખેડૂત મહેન્દ્ર ગઢવી ખારેક, દાડમ, કેરી, ચીકુ અને લીંબુનો પાક લઈ રહ્યા છે.\nકેટલાક ચોક્કસ પાક માટે કચ્છનું સૂકું હવામાન ઘણું માફક આવે છે. ખેડૂત આગેવાન ગઢવીએ જણાવ્યું કે, જે કોઈ ઝાડમાં થોર એટલે કે કાંટો હોય તે ઝાડ કચ્છમાં ઊગી શકે છે. આ કારણથી જ કચ્છમાં દાડમ, લીંબુ, ખારેક, બીજોરાનો સારો પાક ઉતારી શકાય છે.\nહાલમાં તેઓ 10 એકર વિસ્તારમાં ખારેક, 10 એકરમાં દાડમ અને એટલા જ વિસ્તારમાં લીંબુનો પાક લઈ રહ્યા છે. આ ઉપરાંત ચાર એકરમાં ગ્રીન હાઉસ બનાવ્યું છે. જ્યાં શાકભાજી ઉગાડી રહ્યા છે.\nતેઓ ટૂંક સમયમાં સીતાફળ, જામફળ અને બોરનું પણ મોટા પ્રમાણમાં વાવેતર કરવાની યોજના ધરાવે છે.\nબાગાયતી ખેતીમાં કચ્છની પ્રગતિ માટે તેઓ ખેડૂતોની હિંમત, નવું કરવાની ધગશ અને ટેકનૉલૉજીના ઉપયોગને જવાબદાર ગણે છે.\nખાસ કરીને ટિશ્યૂ કલ્ચરનો ઉપયોગ વધ્યો ત્યારથી કેળા, ખારેક, લીંબુ વગેરેની ખેતીમાં ભારે વધારો થયો છે. શરૂઆતમાં કેટલાક પ્રયોગશીલ ખેડૂતો આ દિશામાં વળ્યા હતા, પરંતુ આર્થિક રીતે સદ્ધર ખેડૂતો જ્યારે પરંપરાગત પાક છોડીને બાગાયતી ખેતી તરફ વળ્યા એથી વાવેતર હેઠળના વિસ્તારમાં ભારે વધારો થયો છે.\nમહેન્દ્ર ગઢવી કહે છે કે કચ્છમાં રાજ્ય સરકાર દ્વારા કૃષિરથ, કૃષિસેમિનારોના આયોજન પછી ખેડૂતો આ દિશામાં વિચારતા થયા હતા.\nડ્રેગન ફ્રૂટ વિદેશી ફળ છે અને દાડમમાં મહારાષ્ટ્ર આગળ હતું પરંતુ હવે કચ્છના દાડમ આ બધાને પાછળ રાખી દે તેમ છે.\nઓર્ગેનિક ખેતીના સફળ પ્રયોગ\nકચ્છમાં ગઢશીશા અને ખેડોઈ (અંજાર) વિસ્તારમાં કેસર કેરીનો સારો પાક ઊતરે છે. નખત્રાણા તાલુકામાં કોટડા (રોહા) ગામ પાસેના ખેડૂત માલિક હરિસિંહ જાડેજાનો પરિવાર વર્ષોથી પરંપરાગત રીતે બાગાયતી ખેતી કરતો હતો, પરંતુ ત્રણ વર્ષ અગાઉ 2017માં હરિસિંહે કંઈક અલગ કરવાનું વિચાર્યું અને તેમણે સંપૂર્ણ સજીવ ખેતી શરૂ કરી જે માત્ર ગૌશક્તિ આધારિત છે.\nતેઓ કેસર કેરીનો પાક સફળતાપૂર્વક લઈ રહ્યા છે જેમાં તેઓ કોઈ જંતુનાશકો કે ડીએપી જેવા રાસાયણિક ખાતરનો ઉપયોગ કરતા નથી.\nસંપૂર્ણ સજીવ ખેતી કરવાનો ખર્ચ વધારે આવે છે, પરંતુ તેની સામે ભાવ પણ સારા મળી રહે છે.\nવર્ષ 2018માં પ્રગતિશીલ ખેડૂતનું પ્રમાણપત્ર મેળવનાર 45 વર્ષીય હરિસિંહ જાડેજા કહે છે, "કેરીની ગઈ સિઝનમાં મેં 10 કિલોના રૂ. 1,400ના ભાવે ઓર્ગેનિક કેસર કેરીઓ વેચી હતી."\n"સામાન્ય રીતે કેરીની સિઝનમાં શરૂઆતમાં અને અંતમાં ભાવ ઊંચા હોય છે અને બજારમાં પાક વધારે આવે ત્યારે વચ્ચેના ભાગમાં ભાવ ઘટતા હોય છે, પરંતુ મને આખી સિઝનમાં એક સરખો ઊંચો ભાવ મળ્યો હતો."\nતેઓ કહે છે, "અગાઉ જાગૃતિનો અભાવ હતો ત્યારે અમે બધો પાક ઉચ્ચક ભાવે વેચી દેતા હતા. હવે અમે ફાર્મથી બધો પાક ઘરે લાવીએ છીએ અને પેક કરીને સારા ભાવે વેચીએ છીએ."\nહાલમાં તેમણે 12 એકર વિસ્તારમાં આંબા વાવ્યા છે. જેમાંથી લગભગ 550 ઝાડ કેસર કેરીના અને 150 ઝાડ દેશી આંબા છે. અમુક સમય પછી આંબા નષ્ટ પણ થઈ જતા હોવાથી 700થી 800 ઝાડની જગ્યા હજુ ખાલી છે અને તેના માટે રોપાં તૈયાર કરાઈ રહ્યાં છે.\nસજીવ ખેતી કરવાનો વિચાર શા માટે આવ્યો તે વિશે તેઓ કહે છે, "અત્યાર સુધી તાલાલા-ગીરની કેરીનું વર્ચસ્વ હતું, પરંતુ તેમાં હવે જંતુનાશકો અને ડીએપીનો ઉપયોગ વધી ગયો છે. તેથી મને આ પ્રયોગ કરવાનો વિચાર આવ્યો."\nઆ વર્ષે ભારે વરસાદ અને એક વખત માવઠાની અસર થવાથી પાકને 50 ટકા જેટલી અસર થઈ હતી છતાં હરિસિંહ પાંચ ટન જેટલો પાક લેવામાં સફળ રહ્યા હતા.\nએ વૃક્ષ જે લોકોને કોરોના વાઇરસથી બચાવવામાં મદદ કરી રહ્યું છે\nટિસ્યૂ કલ્ચરનો ફાયદો\nબાગાયતી ખેતીને આગળ વધારવામાં ઇઝરાયલી ટેકનૉલૉજી ખેડૂતોને ઘણી મદદરૂપ બની છે.\nભુજ નજીક રાયધણપરના ખેડૂત આનંદ ગઢવી કહે છે કે દેશી ખારેક કચ્છમાં પરંપરાગત રીતે ઉગાડવામાં આવતી હતી પરંતુ ટિસ્યૂ કલ્ચરથી મહત્તમ ફાયદો થયો છે.\n"અગાઉ કયું ઝાડ નર છે અને કયું માદા તેની ખબર બહુ મોડી પડતી હતી. હવે છ મહિનામાં ખબર પડી જાય છે કે કયાં માદા છે જેથી ફળ આપશે."\n"હવે પહેલાંની જેમ પાંચ વર્ષ રાહ જોવી પડતી નથી. ઇઝરાયલી ખારેકનો ફાયદો એ છે કે તેમાં એક સરખો રંગ, એક સરખું કદ અને એક સમાન સ્વાદ મળે છે. આ ઉપરાંત અમે ટપક સિંચાઈ પદ્ધતિનો ઉપયોગ કરતા હોવાથી પાણી અને ફર્ટિલાઇઝરની બચત થાય છે."\nકેસર કેરીની વાત કરીએ તો સાઇઝમાં તે જુનાગઢની કેરી જેટલી મોટી હોતી નથી. બજારમાં જુનાગઢની કેરી આવીને જતી રહે ત્યાર પછી કચ્છની કેસર કેરીનો પાક ઊતરતો હોય છે.\nદાડમ વિશે આનંદ ગઢવીએ કહ્યું કે, "તેની ટ્રીટમેન્ટનો ખર્ચ ઊંચો આવે છે, પરંતુ તેનો પાક ઉતાર્યા પછી ઝડપથી બગડતો નથી તે તેનો ફાયદો છે. આજે ઘણા ખેડૂતો એગ્રિકલ્ચર એન્જિનિયર થયેલા યુવાનોની મદદ લે છે અને બાગાયતી ખેતીમાં ટ્રીટમેન્ટનું કામ તેમને સોંપે છે."\nજુનાગઢની કેસર કેરી કચ્છમાં\nકચ્છમાં 80ના દાયકાની શરૂઆતમાં કેરીનું બાગાયતી વાવેતર શરૂ થયું, પરંતુ 2007માં ખારેકમાં ટિસ્યૂ કલ્ચરનો ઉપયોગ શરૂ થયા પછી ખરા અર્થમાં વિકાસ થયો તેમ કહી શકાય.\nશરૂઆતમાં 2500 હેક્ટરમાં ટિસ્યૂ કલ્ચર ખારેકનું વાવેતર થયું હતું. તે સમયે લગભગ 30 હેક્ટર વિસ્તારમાં દાડમનું પણ કૉમર્શિયલ ગણી શકાય તેવું વાવેતર કરવામાં આવ્યું હતું.\nઆજે લગભગ 18,000 હેક્ટરથી વધારે જમીન પર દાડમનું વાવેતર છે. તેઓ કહે છે. પપૈયાંના ઉત્પાદનમાં સમગ્ર દેશમાં ગુજરાત અગ્રેસર છે અને ગુજરાતમાં કચ્છ નંબર વન છે.\nબાગાયતી વિભાગના તત્કાલિન ડેપ્યુટી ડાયરેક્ટર ડૉ. ફાલ્ગુન મોઢે જણાવ્યું, "કેરી માટે ઇન્ડો-બર્મન વિસ્તાર માફક આવે છે. જેથી તે હિમાલયથી લઈને કન્યાકુમારી સુધી ઊગે છે."\n"કેસર કેરીની વાત કરીએ તો જુનાગઢ પાસે તાલાલા અને વંથલી તેમાં અગ્રેસર હતાં. હવે કચ્છમાં ગઢશીશા અને મોટી માઉમાં કેસર કેરીનો મબલખ પાક લેવાય છે."\n"આજે કચ્છના તમામ તાલુકામાં દાડમ અને ખારેક ઉગાડાય છે, જ્યારે કેરીના ઉત્પાદનમાં માંડવી, નખત્રાણા, અંજાર, ભુજ અને મુંદ્રા તાલુકા અગ્રણી છે."\n2010માં ભારત અને ઇઝરાયલ વચ્ચે કૃષિ ભાગીદારીના ભાગરૂપે દેશભરમાં જુદા જુદા પાક માટે 26 કેન્દ્રોની સ્થાપના થઈ હતી.\nતેમાં ભુજમાં 'ઇન્ડો-ઇઝરાયલ સેન્ટર ઑફ ઍક્સલન્સ ફૉર ડેટ પામ'ની સ્થાપના કરવામાં આવી હતી.\nજેમાં ભારત સરકાર તરફથી આર્થિક સહયોગ અને ઇઝરાયલની વિદેશમંત્રાલયની એજન્સી 'મસાવ' (Mashav) તરફથી ટેકનિકલ જાણકારી પૂરી પાડવામાં આવી હતી.\nખારેકના વાવેતરથી લઈને રોગ-જીવાતનિયંત્રણ, પલિનેશન (પરાગાધાન), હાર્વેસ્ટ સહિતની માહિતી ભારતના ખેડૂતોને આ કેન્દ્રો દ્વારા મળી હતી.\nકચ્છમાં આજે કેટલાક ખેડૂતો સફરજનની ખેતીના પ્રયોગ પણ કરે છે અને તેમણે કાશ્મીર-હિમાચલના HR99 પ્રકારના સફરજન વાવ્યાં છે. જે ગરમ તાપમાનમાં ઊગી શકે છે.\nગઢશીશા પાસે લિચી અને સ્ટ્રૉબેરીની ખેતી કરવામાં આવે છે. કેટલીક જગ્યાએ કેલિફોર્નિયન આમન્ડ (બદામ)નું પણ વાવેતર કરવામાં આવ્યું છે.\nઆજે કેરી, ખારેક અને દાડમની મિડલ ઇસ્ટ અને યુરોપમાં નિકાસ થાય છે. ભારતીય દાડમની બાંગ્લાદેશમાં અને ખારેકની ઇન્ડોનેશિયા, માલદીવ, મલેશિયા અને શ્રીલંકામાં સારી માગ છે.\nબાગાયતી પાકના ઉત્પાદનના આંકડા\nબાગાયતી વિભાગના આંકડા પ્રમાણે પાક વર્ષ 2019-20ની વાત કરીએ તો કચ્છમાં લગભગ 58,000 હેક્ટરમાં ફળોનું વાવેતર કરવામાં આવ્યું હતું. જેમાં 9,49,115 ટન ફળનો પાક ઊતર્યો હતો. આ ગાળામાં કચ્છમાં 2,35,166 ટન શાકભાજીનું, 80,407 ટન મસાલા અને 1,572 ટન ફૂલનું ઉત્પાદન થયું હતું.\nઆ સમયગાળામાં કેરીનું વાવેતર 10,475 હેક્ટરમાં થયું અને 64,421 ટન ઉત્પાદન મળ્યું હતું.\n1200 હેક્ટરમાં ચીકુનું વાવેતર થયું હતું અને 13,920 ટન પાક ઊતર્યો હતો. ખાટા ફળ 700 હેક્ટરમાં વાવવામાં આવ્યાં હતાં અને 9,035 ટન ઉત્પાદન થયું હતું.\n640 હેક્ટરમાં બોરનું વાવેતર અને 6,000 ટન ઉત્પાદન મળ્યું હતું.\n2,685 હેક્ટરમાં કેળાના વાવેતર સામે 1,52,777 ટન ઉત્પાદન, 755 હેક્ટરમાં જામફળના વાવેતર પર 12,752 ટન ઉત્પાદન, 18,570 હેક્ટરમાં દાડમના વાવેતર પર 2,94,335 ટન ઉત્પાદન, 18,825 હેક્ટરમાં ખારેકના વાવેતર પર 1,78,461 ટન ઉત્પાદન મળ્યું હતું.\nઆ ઉપરાંત વર્ષ દરમિયાન કચ્છમાં 2,14,967 ટન પપૈયા, 13,377 ટન નાળિયેર, 57 ટન સીતાફળ, 58 ટન કાજુનો પાક પણ ઊતર્યો હતો.\nસતત દુષ્કાળોનો ઇતિહાસ ધરાવતું કચ્છ કેમ બદલાયું?\n1985-88ના ગાળા દરમિયાન કચ્છમાં સળંગ ત્રણ વર્ષ સુધી ભયાનક દુકાળ પડ્યો હતો. કચ્છ એ ગુજરાતમાં સૌથી ઓછો વરસાદ ધરાવતા અને સૌથી વધારે દુષ્કાળનો જોખમ ધરાવતા વિસ્તારો પૈકી એક છે.\nખાસ કરીને અહીંના અંતરિયાળ વિસ્તારોમાં પીવાના અને સિંચાઈના પાણીની સમસ્યા રહી છે. હિંદુ બિઝનેસલાઇનના માર્ચ 2019ના અહેવાલ પ્રમાણે 2001ના ભૂકંપ પછી કચ્છમાં ઔદ્યોગિકીકરણ વધ્યું, વીજ પૂરવઠામાં વધારો થયો તેની સાથે ખેતીમાં વધારો થયો છે. સિંચાઈની સુવિધા વધ્યા પછી લગભગ 20 ટકા વિસ્તાર સિંચાઈ હેઠળ છે જેમાં બાગાયતી પાક લેવામાં આવે છે.\nસપ્ટેમ્બર 2019માં ઇન્ડોનેશિયા ખાતે 'વર્લ્ડ ઇરિગેશન કૉન્ફરન્સ'માં ઇન્ટરનેશનલ વોટર મૅનેજમૅન્ટ ઇન્સ્ટિટ્યૂટના પ્રહર્ષ પટેલ દ્વારા એક રિસર્ચ પેપર રજૂ કરાયું હતું જેમાં કચ્છના ખેડૂતો પરંપરાગત પાકના બદલે બાગાયતી ખેતી તરફ શા માટે વળ્યા તેનાં કારણો અપાયાં છે.\nતેમાં જણાવાયા પ્રમાણે કચ્છની અડધાથી વધુ જમીન ખારા પાણીમાં ડૂબેલી રહે છે અને પરંતુ 2003 પછીનાં વર્ષોમાં પરંપરાગત સિંચાઈ, માઇક્રો ઇરિગેશનનો ઉપયોગ વધ્યો છે અને લોકો પાણીનો ઓછો વપરાશ કરતા બાગાયતી પાક તરફ વળ્યા છે. કચ્છ સમગ્ર ગુજરાતનો લગભગ 25.25 ટકા હિસ્સો ધરાવે છે પરંતુ તેનો 53 ટકા વિસ્તાર રણ સમાન છે. માત્ર 20.7 ટકા વિસ્તારમાં ખેતી થઈ શકે છે. કચ્છમાં વરસાદ અનિયમિત હોય છે અને આ રિસર્ચ પેપર અનુસાર વરસાદમાં સામાન્ય કરતાં 45 ટકા સુધી વધઘટ જોવા મળે છે.\nપાણીમાં ટીડીએસનું પ્રમાણે જોખમી સ્તરે\nછેલ્લાં 15 વર્ષમાં કચ્છમા ભૂગર્ભજળ લગભગ 30 મીટર સુધી નીચે ઊતરી ગયાં છે. તેના કારણે ખારાશનું પ્રમાણ ચિંતાજનક રીતે વધ્યું છે.\nકચ્છના મોટા ભાગના વિસ્તારોમાં ટીડીએસનું પ્રમાણ 1,500થી 3,000 એમજી પ્રતિ લિટર છે.\nવિશ્વ આરોગ્ય સંસ્થા (WHO) અનુસાર પાણીમાં ટીડીએસનું પ્રમાણ 600 એમજી પ્રતિ લિટરથી વધારે હોય તો તે પાણી ખરાબ ગણાય અને 1,200થી વધુ હોય તો તે બહુ નુકસાનકારક હોય છે. દાડમ એવો પાક છે જે 3000 સુધીના ટીડીએસને સહન કરી શકે છે.\nઇન્ટરનેશનલ વોટર મૅનેજમૅન્ટ ઇન્સ્ટિટ્યૂટના અહેવાલ અનુસાર કેટલાક મોટા ખેડૂતોએ 2000ના દાયકામાં દાડમમાં પ્રયોગો કર્યા પછી બાગાયતી ખેતી તરફ જુકાવ વધ્યો છે.\nપ્રતિ એકર વળતરની રીતે જોવામાં આવે તો બાગાયતી ખેતીમાં વધુ સારી ઊપજ મળે છે. પરંપરાગત ખેતીમાં ખેડૂતને એક હેક્ટરમાં રૂ. 80થી 90,000ની આવક થવાની શક્યતા હોય તો એટલા જ વિસ્તારમાં દાડમ કે કેરીની ખેતી કરવાથી ત્રણથી ચાર લાખ રૂપિયા સુધીની આવક મળી શકે છે\nરિસર્ચ પેપરમાં એમ પણ જણાવાયું છે કે કેરી અને ખજૂરની તુલનામાં દાડમ ઝડપથી પાક આપવા લાગે છે તેથી ખેડૂતને આર્થિક વળતર મળવાની શરૂઆત વહેલી થાય છે.\nHow are farmers earning millions of rupees in dry Kutch?


તમે જાણો છો?: બેટ્સમેનને કઇ 10 રીતે આઉટ કરી શકાય? | Do you know ? : 10 types to out batsman?, તમે જાણો છો?: બેટ્સમેનને કઇ 10 રીતે આઉટ કરી શકાય? - Gujarati Oneindia\n| Published: Tuesday, June 4, 2013, 15:26 [IST]\nક્રિકેટ દુનિયાની સૌથી લોકપ્રિય રમતો પૈકી એક છે. ભારતમાં ક્રિકેટ સર્વાધિક લોકપ્રિય રમત છે. ક્રિકેટનો નશો ગલીઓમાં, મહોલ્લામાં અને મેદાનમાં બોલ-બેટ લઈને સચીન અને ધોની બનવાનાં સપનાં જોઈ રહેલા બાળકોથી લઇને યુવાનોમાં સ્પષ્ટ જોઇ શકાય છે. ક્રિકેટ વિશે ઘણા લોકો ઉંડું જ્ઞાન ધરાવે છે તો કેટલાકને સામાન્ય જ્ઞાન હોય છે. ક્રિકેટમાં જ્યારે કોઈ ખેલાડી આઉટ થયો હોય ત્યારે સામાન્ય રીતે ચાર-પાંચ રીત નજર સમક્ષ તરી આવે છે, પરંતુ બહુ ઓછા લોકો જાણે છે કે બેટ્સમેન 10 રીતે આઉટ થઈ શકે છે. આ બધામાં સૌથી જરૂરી એ છે કે સ્ટમ્પ પરની બેલ્સ નીચે પડવી જોઈએ. આવો જોઇએ બેટ્સમેન આઉટ થઇ શકે એ 10 પ્રકારો...\n1 - કેચ : આ પણ કોઈ બેટ્સમેનની સૌથી વધુ આઉટ થવાની રીત છે. જ્યારે બોલ બેટ્સમેનના બેટ કે ગ્લોવ્ઝને અડ્યા પછી મેદાન પર પડતાં પહેલાં તેને પકડી લેવાય તો તે બેટ્સમેનને કેચઆઉટ માનવામાં આવે છે અને આ વિકેટ બોલરને મળે છે.\n2 - એલબીડબ્લ્યુ : આ આઉટ થવાની એક એવી રીત છે, જેમાં ઘણી વાર બેટ્સમેન અને બોલર બંને કમનસીબ સાબિત થાય છે. જ્યારે બોલ બેટ્સમેનના કાંડાને બાદ કરતાં બાકી શરીરના કોઈ પણ ભાગને અડે અને અમ્પાયરને એવું લાગે કે બોલ સ્ટમ્પમાં જઈ રહ્યો હતો ત્યારે અમ્પાયર કરાયેલી અપીલ પર બેટ્સમેનને એલબીડબ્લ્યુ (લેગ બીફોર વિકેટ) આઉટ જાહેર કરે છે, પરંતુ જરૃરી એ છે કે બોલ બેટને અડ્યો ના હોવો જોઈએ. આ વિકેટ પણ બોલરના ખાતામાં નોંધાય છે.\n3 - બોલ્ડ : કોઈ પણ બોલર આ રીતે બેટ્સમેનને આઉટ થતો જોવા આતુર હોય છે, જ્યારે બોલર દ્વારા ફેંકાયેલો બોલ સીધો સ્ટમ્પમાં ઘૂસી જાય. આ વિકેટ બોલરને મળે છે.\n4 - રનઆઉટ : રન લેતી વખતે જ્યારે ફિલ્ડર કોઈ પણ એક છેડા પરની બેલ્સને નીચે પાડી દે અને એ છેડા પરનો બેટ્સમેન ક્રીઝમાં ના પહોંચ્યો હોય તો બેટ્સમેનને રનઆઉટ માનવામાં આવે છે. આઉટ એ બેટ્સમેનને આપવામાં આવે છે, જે એ છેડા તરફ દોડી રહ્યો હોય. રનઆઉટની વિકેટ કોઈ પણ ના ખાતામાં નોંધાતી નથી.\n5 - સ્ટમ્પ : જ્યારે બેટ્સમેન શોટ રમવા દરમિયાન ક્રીઝની બહાર હોય અને તેનું બેટ પણ ક્રીઝમાં ના હોય અને આ દરમિયાન વિકેટકીપર બોલથી બેલ્સ નીચે પાડી દે તો તેને સ્ટમ્પ આઉટ કહેવાય છે. સ્ટમ્પ આઉટની વિકેટ બોલરના ખાતામાં નોંધાય છે.\n6 - ટાઇમ આઉટ : આ આઉટ જાહેર કરવા માટેની બહુ જ દિલચસ્પ રીત છે. જો એક બેટ્સમેન આઉટ થયો હોય અને ત્રણ મિનિટની અંદર બીજો બેટ્સમેન ક્રીઝમાં ના આવે તો નવા આવનારા બેટ્સમેનને ટાઇમ્ડ આઉટ માનવામાં આવે છે. આવી ઘટના ઘરેલુ ક્રિકેટમાં બની છે પણ ખરી. ૧૯૯૭-૯૮માં ત્રિપુરા અને ઓરિસા વચ્ચેની મેચમાં એક ખેલાડીને આ રીતે આઉટ અપાયો હતો. મેનેજર પાસેથી ટિપ્સ લેવાના ચક્કરમાં આ ખેલાડી નિર્ધારિત સમયમાં ક્રીઝ પર નહોતો પહોંચી શક્યો.\n7 - હિટ વિકેટ : જ્યારે શોટ રમતી વખતે બેટ્સમેનના બેટ, શરીર કે પછી હેલ્મેટથી બેલ્સ પડી જાય તો આવી સ્થિતિમાં તેને હિટ વિકેટ આઉટ જાહેર કરાય છે. આ વિકેટ બોલરના ખાતામાં નોંધાય છે. ભૂતપૂર્વ ક્રિકેટર મોહીન્દર અમરનાથ ઘણી વાર આ રીતે આઉટ થઈ ચૂક્યો છે.\n8 - રિટાયર્ડ : જો કોઈ બેટ્મેન ઈજાગ્રસ્ત ના હોય અને અમ્પાયરને જાણ કર્યા વિના મેદાન છોડી દે તો તેને હરીફ ટીમના કેપ્ટનની મંજૂરી બાદ જ બેટિંગ કરવા દેવાય છે, અન્યથા તેને આઉટ જાહેર કરાય છે. સપ્ટેમ્બર ૨૦૦૧માં બાંગ્લાદેશ વિરુદ્ધ આવી રીતે સૌથી પહેલી વાર શ્રીલંકાના માહેલા જયવર્ધને અને અટાપટ્ટુને આઉટ જાહેર કરાયા હતા.\n9 - ઓબ્સ્ટ્રક્ડ ધ ફિલ્ડ : જ્યારે બેટ્સમેન જાણીજોઈને કોઈ ફિલ્ડરને રોકે તો તેને આઉટ જાહેર કરી શકાય છે. આ નિયમ અંતર્ગત પાકિસ્તાની બેટ્સમેન ઇન્ઝમામ ઉલ હકને ભારત વિરુદ્ધ ૨૦૦૬માં આઉટ જાહેર કરાયો હતો. તાજેતરમાં પૂરી થયેલી આઈપીએલની એક મેચ દરમિયાન કેકેઆરના યુસુફ પઠાણને પણ આ જ રીતે આઉટ જાહેર કરાયો હતો.\n10 - હેન્ડલ ધ બોલ : જો કોઈ બેટ્સમેન શોટ બાદ ફિલ્ડરની મંજૂરી વિના બોલને સ્પર્શે તો તે હેન્ડલ ધ બોલ આઉટ થઈ શકે છે. ટેસ્ટ ક્રિકેટમાં સાત અને વન ડેમાં બે બેટ્સમેન આ રીતે આઉટ થઈ ચૂક્યા છે. આમાં ભારત વિરુદ્ધ આ રીતે આઉટ થનાર ભૂતપૂર્વ ઓસ્ટ્રેલિયન કેપ્ટન સ્ટીવ વો પણ સામેલ છે.\ncricket batsman baller wicket ipl spot fixing cricket match ક્રિકેટ બેટ્સમેન બોલર આઉટ વિકેટ આઇપીએલ સ્પોટ ફિક્સિંગ ક્રિકેટ મેચ\nDo you know ? : 10 types to out batsman?\nStory first published: Tuesday, June 4, 2013, 15:26 [IST]


બનાસકાંઠામાં અગાઉની પરીક્ષાઓનાં કૌભાંડ નેતાઓના ઇશારે દબાવી દેવાયાની આશંકા\nશુક્રવાર, ડિસેમ્બર 14 2018, 15:46 Hrs(IST)\nનવગુજરાત સમય | Publish Date: Dec52018 10:00AM\nલોક રક્ષક ભરતીની પરીક્ષાનું પેપર લીક કરવામાં બનાસકાંઠા જિલ્લાના એક પછી એક શખ્સોના નામ ખુલી રહ્યા છે. ત્યારે અગાઉ થયેલી ભરતીમાં પણ આવી જ રીતે પેપર લીક કરીને કૌભાંડ આચરવામાં આવ્યું હોવાની આશંકાઓ પ્રજાજનો વ્યકત કરી રહ્યા છે. જે- તે વખતે લેવાયેલી તલાટી, બિન સચિવાલયની પરીક્ષામાં એક જ સમાજના એક કેટલાક કિસ્સામાં એક જ ગામના ઉમેદવારો મોટી સંખ્યામાં પાસ થઇ નોકરીએ જોડાયા હોવાનું પણ તે સમયે બહાર આવ્યું હતુ. જોકે, રાજકીય નેતાઓના ઇશારે સમગ્ર કૌભાંદ દબાવી દેવામાં આવ્યું હોવાની આશંકાઓ વચ્ચે આ દિશામાં તપાસ કરવામાં આવે તેવું બનાસવાસીઓ ઇચ્છી રહ્યા છે.\nબનાસકાંઠા જિલ્લાના લોકો ખેતી અને પશુપાલનના વ્યવસાય સાથે જોડાયેલા છે. ગરીબ અને મધ્યમ પરિવારના લોકો પેટે પાટા બાંધી પોતાના સંતાનોને ઉચ્ચ અભ્યાસ કરાવે છે. જોકે, સરકારી ભરતીની પરીક્ષાઓમાં ગેરરિતીઓ થતી હોવાથી આવા પરિવારના ઉમેદવારો હોશિયાર હોવા છતાં તેમનો નંબર લાગતો નથી. બનાસકાંઠા જિલ્લામાં થોડાક સમય અગાઉની જ વાત કરીએ તો જિલ્લાના પાલનપુર, વડગામ, કાંકરેજ સહિતના સેન્ટરો ઉપરથી તલાટી, બિન સચિવાલયની ભરતી માટે પરીક્ષાઓ લેવામાં આવી હતી. જેમાં પ્રશ્નપત્રો સબંધી ફરિયાદો પણ ઉઠી હતી. કાંકરેજના પરીક્ષા કેન્દ્રમાંતો સુપરવાઇઝર ખુદ પરીક્ષાર્થીને પેપર લખાવ્યું હોવાનો મુદ્દો સામે આવ્યો હતો.\nઆ મુદ્દે ભારે હોબાળો પણ મચી ગયો હતો. જે બાદ આવેલા પરિણામોમાં તલાટીની પરીક્ષામાં એક જ કોમના સંખ્યાબંધ ઉમેદવારો પાસ થઇ ગયા હતા. જેમાં પાલનપુરના એક ગામમાં તો પંદર ઉપરાંત તલાટીઓ પાસ થયા હતા. આ પરીણામે સમગ્ર જિલ્લામાં ચકચાર જગાવી હતી. જોકે, આ અંગે તપાસ થાય તે પહેલા જ જિલ્લાના એક સમાજના મોટા રાજકીય નેતાઓ અંદર પડીને મામલો રફેદફે કરી દીધો હોવાની ચર્ચાઓ હવે પુન: શરૂ થવા પામી છે.\nત્યારે બનાસકાંઠા જિલ્લામાં અગાઉ લેવાયેલી પરીક્ષાઓની પણ તપાસ કરવામાં આવે તો રાજકારણના મોટા નેતાઓના પગ તળે રેલો આવવાની અને તેમના ઇશારે પરીક્ષા આપીને તલાટીઓ તેમજ કલાર્ક બનેલા કર્મચારીઓને નોકરીમાંથી હાથ ધોવાનો વારો આવે તેવી પણ ચર્ચાઓ જિલ્લાવાસીઓમાં ઉઠવા પામી છે.\n> નોકરીના કૌભાંડમાં ભાજપના એક નેતાનો હાથ\nઅમને શંકા છે કે, સરકારી નોકરીઓમાં સુવ્યવસ્થિત કૌભાંડ ચાલી રહ્યું છે. જેનું એપી સેન્ટર જ બનાસકાંઠા છે. કેટલીક કોમના લોકો જ સરકારી નોકરીઓમાં સૌથી વધુ પાસ થાય છે. જે શંકા પુરે છે. ભાજપના એક નેતાનો તેમાં હાથ છે. આ અંગે સરકારે સીઆઇડી ક્રાઇમના માધ્યમથી તપાસ કરાવવી જોઇએ. : મુકેશભાઇ ભરવાડ ( ઉપપ્રમુખ, ઓબીસી એકતા મંચ, ગુજરાત)\n> SOGએ બંનેને ઊઠાવી અમદાવાદ ATSને સોંપ્યા\nપાલનપુર : રાજ્યમાં લોકરક્ષક દળની ભરતીના પ્રશ્નપત્ર લીક થયાના પ્રકરણમાં એક પછી એક નવા નામ ખુલતાં જાય છે. તેમાં બનાસકાંઠાના મેજરપુરા ગામના બે શખ્સોના નામ ખુલતાં જિલ્લાની સ્પેશિયલ ઓપરેશન ગૃપની ટીમે તેમને ઉઠાવી લઇ અમદાવાદ એટીએસ સમક્ષ પુછપરછ માટે મોકલ્યા હતા. જિલ્લામાંથી વધુ બે શખ્સોના નામ ખુલતાં ચકચાર મચી છે. લોક રક્ષકની ભરતીનું પેપર લીક થતાં લાખો ઉમેદવારો સહિત રાજ્યની પ્રજા સરકાર ઉપર માછલા ધોઇ રહી છે.\nદરમિયાન આ દિશામાં કાર્યરત થયેલી પોલીસે ત્વરિત તપાસ કરી પેપર લીક કરનારા આરોપીઓને ઝડપી લીધા છે. જેમાં બનાસકાંઠાના વડગામના એદ્રાણાનો મુકેશ ચૌધરી અને પસવાદળના વતની અને ગાંધીનગર વાયરલેસ પીએસઆઇ પી. વી. ચૌધરીનું નામ ખુલ્યું હતુ. જેમની ધરપકડ કરી રિમાન્ડ પર લીધા છે. જે દરમિયાન આ પ્રકરણમાં બનાસકાંઠાના વધુ બે શખ્સોના નામ ખુલતાં ચકચાર મચી જવા પામી છે. આ અંગે સ્પેસ્યલ ઓપરેશન ગૃપના પીએસઆઇ એસ. એ. ડાભીએ જણાવ્યું હતુ કે, અમદાવાદ એટીએસ દ્વારા મળેલા મેસેજ મુજબ અમોએ વડગામ તાલુકાના મેજરપુરા ગામના બે શખ્સોને ઝડપી લઇ એટીએસને સોપ્યા છે. જેમની ત્યાં પુછતાછ કરવામાં આવશે. જોકે, કેટલાક કારણોસર નામ ગુપ્ત રાખવામાં આવ્યા છે. અમદાવાદ એટીએસ દ્વારા તેમના નામ જાહેર કરવામાં આવશે.\nસાઠંબા-રમોસથી 2ની ધરપકડ : સાઠંબાનો જયેન્દ્ર ..\nપેપરલીક કૌભાંડ:ઉત્તર ગુજરાતમાંથી વધુ પાંચ કૌ..\nડેડીયાપાડા APMC ચૂંટણીમાં પ્રદેશ ભાજપ આદિજાત..\nબારડોલી :દિનપ્રતિદિન વધી રહેલ બળેલી શેરડીના ..


નરેન્દ્રભાઇ મોદી, અમિતભાઇ શાહ અને વિજયભાઇ રૂપાણીનું નામ મંગળ ગ્રહ પર પહોંચ્યું\nઆણંદના અર્જુન શાહે નાસાના સ્પેસ પોગ્રામ માટે આ ત્રણ વ્યકિતઓના નામ ૨૩ મે ૨૦૧૯ના રોજ રજિસ્ટર કરાવ્યા'તા\nઆણંદ, તા. ૯ : અમેરિકન અંતરિક્ષ એજન્સી નાશા નું મંગળ યાન પરસિવરેન્સ કરોડો કિલોમીટરનું અંતર કાપીને મંગળ ગ્રહ પર પહોંચ્યું છે. આ યાનની સાથે જ દેશના વડાપ્રધાન, કેન્દ્રીય ગૃહમંત્રી અમિત શાહ અને રાજ્યના મુખ્યમંત્રી વિજય રુપાણીનું નામ પણ મંગળ પર પહોંચાડવામાં આવ્યું છે. આણંદના અર્જુન શાહે આ સ્પેસ પોગ્રામ માટે આ ત્રણ વ્યકિતઓના નામ ૨૩ મે ૨૦૧૯ના રોજ રજિસ્ટર કરાવ્યા હતા.\nનાશા તરફથી ગત વર્ષે ૩૧ જુલાઈએ અમેરિકાના ફ્લોરિડાના કેપ કનેરવલ એરફોર્સ સ્ટેશનથી પરસિવરેન્સ યાન મંગળ ગ્રહ પર મોકલવામાં આવ્યું હતું. જે ગત ૧૮ ફેબ્રુઆરીએ મંગળ ગ્રહના ક્રેટર પર ઉતર્યું હતું. આ યાનમાં સેન્ડ યોર નેમ ઓન માર્સ પ્રોગ્રામનો આરંભ કરવામાં આવ્યો હતો. જે અંતર્ગત વિશ્વના અનેક લોકોના નામ મંગળ ગ્રહ પર મોકલવા માટે રજિસ્ટર કરાવાયા હતા.\nઆ પ્રોગ્રામ મૂળ આણંદ જિલ્લાની અને ન્યૂ યોર્કમાં અભ્યાસ કરતી એકતા શાહના ધ્યાનમાં આવતા તેણે આણંદમાં રહેતા તેના પિતા અર્જુન શાહને આ અંગે જાણ કરી હતી. ન્યૂયોર્કમાં રોન્ચિસ્ટર ઇન્સ્ટિટ્યૂટ ઓફ ટેક્નોલોજી યુનિવર્સીટીમાં એસ્ટ્રો ફિઝિકસમાં એચપી.ડી. નો અભ્યાસ કરતી એકતા શાહના પિતા અર્જુનભાઈએ દેશના વડાપ્રધાન નરેન્દ્ર મોદી, કેન્દ્રિય ગૃહમંત્રી અમિત શાહ અને ગુજરાતના મુખ્યમંત્રી વિજય રૂપાણીના નામ મંગળ ગ્રહ પર મોકલાનુ પસંદ કર્યુ હતુ. ં\nઅર્જુનભાઈએ આ ત્રણેય ગુજરાતી નેતાઓના નામ ફખ્લ્ખ્ને ૨૩ મે ૨૦૧૯ના રોજ મોકલી આપ્યા હતા. ત્યારે હવે જ્યારે મંગળપર પર્સિવરન્સ રોવર પહોંચ્યુ છે તો તેની સાથે આપણા દેશના ત્રણેય ગુજરાતી નેતાઓના નામ પણ મંગળ પર પહોંચ્યા છે. અર્જુનભાઈને આ નેતાઓના નામ મંગળ પર પહોંચી જતા ખુશી વ્યકત કરી છે.


આ નામના લોકો હોય છે ખુબ જ વફાદાર, ક્યારેય નથી છોડતા તેમના જીવનસાથીનો સાથ... -\nઆ નામના લોકો હોય છે ખુબ જ વફાદાર, ક્યારેય નથી છોડતા તેમના જીવનસાથીનો સાથ…\nપ્રેમની અનુભૂતિ એ વિશ્વની સૌથી સુંદર વસ્તુ છે. પ્રેમમાં પડ્યા પછી દરેક પોતાને નસીબદાર માને છે. જ્યારે કેટલાક લોકોને તેમના જીવન સાથીને ઝડપથી શોધી લે છે, તો કેટલાક લોકો તેમના પ્રેમ માટે લાંબી રાહ જોવી પડે છે.\nસામાન્ય રીતે એવું માનવામાં આવે છે કે, તમારા નામનો પહેલો અક્ષર તમારા વ્યક્તિત્વ વિશે જણાવે છે.\nતમે તમારા વર્તમાનમાં શું કરી રહ્યા છો અને તમે ભવિષ્યમાં શું કરવા જઇ રહ્યા છો તે સીધા તમારા નામના પહેલા અક્ષર સાથે સંબંધિત છે.\nઆજે આ લેખમાં એ નામના લોકો વિષે વાત કરી છે કે જે ખુબ જ વફાદાર હોય છે, તો ખાસ જાણીલો આમાં તમારા જીવનસાથીનું નામ છે કે નહિ…\nઅક્ષર એમવાળા લોકો ખૂબ શિસ્તબદ્ધ છે. ઉપરાંત, પ્રામાણિકતા પણ તેમનામાં ખુબ જ હોય છે અને આ નામના લોકોની એક ખાસ બાબત એ પણ છે કે તેઓ ક્યારેય તેમના જીવનસાથીને જુઠું બોલતા નથી અને ક્યારેય તેમનો વિશ્વાસ તોડતા નથી.\nઆ નામના લોકો ખુબ જ વફાદાર માનવામાં આવે છે. જો સામે કોઈની સાથે અન્યાય કરવામાં આવી રહ્યો છે, તો તે સહન કરશે નહીં.\nઆમ S નામના લોકો ખૂબ હિંમતવાન, હોશિયાર અને ખુબ જ ઈમાનદાર માનવામાં આવે છે.\nઆર નામવાળા લોકો સ્વભાવમાં ખૂબ જ ભાવનાશીલ હોય છે. તેથી જ તેઓ ઝડપથી પ્રેમમાં પડે છે.\nતેમના જીવનસાથી સાથે સાચો પ્રેમ કરવા ઉપરાંત, તેઓ જીવનભર તેમની સાથે રહે છે.\nજીવનમાં પ્રેમ શોધવો સહેલો છે, પરંતુ તેને પરિપૂર્ણ કરવો તે બધા લોકોની બાબત નથી.\nઆમ આ નામના લોકો પ્રેમમાં પણ ખુબ જ વફાદાર હોય છે, તેઓ તેમના જીવનસાથીને ક્યારેય દગો આપતા નથી.\n← રાતોરાત કરોડપતિ બનાવી દેશે એક ફટકડી, કરીલો આ નાનું આવું કામ…\nશુક્રવારે ધનવેલમાં બાંધી લો આ વસ્તુ, ઘરમાં ચુંબકની જેમ ખેચાઈને આવશે પૈસા… →


coronavirus effects mumbais streets and stations were silent on weekend curfew | ચોવીસ કલાક ધમધમતા મુંબઈમાં આ તે કેવી ખામોશી?\nઇતના સન્નાટા ક્યોં હૈ ભાઈવાળો ‘શોલે’નો ડાયલૉગ ગઈ કાલે બોરીવલીના સાવ ખાલી વેસ્ટર્ન એક્સપ્રેસ હાઇવેને જોઈને યાદ આવી ગયો\nકાંદિવલીમાં વેસ્ટર્ન એક્સપ્રેસ હાઇવે પર આડશો મૂકીને લૉકડાઉનનું પાલન કરાવી રહેલા પોલીસો\nસીએસએમટી રેલવે સ્ટેશન\nદાદરનો રાનડે રોડ\nગઈ કાલે લૉકડાઉનના પહેલા દિવસે ઘાટકોપર (ઈસ્ટ)ના રાજાવાડી વિસ્તારમાં વાઇન શૉપ પર મોટી કતાર લાગી હતી. જીવનજરૂરિયાતની વસ્તુઓ સિવાય કોઈ પણ દુકાનો ખોલવા પર સરકારે પ્રતિબંધ મૂક્યો છે ત્યારે આ દુકાન પર લાંબી કતાર જોઈને સ્થાનિક રહેવાસીઓએ પોલીસ કન્ટ્રોલમાં ફોન કરતાં પોલીસ પહોંચી ગઈ હતી. થોડી વારમાં વાઇન લેવા ઊભેલા લોકોએ દોડાદોડી કરી મૂકી હતી.\nટર્મિનસ પર ગિરદી: મુંબઈમાં ફરી લાંબું લૉકડાઉન લાગવાના ડરથી બહારગામથી આવેલા લોકોએ પલાયન થવાનું શરૂ કર્યું છે. શુક્રવારે રાતથી મોટી સંખ્યામાં લોકો કુર્લાના લોકમાન્ય ટિળક સહિતના અન્ય ટર્મિનસ પર ટ્રેન પકડવા પહોંચ્યા હતા. ટ્રેનોમાં જગ્યા ન હોવા છતાં લોકો ધક્કામુક્કી કરીને ડબ્બામાં ચડતા જોવા મળ્યા હતા. મોટા ભાગના લોકોએ માસ્ક પણ નહોતા પહેર્યા એટલે જો કોઈ કોરોના સંક્રમિત હોય તો તે સેંકડો લોકોને ચેપ લગાડે એવી સ્થિતિ ઊભી થઈ હતી.\nમોહમ્મદ અલી રોડ\nથાણે, નવી મુંબઈ, મીરા-ભાઈંદર, વસઈ-વિરારમાં પણ સજ્જડ બંધ: મુંબઈની જેમ આસપાસના વિસ્તારોમાં પણ કોરોનાના કેસમાં ઝડપી વધારો થયો હોવાથી લોકોમાં ભારે ભય વ્યાપી ગયો છે. સોમવારથી શુક્રવાર સુધી લોકોની અવરજવર ઓછી થઈ છે, પણ ગઈ કાલે વીક-એન્ડ લૉકડાઉનના પહેલા દિવસે થાણે, નવી મુંબઈ, મીરા-ભાઈંદર અને વસઈ-વિરારમાં લોકોએ ઘરોમાં રહેવાનું પસંદ કર્યું હતું. સ્થાનિક પ્રશાસન અને પોલીસની વારંવારની ચેતવણી અને કોરોનાનો ડર કામ કરી ગયો હોવાથી લૉકડાઉન સંપૂર્ણપણે સફળ રહ્યું હતું. મીરા રોડમાં રેલવે-સ્ટેશન નજીકના ગીચ વિસ્તારમાં પોલીસે બૅરિકેડ્સ મૂકી દીધાં હતાં.


PM મોદીનાં ડ્રીમ પ્રોજેક્ટને પુરો કરવા આ હદે મથી રહ્યા છે ભારતીય એન્જિનીયર્સ, જાણો વિગત - GSTV\nHome » News » PM મોદીનાં ડ્રીમ પ્રોજેક્ટને પુરો કરવા આ હદે મથી રહ્યા છે ભારતીય એન્જિનીયર્સ, જાણો વિગત\nPM મોદીનાં ડ્રીમ પ્રોજેક્ટને પુરો કરવા આ હદે મથી રહ્યા છે ભારતીય એન્જિનીયર્સ, જાણો વિગત\nPM નરેન્દ્ર મોદીનાં મહત્વાકાંક્ષી બુલેટ ટ્રેન પ્રોજેક્ટનાં સપનાને પૂર્ણ કરવા લાગેલા એન્જીનીયર્સને એક નવા અનુભવથી પસાર થવુ પડે છે. આ એન્જીનિયર્સ નેશનલ હાઈ સ્પીડ રેલ કૉર્પોરેશન લિમિટેડનાં છે. તેમને જ ભારતમાં બુલેટ ટ્રેન દોડાવવાની જવાબદારી સોંપવામાં આવી છે અને તેમને જાપાની એન્જીનિયર્સ સાથે કામ કરવાનો અનુભવ મળશે. કામ જલદી અને સારી રીતે શીખવા માટે તેઓ જાપાની શીખી રહ્યા છે. આ માટે તમે કેમ છો? અને ગુડ મૉર્નિંગ પણ જાપાનીમાં કરે છે- ઓ જેનકી દેસુ કા? ઓ હાય યો ગો માસૂ?\nઅઠવાડિયામાં દર બીજા દિવસે સાંજે જાપાની શીખવાનાં ક્લાસ ચલાવવામાં આવે છે. આમાં મુંબઈ-અમદાવાદ બુલેટ ટ્રેન પ્રોજેક્ટ સાથે જોડાયેલા એન્જીનિયર્સ એક સાથે બેસે છે અને આ ભાષા શીખી રહ્યા છે. જો કે જાપાની શીખવું એટલુ સરળ નથી, પરંતુ એન્જીનિયર્સ આ ભાષા શીખવા માટે ઘણા જ ઉત્સાહિત છે.\nજે પુસ્તક ભણાવવામાં આવી રહ્યું છે તે મારુગોટો છે. તેમાં જાપાની ભાષા અને સંસ્કૃતિ વિશે જણાવવામાં આવ્યું છે. જાપાની સીખવા માટેનાં2સ્તર છે, લેવન-1 અને લેવલ-2. લેવલ-2 અઘરુ છે જેથી વારાફરથી ઑક્ટોમ્બરમાં ભારતીય એન્જીનિયર્સ જાપાન જશે. અંદાજે3હજાર ભારતીય એન્જીનિયર્સ અને ટેક્નિશિયન્સ બુલેટ ટ્રેન પ્રોજેક્ટ સાથે જોડાયેલા છે.ભારતમાં 2022 સુધી બુલેટ ટ્રેન ચલાવવાનું લક્ષ્ય છે.\nઋષિ કપૂરના નિશાને આવ્યાં આ બે ડિરેક્ટર્સ, રણબીર કપૂર સાથે કરી ચુક્યા છે ફિલ્મ\nમુખ્યમંત્રી આવાસ યોજના નજીક દિવાલ ધરાશાઇ, વાહનોનું કચુંબર બોલી ગયું


મોટો સવાલ: મોંઘવારી મુદ્દે એક સમયે સત્તા પક્ષને ધમરોળતા પીએમ મોદી આજે કેમ છે મૌન? - GSTV\nમોટો સવાલ: મોંઘવારી મુદ્દે એક સમયે સત્તા પક્ષને ધમરોળતા પીએમ મોદી આજે કેમ છે મૌન?\nદેશમાં મોંઘવારીએ માઝા મુકી છે. લોકો મોંઘવારી અને પેટ્રોલ અને ડીઝલના વધી રહેલા ભાવથી જનતા ત્રસ્ત છે. આ બધા વચ્ચે વડાપ્રધાન મોદી અને સરકારના કોઇ પણ પ્રધાન મગનું નામ મરી પાડી રહ્યા નથી. સરકારને જાણે કે સાપ સુંઘી ગયો હોય તેમ મૌન ધારણ કરી લીધું છે.\nમોંઘવારી મોં ફાડીને બેઠી છે. આ બધા વચ્ચે સરકારનું મૌન લોકોને અકળાવી રહ્યું છે. મોંઘવારી મુદ્દે એક સમયે ખોખારો ખાઇને સત્તાધારી પક્ષને શબ્દોથી વિંધનારા દેશના વર્તમાન વડાપ્રધાન નરેન્દ્ર મોદીએ પણ શબ્દોને મ્યાનમાં મુકી દીધા.\nપેટ્રોલનો ભાવ આંખમાં પાણી લાવી દે છે. પેટ્રોલ અને ડીઝલનો ભાવ રેકોર્ડ સ્તરે છે. મુંબઇ સહિત અનેક શહેરોમાં પેટ્રોલની કિંમત 100ને પાર પહોંચી ચુકી છે. તો ઘણા શહેરોમાં ડીઝલ પણ 100થી વધુના ભાવે વેંચાઇ રહ્યું છે. ત્યારે પેટ્રોલ-ડીઝલના શતક પર મોદી સરકારનું મોં સિવાઇ ગયું છે. સત્તા પહેલા અને સત્તા મેળવ્યા બાદ પણ અનેક વખત પીએમ મોદી મોંઘવારી અને પેટ્રોલ-ડીઝલની કિંમત મુદ્દે કોંગ્રેસ પર ગાળિયો કસી ચુક્યા છે.\nવડાપ્રધાને આંકડા આપ્યા તે કોંગ્રેસના કાળના હતા. પરંતુ અત્યારના આંકડા જોઇએ તો મે મહિનામાં છૂટક મોંઘવારી દર 6.3ટકાને પાર કરી ગયો. જ્યારે કે મે મહિનાનો જથ્થાબંધ મોંઘવારી 12. 94 ટકાએ પહોંચી ગયો. એક સમયે પૂર્વપીએમ મનમોહન સિંહના મૌન પર સવાલ ઉઠાવનારી સત્તાધારી ભાજપ એક પણ શબ્દ બોલવા તૈયાર નથી. વડાપ્રધાન તો ઠીક મંત્રી કે ભાજપના કોઇ નેતા મોંઘવારી અંગે હરફ સુદ્ધા ઉચ્ચારી રહ્યા નથી.\nનોટબંધી બાદથી જીડીપીમાં સતત ઘટાડો નોંધાઇ રહ્યો છે. ત્રિમાસીક આધારે ગત વર્ષે દેશનો જીડીપી માઈનસ 23.9ટકા સુધી ગગડ્યો. હાલના સમયમાં જીડીપીનું પર્ફોમન્સ 40 વર્ષના ઇતિહાસમાં સૌથી ખરાબ છે.\nવડાપ્રધાન બન્યાના પહેલાના નરેન્દ્ર મોદીના ભાષણોના તેજાબી ચાબખા અને અચ્છે દિનના સોનેરી સપના. લોકોને લાગી રહ્યું છે કે જાણે આ તમામનું આજે બાષ્પીભવન થઇ ચુક્યું છે. લોકોની સામે મોદીની બે તસ્વીરો ઉભરીને આવી છે. લોકો પણ 2014 પહેલાના મોદીને આજના મોદીમાં શોધી રહ્યા છે.\nTechnology News: ગૂગલ લાવી રહ્યું છે Android ફોન વપરાશકર્તાઓ માટે ડિજિટલ વેક્સીન કાર્ડ, મળશે આ લાભ\nજાત મહેનત ઝિંદાબાદ: તાઉતે વાવાઝોડાએ તબાહી મચાવી પણ ન હલાવી શક્યું તો ઉના-ગીરગઢડાની જનતાની હિંમત


આ વેબસાઇટ્સ પરથી રાખડી મોકલાવો ઓવરનાઇટ | Raksha Bandhan: Buy online rakhis this year - Gujarati Oneindia\n7 min ago બંગાળના ભાજપના પ્રમુખે આપ્યું વિવાદિત નિવેદન, કહ્યું CAAનો વિરોધ કરનાર શેતાન અને કીડા\n| Updated: Friday, August 8, 2014, 14:30 [IST]\nવર્ષોથી યુવતીઓ અને મહીલાઓ રક્ષાબંધન પહેલા રાખડી ખરીદવા માટે બજારમાં જાય છે. હવે ઇ-કોમર્સનો યુગ આવી ગયો છે અને ઘણી વેબસાઇટ્સે આકર્ષક રાખડીઓ પણ લોન્ચ કરી છે, જેણે રાખડી ખરીદવું ખૂબ જ સરળ બનાવી દીધું છે. જબોંગ ડોટકોમના સંસ્થાપક અને પ્રબંધ નિર્દેશક પ્રવીણ સિન્હાએ જણાવ્યું, ઓનલાઇન ખરીદારીથી સમયની બચત થવા લાગી છે અને રાખડી મોકલવા માટે પોસ્ટઓફીસની સામે લાઇનમાં ઊભા રહેવું નથી પડતું. સાથે જ એક શાનદાર અનુભવ પણ થાય છે. સિન્હાએ આઇએનએસને જણાવ્યું 'ઓનલાઇન સ્ટોર ખૂબ જ ઉમદા ઉપહાર અને રાખડી રજૂ કરી રહી છે.'\nવેબસાઇટો પર આ રાખડીઓ ઓછામાં ઓછા 50 રૂપિયા સુધીમાં ખરીદી શકાય છે. ઉદ્યોગ સંઘ એસોચેમની એક રિપોર્ટ અનુસાર દેશમાં ઓનલાઇન રિટેલ ઉદ્યોગ 2015 સુધી 7,000 કરોડ રૂપિયાનો થઇ જશે. જોકે અલગ અલગ વિસ્તારો માટે ઓનલાઇન રિટેલ ઉદ્યોગનો અનુમાન લગાવવો મુશ્કેલ છે. જબોંગ ઉપરાંત અમેજન, હાઇ5સ્ટોર ડોટ કોમ, ગિફ્ટજોજો ડોટ કોમ, અને ગિફ્ટમેટ ડોટ કોમ જેવા પોર્ટલ પણ રાખડી રજૂ કરી રહ્યા છે. અને દેશમાં કોઇપણ સ્થળે તથા દુનિયાભરમાં તેને ઉપલબ્ધ કરાવી શકે છે.\nઅમેજન ઇન્ડિયાના કેટેગરી લીડ વિકાસ પુરોહિતે જણાવ્યું કે 'ગ્રાહકોને હવે એ ચિંતા કરવાની જરૂર નથી કે પોતાના પ્રિયજનો માટે સારી ભેટ કેવી રીતે ખરીદવી અને તેને દૂરસુદૂર સુધી કેવી રીતે મોકલવી. હાઇ5સ્ટોર ડોટ કોમ તથા ફેબફર્નિશ ડોટ કોમ જેવા પોર્ટલ રાખડીની સાથે ભેટ, મીઠાઇ અને ટીકા જેવા સંપૂર્ણ પેકેજ પણ રજૂ કરી રહ્યા છે.'\nહાઇ5સ્ટોર ડોટ કોમના સંસ્થાપક અને મેનેજર વિનેશ કુમાર કુન્હીરમને જણાવ્યું કે'શહેરોમાં રહેનાર લોકોને ઘણીવાર પડોશના બ્લોકમાં રહેનાર સંબંધીને ત્યાં જવાનો પણ સમય નથી મળતો એવામાં ઘણાબધા લોકો ઓનલાઇન સ્ટોર્સ પર જ રાખડી ખરીદવાનું પસંદ કરી રહ્યા છે.'\nઆ વેબસાઇટ્સ પરથી રાખડી મોકલાવો ઓનલાઇન...\nઇન્ડિયાટાઇમ્સ રાખી શોપિંગ\nઇન્ડિયાટાઇમ્સની આ વેબસાઇટ પર અઢળક રાખડીઓની સાથે અન્ય ઘણી બધી ગિફ્ટહેંપર પણ આપવામાં આવી છે.\nઓનલાઇન ખરીદી કરવા માટે અહીં ક્લિક કરો...\nરાખી ઇન્ડિયામાં આપ તમારી પસંદની રાખડી સિલેક્ટ કર્યા બાદ ઘણી ભેટ પણ ખરીદી શકો છો.\nઓનલાઇન રાખી સ્ટોર ડોટ કોમ\nઓનલાઇન રાખી સ્ટોર ડોટ કોમમાં રાખીની થાળીને આપ માત્ર દેશમાં જ નહીં પરંતુ વિદેશમાં પણ ગમેત્યાં તમારા ભાઇને મોકલાવી શકો છો.\nવર્ચુઅલ રાખી ડોટ કોમ\nવર્ચુઅલ રાખી ડોટ કોમમાં રાખડી ઉપરાંત ગ્રીટિંગ કાર્ડના ઘણાબધા કલેક્શન આપવામાં આવ્યા છે.\nરાખી સેલમાં માત્ર વેરાયટીની જ રાખડીઓ આપને મળશે એવું નથી પરંતુ અત્રે આપ આ રાખડીઓને દેશ-દુનિયામાં ગમેત્યાં મોકલાવી શકશો.\nઇન્ડિયન ગિફ્ટ પોર્ટલ\nતમારી બહેનને ગિફ્ટ આપવા માંગતા હોવ તો ઇન્ડિયન ગિફ્ટ પોર્ટલમાં લોગઇન કરો.\nઇન્ડિયન ગિફ્ટ સેંટર\nઇન્ડિયન ગિફ્ટ સેંટરમાં રાખડીની સાથે આર્ચીઝ કાર્ડ અને અન્ય ગિફ્ટ હેંપર આપવામાં આવ્યા છે.\nધ હોલિડે સ્પોટ રાખી\nધ હોલિડે સ્પોટ રાખીમાં ગૂડીઝ, રેસિપી, વોલપેપર, ઇ-ગ્રીટિંગ આપવામાં આવી છે જેને આપ બહેનને મોકલી શકો છો.\nraksha bandhan rakhi festival તહેવાર રક્ષાબંધન ગુજરાત ભારત ઓનલાઇન રાખડી


Realme C11 ભારતમાં લોન્ચ : 5000 mAhની બેટરી સાથે આવા છે ફિચર્સ, ફ્લિપકાર્ટ પર 22 જુલાઈથી મળશે - GSTV\nRealme C11 ભારતમાં લોન્ચ : 5000 mAhની બેટરી સાથે આવા છે ફિચર્સ, ફ્લિપકાર્ટ પર 22 જુલાઈથી મળશે\nRealme C11 સ્માર્ટફોન આખરે મંગળવારે ભારતના બજારમાં પ્રવેશ કર્યો. રિયલમીનો આ લેટેસ્ટ હેન્ડસેટ ગયા મહિને મલેશિયામાં લોન્ચ કરવામાં આવ્યો હતો. આ ફોનની વિશેષતા વિશે વાત કરવામાં આવે તો તેમાં મીડિયાટેક હેલિઓ જી 35 પ્રોસેસર અને 5000 એમએએચ બેટરી છે. એઆઈ સુવિધાઓવાળા કેમેરાથી સારી ફોટોગ્રાફી કરી શકાય છે. રિયલમી સી 11 સિવાય કંપનીએ આ ઇવેન્ટમાં નવી પાવરબેંક પણ લોંચ કરી હતી.\nરિયલમી સી 11: પ્રાઈસ અને ઈન્ડિયામાં ઉપલબ્ધ રિયલમી સી 11 દેશમાં 7,499 રૂપિયાના ભાવે લોન્ચ કરવામાં આવેલો છે. આ ફોન રિચ ગ્રીન અને રિચ ગ્રે કલરમાં ઉપલબ્ધ કરાયો છે. આ ફોનનું વેચાણ ફ્લિપકાર્ટ પર 22 જુલાઈથી શરૂ થશે.\nરીયલમી સી 11: સ્પષ્ટીકરણો અને સુવિધાઓ\nરિયલમી સી 11માં 6.5-ઇંચ એચડી + (720×1600 પિક્સેલ્સ) મિનિડ્રોપ ડિસ્પ્લે છે જેનો આસ્પેક્ટ રેશિયો 20:9છે અને સ્ક્રીન-ટુ-બોડી રેશિયો 88.7 ટકા છે. કોર્નિંગ ગોરિલા ગ્લાસ 3+ ને પ્રોટેક્શન માટે આપવામાં આવ્યું છે. ફોનમાં 2.3 ગીગાહર્ટ્ઝ ocક્ટા-કોર મીડિયાટેક હેલિઓ જી 35 પ્રોસેસર છે. હેન્ડસેટમાં2જીબી રેમ છે. સ્ટોરેજ 32 જીબી છે જેને માઇક્રોએસડી કાર્ડ દ્વારા વધારી શકાય છે.\nરિયલમી સી 11 Android 10 આધારિત રિયલમી UI પર ચાલે છે. ફોન ડ્યુઅલ-સિમને સપોર્ટ કરે છે. આ રીઅલમે ફોન ડ્યુઅલ રીઅર કેમેરા સેટઅપ સાથે આવે છે અને તેમાં છિદ્ર એફ / 2.2 સાથે 13 મેગાપિક્સલ અને અપાર્ચર એફ / 2.4 સાથે2મેગાપિક્સલનો સેકન્ડરી સેન્સર છે. સેલ્ફી માટે એપેચર એફ / 2.4 સાથે5મેગાપિક્સલનો ફ્રન્ટ કેમેરો છે. કેમેરામાં એઆઈ બ્યુટી, ફિલ્ટર મોડ, એચડીઆર, પોટ્રેટ મોડ અને ટાઇમલેપ્સ જેવી સુવિધાઓ છે.\nરિયલમી સી 11 ને પાવર આપવા માટે 5000 એમએએચની બેટરી આપવામાં આવી છે જે 10 વોટ ચાર્જિંગ સાથે આવે છે. કનેક્ટિવિટી માટે ફોનમાં4જી એલટીઇ, વાઇ-ફાઇ 802.11 બી / જી / એન, બ્લૂટૂથ 5.0, જીપીએસ / એ-જીપીએસ, માઇક્રો-યુએસબી અને 3.5 એમએમ હેડફોન જેક છે.\n5000mAh batterycamera with AI featuresgreat photographyindiaMalaysiaMediaTek Helio G35 processornew PowerBankReality C11Realme C11Smartphone


મેરાન્યૂઝ નેટવર્ક.અરવલ્લી : માલપુર નગરમાં દેશી દારૂના અડ્ડા ધમધમી રહ્યા છે. માલપુરમાં સ્થાનિક પોલીસતંત્રમાં રહેલા કેટલાક ભ્રષ્ટ પોલીસકર્મીઓની રહેમ નજર હેઠળ દેશી-વિદેશી દારૂની રેલમછેલ જોવા મળી રહી છે. ગુજરાતમાં દારૂબંધીની મજાક ઉડાવતો વિડીયો માલપુર પોલીસ સ્ટેશનમાં જોવા મળ્યો હતો. માલપુર પોલીસે દારૂ પીને છાકટા બનેલા યુવકને ઝડપી પાડી પોલીસ સ્ટેશન લઇ જતા યુવકે ધુણવાનું શરૂ કરતા પોલીસકર્મીઓમાં અચરજ ફેલાયું હતું. માલપુર પોલીસે યુવક સામે પ્રોહીબીશ એક્ટ હેઠળ ગુન્હો નોંધી કાયદેસરની કાર્યવાહી હાથધરી હતી. માલપુર પોલીસ સ્ટેશનમાં ફરજ બજાવતો કર્મચારી જાણે નશેડી યુવકનો બચાવ કરતો હોય કે પછી અગમ્ય કારણોસર નામ આપવામાં આનાકાની કરી કાગળિયાં બાકી હોવાનું રટણ કરતા પોલીસની કામગીરી સામે અનેક સવાલ પેદા થયા છે.\nમાલપુર પોલીસે દારૂના નશામાં ધૂત બનેલ યુવકને દબોચી લઈ પોલીસ સ્ટેશનમાં લઈ આવી હતી ત્યારે યુવક જાણે કાયદેસરની કાર્યવાહી થી બચવા માંગતો હોય તેમ જોરજોરથી બૂમો પાડવાની સાથે ધુણવા લાગ્યો હતો અને માતાજી ના નામ લઇ બૂમો પાડી રહ્યો હતો. પત્રકારો પોલીસ સ્ટેશન પહોંચતા તેમની સામે પણ ધુણવા લાગતા પત્રકારો પણ અચ્મ્બિત બન્યા હતા. જો કે દારૂ પીધેલ યુવકનું ધૂણવાનું પણ કાયદેસરની કાર્યવાહીથી બચાવી શક્યું ન હતું. માલપુર પોલીસે યુવક સામે પ્રોહિબિશન એક્ટ હેઠળ ગુન્હો નોંધવા તજવીજ હાથધરી હોવાનું પોલીસે ટેલીફોનીક પુછપરછમાં જણાવ્યું હતું. જો કે અગમ્ય કારણોસર ફરજપર હાજર પોલીસકર્મીએ દારૂના નશામાં ધૂત બનેલા યુવકનું નામ આપવામાં ગલ્લાંતલ્લાં કર્યા હતા.\nમાલપુર પોલીસમાં દારૂડિયો યુવક ધુણવા લાગ્યો: માલપુર પોલીસના કર્મચારીએ દારૂ પીધેલ યુવકનું નામ આપવામાં ગલ્લાંતલ્લાં કર્યા pic.twitter.com/S1G2U57TIj\n— Darshan Patel (@darshan_pal) September 23, 2021\nMalpur Youth Drunk Police Station Gujarat Police Latest News


demonetization complete two year, youth congress protest narendra modi government in country|નોટબંધીના2વર્ષ પૂરા: સમગ્ર દેશમાં આજે કોંગ્રેસનું હલ્લાબોલ\ndemonetization complete two year, youth congress protest narendra modi government in country\nનોટબંધીના2વર્ષ પૂરા: સમગ્ર દેશમાં આજે કોંગ્રેસનું હલ્લાબોલ\nનોટબંધીના બે વર્ષ પૂરા થતાં કોંગ્રેસ પાર્ટી કેન્દ્રની નરેન્દ્ર મોદી સરકારને ઘેરવાનો પ્રયત્ન કરી રહી છે. ગુરુવારે પૂર્વ વડાપ્રધાન મનમોહન સિંહ, પૂર્વ નાણાપ્રધાન પી. ચિદંબરમ સહિત ઘણાં દિગ્ગજ નેતાઓએ સરકાર પર હુમલો કર્યો હતો.\nNov 09, 2018, 01:33 PM IST\nનવી દિલ્હી: નોટબંધીના બે વર્ષ પૂરા થતાં કોંગ્રેસ પાર્ટી કેન્દ્રની નરેન્દ્ર મોદી સરકારને ઘેરવાનો પ્રયત્ન કરી રહી છે. ગુરુવારે પૂર્વ વડાપ્રધાન મનમોહન સિંહ, પૂર્વ નાણાપ્રધાન પી. ચિદંબરમ્ સહિત ઘણાં દિગ્ગજ નેતાઓએ સરકાર પર હુમલો કર્યો હતો. હવે આજે યૂથ કોંગ્રેસ સમગ્ર દેશમાં વિરોધ-પ્રદર્શન કરી રહી છે.\nશુક્રવારે મુંબઈ, દિલ્હી, ચંદીગઢ, જયપુર સહિત દેશના ઘણાં મોટા શહેરોમાં કોંગ્રેસે પ્રદર્શન કર્યા છે. કોંગ્રેસ અધ્યક્ષ રાહુલ ગાંધીએ પણ આજે છત્તીસગઢમાં રેલી દરમિયાન નોટબંધી વિરુદ્ધ સરકાર સામે આકરા પ્રહાર કર્યા હતા.\nરાહુલ ગાંધીએ ગુરુવારે ટ્વિટ કરીને લખ્યું હતું કે, ભારતના ઈતિહાસમાં 8 નવેમ્બરની તારીખને હંમેશા કલંક તરીકે જોવામાં આવશે.2વર્ષ પહેલાં આજના દિવસે વડાપ્રધાન મોદીએ નોટબંધીનો કહેર વર્તાવ્યો હતો. તેમની એક જાહેરાતથી ભારતની 86 ટકા કરન્સી ચલણમાંથી બહાર થઈ ગઈ હતી. તેના કારણે આપણી અર્થવ્યવસ્થા ખોરવાઈ ગઈ હતી.\nમનમોહન સિંહે સરકાર પર કર્યો હતો હુમલો\nનોંધનીય છે કે, પૂર્વ વડાપ્રધાન મનમોહન સિંહે મોદી સરકાર પર આકરા પ્રહાર કર્યા હતા. તેમણે આ જાહેરાતને 'બીમાર વિચારવાળા' અને 'મનહૂસ' પગલું ગણાવ્યું હતું. મનમોહન સિંહે કહ્યું હતું કે, નોટબંધીના કારણે ભારતીય અર્થવ્યવસ્થાને જે તકલીફ થઈ છે તે હવે બધાની સામે છે. નોટબંધીએ દરેક વ્યક્તિને મુશ્કેલીમાં મુકી દીધા છે. ભલે પછી તે કોઈ ધર્મ, જાતી, વ્યવસાય કે સંપ્રદાયનું હોય. ઘણીવાર કહેવામાં આવે છે કે, સમય બધી તકલીફો દૂર કરી દે છે પરંતુ નોટબંધીના ઘા દિવસેને દિવસે ઉંડા થતાં જાય છે.\nબીજેપીએ કર્યો હતો વળતો હુમલો\n- ભારતીય જનતા પાર્ટીએ પણ કોંગ્રેસ ઉપર વળતાં પ્રહાર કર્યા હતા. બીજેપીએ ગુરુવારે કોંગ્રેસને દસ સવાલ કર્યા હતા અને નોટબંધીના દેશહિતમાં નિર્ણય લેતા કહ્યું હતું કે, કોંગ્રેસ વિકાસ વિરોધી છે.\n- બીજી બાજુ નાણામંત્રી અરુણ જેટલીએ નોટબંધીના2વર્ષ પૂરા થતાં તેને એક સફળ નિર્ણય ગણાવ્યો હતો. તેમણે કહ્યું કે, સરકારના આ નિર્ણયથી2વર્ષમાં બ્લેકમનીમાં ઘટાડો થયો છે. તે ઉપરાંત છેલ્લાં બે વર્ષથી ઈન્કમ ટેક્સ રિર્ટનમાં પણ વધારો થયો છે. અરુણ જેટલીએ નોટબંધીના બે વર્ષ પૂરાં થતાં એક બ્લોગ લખીને પણ વિપક્ષ સામે આકરા પ્રહાર કર્યા હતા.


The Police Had Posted A Notice At The House In Lucknow, The Police Became Active After Submitting The Surrender Application In The Court. | મુખ્ય આરોપી આશિષની જામીન અરજી ફગાવી; મિત્ર અંકિતને કોર્ટે3દિવસના પોલીસ રિમાન્ડ પર મોકલ્યો - Divya Bhaskar\nThe Police Had Posted A Notice At The House In Lucknow, The Police Became Active After Submitting The Surrender Application In The Court.\nલખીમપુર હિંસા કેસ:મુખ્ય આરોપી આશિષની જામીન અરજી ફગાવી; મિત્ર અંકિતને કોર્ટે3દિવસના પોલીસ રિમાન્ડ પર મોકલ્યો\nકેન્દ્રીય મંત્રીના પુત્ર આશિષના મિત્ર અંકિત દાસને લખીમપુર હિંસા કેસમાં CJM કોર્ટે3દિવસના પોલીસ રિમાન્ડ પર મોકલ્યો છે. અંકિતે આજે સવારે ક્રાઈમ બ્રાંચમાં પહોંચીને સરેન્ડર કર્યું હતું.5કલાક લાંબી પૂછપરછ બાદ અંકિતને CJM કોર્ટમાં લઈ જવામાં આવ્યો હતો. અંકિત દાસે અહીં કહ્યું હતું કે તે ફોર્ચ્યુનર કાર હાજર હતો, પરંતુ હું નિર્દોષ છું.\nદરમિયાન મુખ્ય આરોપી આશિષ મિશ્રા ઉર્ફે મોનુની જામીન અરજી ફગાવી દેવામાં આવી છે. હવે, તેમના વકીલ અવધેશ સિંહ આવતીકાલે (ગુરુવારે) ફરીથી જિલ્લા ન્યાયાધીશને જામીન માટેની અરજી સુપરત કરશે.\nખાસ વાત એ છે કે અંકિત કોંગ્રેસના નેતા અને પૂર્વ કેન્દ્રીય મંત્રી અખિલેશ દાસનો ભત્રીજો છે. અંકિત સાથે અન્ય આરોપી લતીફે પણ સરેન્ડર પણ કરી દીધું છે. પોલીસે બુધવારે સવારે જ અંકિતના લખનઉ નિવાસસ્થાને નોટિસ ચોંટાડી હતી. થોડા કલાકો પછી તેણે સરેન્ડર કર્યું. અંકિત કેન્દ્રીય મંત્રી અજય મિશ્રાના પુત્ર આશિષનો મિત્ર છે.\nફોર્ચ્યુનર અંકિતની હતી\nપોલીસ સૂત્રોના જણાવ્યા મુજબ થાર જીપ દ્વારા ખેડૂતોને કચડવાનો વીડિયો સામે આવ્યો હતો. તેની પાછળ ચાલી રહેલી ફોર્ચ્યુનર અંકિતની હતી. ફોર્ચ્યુનરની પાછળ જે સ્કોર્પિયો વીડિયોમાં દેખાઈ રહી હતી તે લખીમપુરના કોન્ટ્રાક્ટરની છે. અંકિતના વકીલ વિકાસ શ્રીવાસ્તવે જણાવ્યું હતું કે એસઆઈટીએ પૂછપરછ માટે નોટિસ મોકલી હતી. તેના પર ક્રાઈમ બ્રાંચ આવી પહોંચી છે. કાળી ફોર્ચ્યુનર તેની હતી, પરંતુ તે તેમાં નહોતા.\nઉલ્લેખનીય છે કે અંકિત દાસ અને લતીફ વતી સરેન્ડર માટે CJMની કોર્ટમાં અરજી દાખલ કરવામાં આવી હતી. કોર્ટે તિકુનિયા પોલીસ પાસે રિપોર્ટ માંગ્યો હતો. પરંતુ, પોલીસ રિપોર્ટ પહેલા જ અંકિતે ક્રાઈમ બ્રાંચ સમક્ષ સરેન્ડર કર્યું હતું. લખીમપુર હિંસા કેસમાં અત્યાર સુધીમાં4આરોપીઓની ધરપકડ કરવામાં આવી છે. તેમાં લવકુશ, આશિષ પાંડે અને કેન્દ્રીય મંત્રીના પુત્ર આશિષ મિશ્રા અને ડ્રાઇવર શેખર ભારતી છે.\nઅંકિતનો ડ્રાઈવર જ્યુડિશિયલ કસ્ટડીમાં\nઆ અગાઉ મંગળવાર (12 ઓક્ટોબર)ને પોલીસે અંકિત દાસના ડ્રાઈવર શેખ ભારતીની ધરપકડ કરી હતી. હાલ પોલીસ શેખર સાથે પૂછપરછમાં લાગી છે. પોલીસ સૂત્રો પ્રમાણે ઘટના સમયે શેખર ભારતી કાળા રંગની ફોર્ચ્યુનર ચલાવી રહ્યો હતો.


Posted on 11:28 am August 10, 2020 11:28 am August 10, 2020 Author Patel MeetComments Off on સુંદરતા સાથે મગજનું ઉદાહરણ છે યુઝવેન્દ્ર ચહલની મંગેતર ધનશ્રી વર્મા, સોશિયલ મીડિયા પર પણ છે લાખો ફોલોઅર્સ\nચહલની મંગેતર નીકળી મોટી હસ્તી, લાખો લોકો દીવાના છે- જુઓ તસ્વીરો\nટીમ ઈન્ડિયાના ગોલ્ડ્ર્ન સ્પિનર યુઝવેન્દ્ર ચહલે ઈન્ડિયન પ્રીમિયર લીગ (આઈપીએલ) 2020 પહેલા સિંગલથી ડબલ થઇ ગયાની ખબરથી બધાને આશ્ચર્યચકિત કર્યા હતા. ખરેખર, કોઈને પણ અપેક્ષા નહોતી કે આઇપીએલની તૈયારીઓ વચ્ચે યુઝવેન્દ્ર ચહલ આવી ચોકાવનારા સમાચાર આપ્યા છે.\nયુઝવેન્દ્ર ચહલની જીવનસાથી ધનાશ્રી વર્મા છે. યુઝવેન્દ્રએ સોશિયલ મીડિયા પર તેની સગાઈના સમાચાર આપતાની સાથે જ શુભેછા પાઠવનારાનો ધસારો જોવા મળ્યો હતો. આ સાથે લોકોને એ જાણવાની પણ ઇચ્છા છે કે આ ધનશ્રી વર્મા કોણ છે? ખરેખર, ધનશ્રી વર્મા સુંદરતાનું એક ઉત્તમ ઉદાહરણ છે.\nધનશ્રી વર્મા છેલ્લા ઘણા સમયથી યુઝવેન્દ્ર ચહલ સાથે રિલેશનમાં હતી, પરંતુ બંનેએ ખૂબ જ હોશિયારીથી આ સંબંધને દુનિયાથી છુપાવ્યો હતો.\nધનાશ્રી વર્માની ઇન્સ્ટાગ્રામ પ્રોફાઇલમાં જણાવ્યું છે કે તે એક ડોકટર, કોરિયોગ્રાફર અને યુ ટ્યુબર છે.ધનાશ્રી વર્મા પણ ટિકટોક પર ખૂબ જ એક્ટિવ હતી. તેને તેમાં ઘણી વિડિઓઝ પણ બનાવી હતી. ચહલે પણ ટિક્ટોક પર ઘણી વિડિઓઝ બનાવી છે.\nધનાશ્રી પાસે ધનશ્રી વર્મા નામની યુટ્યુબ ચેનલ પણ છે. યુટ્યુબ પર તેની ચેનલના સબ્સ્ક્રાઇબર્સની સંખ્યા 1.5 મિલિયનથી વધુ છે.\nધનાશ્રીના યુટ્યુબ વીડિયોને અત્યાર સુધીમાં 18 કરોડથી વધુ લોકો જોઈ ચૂક્યા છે. ધનાશ્રીના યુટ્યુબ ચેનલ અને સોશ્યલ મીડિયા એકાઉન્ટ પર તેના ઘણા ડાન્સ વીડિયો પણ ઉપલબ્ધ છે. તે એક વ્યાવસાયિક કોરિયોગ્રાફર અને ફિટનેસ ટ્રેનર છે.\nધનશ્રી ઇન્સ્ટાગ્રામ પર પોતાની પર્સનલ અને પ્રોફેશનલ લાઇફને લગતી વસ્તુઓ શેર કરતી રહે છે. તે સોશિયલ મીડિયા પર ખૂબ જ એક્ટિવ છે. તેના ચાહકો પણ લાખોની સંખ્યામાં છે. ઇન્સ્ટાગ્રામ પર તેના5લાખથી વધુ ફોલોઅર્સ છે.\nઈન્સ્ટાગ્રામ પર પોસ્ટ કરેલા આ તસ્વીરનાં કેપ્શનમાં ધનાશ્રીએ લખ્યું છે, હવે અમે સ્પર્ધા કરીશું, મારી યુટ્યુબ ચેનલ પર.


અર્જુન તેંડૂલકરે ઈન્ટરનેશન ક્રિકેટમાં ઝડપી પ્રથમ વિકેટ, ફેન્સ આપી રહ્યાં છે સચિનને શુભેચ્છા – News18 Gujarati\nઅર્જુન તેંડૂલકરે ઈન્ટરનેશન ક્રિકેટમાં ઝડપી પ્રથમ વિકેટ, ફેન્સ આપી રહ્યાં છે સચિનને શુભેચ્છા\nઅર્જુન તેંડૂલકરે શ્રીલંકા વિરૂદ્ધ પોતાના કરિયરની પ્રથમ આંતરાષ્ટ્રીય વિકેટ ઝડપી, ફોટો-ટ્વિટર\nLast Updated : July 17, 2018, 18:32 IST\nનવી દિલ્હી: ભારતીય ક્રિકેટ ટીમની અંડર-19 ટીમનો શ્રીલંકાનો પ્રવાર મંગળવાર (17 જુલાઈ)થી શરૂ થઈ ગયો છે. ચાર દિવસી મુકાબલાની શરૂઆત થઈ ચૂકી છે અને આ મેચથી પહેલા જ મહાન ક્રિકેટર સચિન તેંડૂલકરનો પુત્ર અર્જુન તેંડૂલકર સમાચારોમાં છવાઈ ગયો છે. ટીમમાં સિલેક્ટ થયા પછી અર્જુન ચર્ચમાં છે અને હવે મેચ શરૂ થયા પછી એકવાર ફરીથી ટોપ ટ્રેન્ડમાં સામેલ થઈ ગયો છે. કારણ છે અર્જુન તેંડૂલકરે પોતાની ઈન્ટરનેશનલ કારકિર્દીની પ્રથમ વિકેટ મેળવી લીધી છે. જણાવી દઈએ કે, અર્જુનને ઓલરાઉન્ડરના રૂપમાં અંડર-19 ટીમમાં એન્ટ્રી આપી છે. અર્જુન એક શાનદાર બોલર હોવાની સાથે-સાથે એક સારો બેટ્સમેન પણ છે.\nકોલંબોએ નોન ડે સ્ક્રિપ્ટ ક્રિકેટ ક્લબ ગ્રાઉન્ડ પર રમાઈ રહેલી આ મેચની શરૂઆતમાં જ અર્જુન તેંડૂલકરે પોતાનો દમ બતાવવાની શરૂઆત કરી દીધી છે. આ મેચમાં અર્જુને ભારતીય ટીમને શરૂઆતમાં જ સફળતા અપાવી દીધી છે. અંડર-19 ટીમના કેપ્ટન અને વિકેટકિપર અનુજ રાવતે મેચની પ્રથમ ઓવર અર્જુન તેંડૂલકર પાસે નંખાવી હતી. જ્યારે બીજી ઓવર આકાશ પાંડેએ નાંખી હતી. શ્રીલંકા અંડર-19 ટીમના કેપ્ટન નિપુણ ધનંજયએ ટોસ જીતીને પહેલા બેટિંગ કરવાનું પસંદ કર્યું હતું.\n12માં બોલે અર્જુનને મળી સફળતા\nમેચની ત્રીજી અને પોતાની બીજી ઓવરની અંતિમ બોલ પર અર્જુન તેંડૂલકરને આ વિકેટ મળી હતી. શ્રીલંકાના કામિલ મિસારા અર્જુનનો શિકાર બન્યો. કામિલ મિસારા, અર્જુની શાનદાર બોલને સમજી શક્યો નહી અને ચકમો ખાઈ ગયો. અર્જુનની બોલ બેટ્સમેનના પેડના અંદરના ભાગે લાગી અને તેને એલબીડબ્લ્યૂ આપવામાં આવ્યો.\nકામિલ મિસારા 09 રન બનાવીને આઉટ\nમિસારાએ 11 બોલમાં 09 રન બનાવ્યા, જેમાં2ફોર સામેલ હતા. મિસારા એક ફર્સ્ટ ક્લાસ ક્રિકેટર છે, જેને 15 વર્ષની ઉંમરમાં ડેબ્યૂ કર્યું હતું. મિસારાએ3ઓવરમાં વિકેટકિપર મદુષ્કા ફર્નાન્ડો સાથે મળીને 20 રન જોડ્યા અને પેવેલિયન ફર્યો. અર્જુન તેંડૂલકરે અત્યાર સુધી2ઓવરમાં 13 રન આપીને એક વિકેટ પોતાના ખાતામાં નોંધાવી લીધા છે.\nઅર્જુન તેંડૂલકની આ પ્રથમ સફળતા પર તેને સોશિયલ મીડિયા પર ખુબ જ શુભેચ્છાઓ મળી રહી છે. અર્જુનની સાથે-સાથે ફેન્સ સચિન તેંડૂલકરને પણ શુભેચ્છા આપી રહ્યાં છે. સોશિયલ મીડિયા પર અર્જુનની સરખામણી વસીમ અકરમ સાથે કરવામાં આવી રહી છે.\nA post shared by CELLULOID PANDA (@celluloid_panda) on Jul 16, 2018 at 10:32pm PDT\nFirst published: July 17, 2018, 18:32 IST\nTags: Arjun tendulkar, International cricket, સચિન તેંડુલકર


Posted on 2:37 pm August 2, 2021 2:38 pm August 2, 2021 Author Patel MeetComments Off on આ ચાર મોટા ગ્રહોની રાશિ પરિવર્તનથી આ રાશિના જાતકોને મુશ્કેલીથી ભરેલો રહેશે ઓગસ્ટ મહિનો, જાણો કઈ કઈ રાશિ\nઓગસ્ટનો મહિનો જ્યોતિષના પ્રમાણે ખુબ જ મહત્વનો હોય છે. ઓગસ્ટ મહિનામાં4મોટા ગ્રહો તેમનું સ્થાન પરિવર્તન કરે છે. કેટલીક રાશિઓને આ પરિવર્તનથી લાભ થશે અને કેટલીક રાશિઓ પર નકારાત્મક પ્રભાવ પડી શકે છે. ઓગસ્ટ મહિનામાં બુધ સિંહ રાશિમાં પ્રવેશ કરશે. તેના સિવાય શુક્ર કન્યા રાશિમાં પ્રવેશ કરશે. ત્યારબાદ સૂર્ય સંક્રાંતિ થશે. સૂર્ય તેની રાશિ સિંહમાં પ્રવેશ કરશે. ત્યારબાદ બુધ તેની રાશિ કન્યામાં પ્રવેશ કરશે. ગ્રહોમાં થવા જઈ રહેલા આ પરિવર્તનના કારણે આ પાંચ રાશિઓને સાવધાન રહેવાની જરૂર છે.\nમેષ રાશિને અગ્નિ તત્વની રાશિ ગણવામાં આવે છે. આ રાશિના જાતકોને ઓગસ્ટ મહિનામાં ખુબ જ સંભાળીને ચાલવાની જરૂર છે. માનવામાં આવે છે કે મેષ રાશિના લોકોને આ મહિનામાં તેમના ભાઈ જોડે વિવાદ થઇ શકે છે. એટલા માટે જ આ રાશિના લોકોને થોડુંક સંભાળીને રહેવું જરૂરી છે. તેના સિવાય તમારે ખર્ચા ઉપર પણ રોક મુકવો પડશે, નહીતો તમારા હાથમાં પૈસા રહેશે નહિ. કોઈક વાતના કારણે આ મહિને તમારું મન બેચેન રહેશે.\nઆ મહિને શુક્રના સ્વામિત્વ વાળી વૃષભ રાશિના લોકોને થોડીક મુશ્કેલીઓ થઇ શકે છે. તમારે આ મહિના દરમ્યાન ભાગદોડ થઇ શકે છે. ઘણી બધી બાધાઓનો સામનો કર્યા પછી તમારું કામ થશે. તમને આ મહિને કેટલીક પ્રકારની આર્થિક મુશ્કેલીઓ પણ આવી શકે છે. એવું પણ થઇ શકે છે કે જે વસ્તુઓમાં તમે નફો મેળવવાની આશા કરી રહ્યા હોવ તેમાં તમને નુકસાન થઇ શકે છે. ઘણી મેહનત કર્યા બાદ તમને થોડુંક મળી શકે છે.\nસિંહ રાશિના લોકો આ મહિને ગ્રહોના અશુભ પ્રભાવને સહન કરવું પડી શકે છે. આ મહિને સ્વાસ્થ્યની બાબતે તમને ઘણી મુશ્કેલીઓ થઇ શકે છે. તમારું સ્વાસ્થ્ય નબળું રહી શકે છે. તમારા ઘરે કોઈ પણ વાતને લઈને તણાવ થઇ શકે છે. પરિવારમાં પૈસાને લઈને ઝઘડા થઇ શકે છે. કોઈ કારણોસર મુશ્કેલીઓ વધશે અને ખર્ચા પણ વધશે. કોઈ એવો પણ ખર્ચો સામે આવી શકે છે જેના લીધે તમારા ઘણા પૈસા એક સાથે ખર્ચ થઇ શકે છે.\nશાંત અને સ્થાયી રહેલ ગ્રહ બુધના સ્વામિત્વ વાળી કન્યા રાશિના લોકોને આ મહિને વગર કારણનો તણાવ થઇ શકે છે. તમને કોઈ એવી વ્યક્તિ પાસેથી તણાવ મળી શકે છે જેના વિશે તમે ક્યારેય વિચાર્યું પણ નહિ હોય. મહેનત પ્રમાણે સફળતા ના મળવાથી નિરાશા રહેશે. વિવાદ વાળી બાબતે મૂંઝવણ આવી શકે છે. આ મહિને તમને દામ્પત્ય બાબતે પણ તણાવ થઇ શકે છે. જે લોકો લવ રિલેશનમાં છે તેમને પણ પાર્ટનર જોડે ઝઘડો થઇ શકે છે.\nશુક્રના સ્વામિત્વ વાળી તુલા રાશિના લોકોના પરિવારમાં સંઘર્ષ થઇ શકે છે. તમારા પરિવારમાં કોઈ વાત ઉપર વિવાદ થઇ શકે છે. તેનું કારણ પ્રોપર્ટી પણ હોઈ શકે છે. કે પછી એકબીજા સાથે તાલમેલમાં કોઈ પણ પ્રકારના ઉણપના કારણે આવું થઇ શકે છે. આ મહિને કેટલાક એવા કામમાં સમય ખરાબ થઇ શકે છે જેના લીધે તમારા હાથમાં કશું જ મળવાનું નથી. દુશ્મન તમારા વિરુદ્ધ કાવતરું કરી શકે છે.


એબીવીપીના કાર્યકરોએ વીસીની કેબીનમાં મીટિંગ મોકૂફ રખાવી\nબાયોસાયન્સ ડિપાર્ટમેન્ટ હેડના પ્રશ્ને\nસરદાર પટેલ યુનિ.ના બાયોસાયન્સ ડીપાર્ટમેન્ટના હેડના પ્રશ્ને છેલ્લા ઘણાં સમયથી વિવાદ ચાલી રહ્યો છે. આક્ષેપો-પ્રતિઆક્ષેપો થઈ રહ્યા છે. હેડ બદલાવાના મામલે એબીવીપી દ્વારા ઉગ્ર રજુઆતો કરવામાં આવી હતી. કુલપતિને લખાયેલ પત્રમાં વિવિધ માંગણીઓ રજુ કરાઈ છે. આજે સવારે એબીવીપીના કાર્યકરો દ્વારા વાઈસ ચાન્સેલરના કેબીનમાં મીટીંગ ચાલુ હોવા છતાં ઘુસ મારીને પોતાના પ્રશ્ને રજુઆત કરતાં મીટીંગ મોકૂફ રાખવી પડી હતી. આ રીત રજુઆત ન હોય તેમ વીસીએ જણાવ્યું હતું. એબીવીપીના કાર્યકર્તાઓ દ્વારા ત્યાં જ રામધૂન શરૃ કરીને પોતાનો વિરોધ નોંધાવ્યો હતો.\nઅધિકારીના વિરોધમાં રજૂઆત બાદ કાર્યકરોએ ત્યાંજ રામધૂન શરૃ કરી\nએબીવીપીના કાર્યકર્તાઓ દ્વારા અપાયેલ આવેદનપત્રમાં જણાવ્યું છે કે બાયોસાયન્સના હેડ કિરણબેન કાલીયા સરમુખત્યારશાહી ચલાવે છે. તેનો ભોગ વિદ્યાર્થીઓ બને છે. ડેઝર્ટેશનના મુદ્દે હંમેશા તેઓ વિવાદમાં રહ્યા છે. ગત ત્રણ વર્ષથી પોતાના વિષયમાં પેપર સેટ કરવામાં પણ તેઓએ અણઆવડત દાખવી છે. તેમની કુનેહ કે આવડત વગર તેઓ એચઓડીના પદ પર બિરાજમાન છે. સ.પ.યુનિ. લોકશાહીની ઢબે ચાલતી યુનિ. છે. વિદ્યાર્થી યુનિ.નો આત્મા છે. અને લોકશાહીમાં પોતાની સ્વાર્થી મનમાની કરનારને કોઈ સ્થાન નથી તેવુ વિદ્યાર્થી શક્તિનું અહ્વાહન છે. આ પ્રશ્ને અગાઉ પણ એબીવીપી દ્વારા કાર્યકારી રજીસ્ટ્રારને આવેદનપત્ર આપવામાં આવ્યું હતું. આજરોજ એબીવીપીના કાર્યકર્તાઓ દ્વારા યુનિ. કેમ્પસમાં સુત્રોચ્ચાર કર્યા હતા. વાઈસ ચાન્સેલર અગત્યની મીટીંગમાં વ્યસ્ત હોવાથી વિદ્યાર્થી નેતાને મળી ન શકતા વિદ્યાર્થી નેતાઓ દ્વારા અચાનક જ ચાલુ મીટીંગમાં પહોંચી જઈને પોતાની રજુઆત જોરશોરથી કરી હતી. વાઈસ ચાન્સેલરે શાંતિથી રજુઆત કરવા જણાવ્યું હોવા છતાં વિદ્યાર્થી નેતાઓ દ્વારા પોતાની રજુઆત ઉગ્ર જ રાખી હતી. જેથી ન છુટકે અગત્યની મીટીંગ મોકૂફ રાખવાનો વારો આવ્યો હતો. એબીવીપીના કાર્યકર્તાઓ દ્વારા યુનિ.માં જ રામધૂન શરૃ કરાતા કેમ્પસમાં શું ચાલી રહ્યું છે તે જોવા કેટલાક લોકો ટોળે પણ વળ્યા હતા.\nવિદ્યાર્થી નેતાઓની જોહુકમી નહીં ચલાવાય\nઆ અંગે સ.પ.યુનિ.ના સીંડીકેટ સભ્ય બીપીનભાઈ પટેલ (વકીલ)નો રૃબરૃ સંપર્ક કરતા તેઓએ જણાવ્યું હતું કે આ રીતે વિદ્યાર્થીઓ નેતાની જોહુકમી ચલાવી લેવામાં નહી આવે. હેડનો પ્રશ્ન વિદ્યાર્થીનો પ્રશ્ન નથી. તે યુનિ.ના વહીવટનો પ્રશ્ન છે. તેમાં વિદ્યાર્થી નેતાઓએ દખલગીરી કરવી ન જોઈએ.\nકમિટિના અહેવાલ પર નિર્ણય લેવાશે ઃ વીસી\nઆ પ્રશ્ને સ.પ.યુનિ.ના વાઈસ ચાન્સેલર ર્ડા.હરીશ પાઢનો રૃબરૃ સંપર્ક કરતા તેઓએ જણાવ્યું હતું કે ડેઝર્ટેશનનો મુદ્દો ઘણાં વખતથી પૂર્ણ થઈ ગયો છે. બાયોસાયન્સ વિભાગના હેડના પ્રશ્ને સીંડીકેટમાં ચર્ચા કરવામાં આવી છે અને તે અંગે એક કમિટિની પણ રચના કરાઈ છે. કમિટિ જે અહેવાલ આપશે તેના આધારે નિર્ણય લેવાશે.


gurmeet ram rahim corona positive hospitalised in gurugram medanta kb– News18 Gujarati\nરેપ કેસની સજા ભોગવી રહેલા રામ રહીમ કોરોના સંક્રમિત, ગુરુગ્રામના મેદાંતામાં સારવાર શરૂ\nLast Updated:June 06, 2021, 17:42 IST\nગુરુગ્રામ: રોહતક સુનારિયા જેલમાં રેપ અને હત્યાના કેસમાં જેલમાં સજા ભોગવી રહેલા ડેરા અને સચ્ચા સોદા પ્રમુખ રામ રહીમ કોરોના પોઝિટીવ થયો છે. હાલમાં તે મેદાંતા કોરોના વોર્ડ હોસ્પિટલમાં સારવાર લઈ રહ્યા છે. રવિવારે બપોરે 12 વાગ્યે સુનારિયા જેલમાંથી મેદાંતા લાવવામાં આવ્યા છે. ગુરમીત રામ રહીમ સુનારિયા જેલમાં સજા ભોગવી રહ્યા છે. રામ રહીમની તબિયત છેલ્લા કેટલાક દિવસ તબિયત ખરાબ છે. અને ત્યાર બાદથી પીજીપાઈ રોહતકમાં ભરતી કરી દેવમાં આવ્યો છે. પીરપીઆઈના ડોક્ટરોની સલાહ બાદ તેને આજે ગુરુગ્રામ ખાતે સારવાર અર્થ ખસેડવામાં આવ્યા અને ત્યા તેનો કોરોના રિપોર્ટ પોઝીટિવ આવ્યો હતો.\n3 જૂને સમાચાર આવ્યા હતા કે, રોહતક જિલ્લાની સુનારીયા જેલમાં બંધ ગુરમીત રામ રહીમ સિંહની તબિયત લથડી છે. આ પછી તેને પીજીઆઈ રોહતકમાં દાખલ કરાયો હતો. રામ રહીમ પેટમાં દુખાવાની ફરિયાદ કરી રહ્યો હતો. ગુરુવારે સવારે સાત વાગ્યે ચુસ્ત સુરક્ષા વચ્ચે રામ રહીમને જેલથી પીજીઆઈ લાવવામાં આવ્યો હતો. ત્યારબાદ તેને ગુરુગ્રામની મેન્દાતા હોસ્પિટલમાં ખસેડાયો હતો.\nઆ અગાઉ 12 મેના રોજ પણ બ્લડ પ્રેશરની સમસ્યાને કારણે રામ રહીમને રોહતક પીજીઆઈ લાવવામાં આવ્યો હતો, પરંતુ તેણે કોવિડ ટેસ્ટ કરાવવાની ના પાડી દીધી હતી. રામ રહીમનું સીટી સ્કેન પીજીઆઈ ખાતે કરાયું હતું. પેટ અને હૃદયની તપાસ કરવામાં આવી હતી.\nરામ રહીમ 25 ઓગસ્ટ 2017થી જેલમાં છે. પંચકુલાની સીબીઆઈની વિશેષ અદાલતે સાધ્વીઓના બળાત્કાર કેસમાં રામ રહીમને દોષી ઠેરવ્યો હતો. 16 વર્ષ જુના આ કેસમાં ગુરમીત રામ રહીમની સાથે અન્ય ત્રણ દોષી કુલદીપસિંહ, નિર્મલ સિંહ અને ક્રિશન લાલને પણ આજીવન કેદની સજા ફટકારી હતી.\nFirst published:June 06, 2021, 17:42 IST


કઠિયારાની વાત | ગીતાદર્શન | Books\nગીતા જેવા મહાન ગ્રંથનો વારંવારનો વિચાર ખૂબ જ ઉપયોગી છે. આ બાબતમાં પેલી લોકવાર્તાને યાદ કરવા જેવી છે. વાર્તા એવી છે કે, એક કઠિયારો ખૂબ જ ગરીબ હતો. તેને એક મહાપુરૂષની મુલાકાત થઈ ગઈ. મહાપુરૂષે તેની કંગાલિયત જોઈને કહ્યું : આ જંગલમાં તું જ્યાં લાકડા કાપવા જાય છે ત્યાં હવે ના જઈશ. પણ જંગલમાં વધારે ને વધારે અંદર જજે. આમ કરવાથી બહુ જ થોડા વખતમાં તારી કંગાલિયત દૂર થઈ જશે, ને તું ધનવાન બની જઈશ. કઠિયારાને આ સાધારણ ઉપાય સાંભળીને બહુ આનંદ થયો. બીજે દિવસથી તે તો જંગલમાં અંદર ને અંદર જવા માંડ્યો. અંદર જતાં જ તેણે ચંદનનું જંગલ જોયું તે તો આનંદમાં આવી ગયો. કપાય તેટલાં ચંદનના લાકડાં કાપીને તે નગરમાં વેચવા ગયો. તો તે દિવસે તેને ખૂબ પૈસા મળ્યા.\nબે ચાર દિવસ સુધી તે જ ચંદનનાં લાકડાં કાપ્યાં પછી તેને થયું કે પેલા મહાપુરૂષે તો જંગલમાં અંદર ને અંદર જવાનું કહ્યું છે, ફક્ત ચંદનના જંગલ પાસે અટકવાનું કહ્યું નથી. બીજે દિવસે તે ગયો, તો તેના હરખનો પાર રહ્યો નહિ. કેમ કે ત્યાં બધે દેવદારના ઝાડ હતાં ! તે દિવસે તેને વળી વધારે પૈસા મળ્યા. એમ કરતાં કરતાં તેને જંગલમાં તાંબુ, ચાંદી ને સોનાની ખાણ પણ મળી ગઈ, ને હીરા માણેક પણ તેના હાથમાં આવ્યાં. હવે તો તેના ભાગ્યનું કહેવું જ શું ? મહાપુરૂષે કહેલી વાણી ફળી, ને તે કઠિયારો થોડા વખતમાં તો સુખી ને શ્રીમંત બની ગયો.\nઆ વાત સાચી હો કે ખોટી, ને તે પ્રમાણે પેલો કઠિયારો ધનવાન ને સુખી બન્યો હોય કે નહિ, પરંતુ તેના પરથી ફલિત થતી શિક્ષા તો સાચી જ છે. તે શિક્ષા બે પ્રકારની છે. એક પ્રકારની શિક્ષા એવી છે કે જીવનનો વિકાસ કરવા માગનાર માણસે ખોટા સંતોષનો આશ્રય લીધા વિના હંમેશા આગળ ને આગળ વધતા રહેવું જોઈએ. જીવનનો વિકાસ ખૂબ જ વિરાટ છે. તેની ભૂખ જાગ્રત રાખીને માણસે આગળ ને આગળ પુરુષાર્થ કરતાં રહેવું જોઈએ. તો જ તેને સાચી મહાનતા ને શ્રી મળી શકે. બીજી શિક્ષા જ્ઞાનના સંબંધમાં છે ને ગીતા જ્ઞાનની પ્રત્યક્ષ પ્રતિમા હોવાથી, તેના સંબંધમાં પણ તે લાગુ પાડી શકાય છે. ગીતાના સંબંધમાં પણ તે શિક્ષા સાચી ઠરે છે.\nકઠિયારાએ જંગલમાં વધારે ને વધારે અંદર પ્રવેશ કરીને જેમ કિંમતી પદાર્થો, ધન ને સુખની પ્રાપ્તિ કરી, તેમ ગીતામાં પણ વધારે ને વધારે પ્રવેશ કરવાથી માણસને કિંમતી પદાર્થોની પ્રાપ્તિ થાય છે : જેની કિંમત તાંબુ, ચાંદી ને સોનાના સિક્કાથી પણ અનેકગણી વધી જાય, એવાં ઉચ્ચ જીવનનાં મૂલ્યવાન સત્યો કે રહસ્યોની પ્રાપ્તિ થાય છે, જેને માટે તે ઝંખે છે ને સાચી કે ખોટી દિશામાં પ્રયાસ કરે છે. તે પરમ શાંતિ, મુક્તિ ને પૂર્ણતાનો માર્ગ તેને માટે ખુલ્લો થાય છે, ને જીવનને સફળ કરવાની કુંચી તેના હાથમાં આવી જાય છે. આખરે તેની સર્વ પ્રકારની કંગાલિયત દૂર થાય છે, ને તે ધની ને ધન્ય બને છે.\nસંસારમાં ધની ઘણા છે પણ તે બધા ધન્ય નથી. ધન્યતાનો અનુભવ કરનારા તેમાં બહુ જ ઓછા હોય છે. એવા એકાદ બે ધની પણ ભાગ્યે જ મળે છે જે પોતાને પૂરા સુખી ને ધન્ય માનતા હોય. આ ઉપરાંત, કંગાલિયત પણ અનેક જાતની છે. જેની પાસે ધન ના હોય તે જ કંગાલ છે એમ માનવાની જરૂર નથી. ધન હોય પણ સારું તન ના હોય, અથવા તે બંને હોય પણ ઉત્તમ એવું મન ના હોય, તો માણસ કંગાલ જ છે. ધનની કંગાલિયત બુરી છે એનો ઈન્કાર આ યુગમાં ભાગ્યે જ કરી શકાશે. તન અને મનની કંગાલિયત આજે ઠેરઠેર થતી જાય છે એ દુઃખદ છે. માણસે સુખી થઈને સમાજ કે સંસારને સુખી કરવો હોય તો આ મહત્વની ને તેને મરણતોલ કરી નાખનારી કંગાલિયતથી મુક્ત થવું જ જોઈએ. ગીતા એ માટેના રામબાણ ઉપાય બતાવે છે. તેના અમલથી માણસ સુખી, ધની ને વધારામાં ધન્ય પણ બની શકે છે. ગીતાનો કેવળ વિચાર કરીને બેસી રહેવાથી આ હેતુ નહિ સધાય. વિચાર સાથે અમલ કે વર્તનની પણ જરૂર છે. જીવનમાં જે નિયમો ને સિદ્ધાંતોને વફાદાર રહીને ચાલવાનું છે તેનો ખ્યાલ વિચારનો આશ્રય લીધા વિના કેવી રીતે આવી પડશે ? મંથન કર્યા વિના બેસી રહેવાથી માખણ ક્યાંથી નીકળશે ? એટલે વિચારની જરૂર પહેલી છે. પછી જ તે પ્રમાણે વર્તન કરવાનો કાર્યક્રમ ઘડી શકાય. આ વિચાર જ વિવેક છે; ને તેનું મહત્વ જ્ઞાનના માર્ગમાં સૌથી પ્રથમ માનેલું છે. તે વિના માણસ ભાગ્યે જ આગળ વધી શકે.


તસ્વીરોમાં નોબેલ શાંતિ પુરસ્કાર, 2005 થી 2021\nNobel Peace Prize / તસ્વીરોમાં નોબેલ શાંતિ પુરસ્કાર, 2005 થી 2021\nનોબૅલ પારિતોષિક સ્વિડીશ પારિતોષિક છે. જેની શરૂઆત ૧૮૯૫ માં સ્વિડીશ રસાયણશાસ્ત્રી આલ્ફ્રેડ નોબેલે કરી હતી. પ્રથમ પારિતોષિક સન. ૧૯૦૧માં શાંતિ માટે આપવામાં આવ્યુ હતું\nNikki Macwan 12:14 PM 14 Oct 2021\nનોબૅલ પારિતોષિક સ્વિડીશ પારિતોષિક છે. જેની શરૂઆત ૧૮૯૫ માં સ્વિડીશ રસાયણશાસ્ત્રી આલ્ફ્રેડ નોબેલે કરી હતી. પ્રથમ પારિતોષિક સન. ૧૯૦૧માં શાંતિ, સાહિત્ય, રસાયણ શાસ્ત્ર, શરીર વિજ્ઞાન અથવા વૈદક અને ભૌતિક શાસ્ત્ર માટે આપવામાં આવ્યુ હતું\n2005: મોહમ્મદ અલબરાદેઇ, ઇજિપ્ત\nઆંતરરાષ્ટ્રીય અણુ ઉર્જા એજન્સી અને મુહમ્મદ આલ્બર્ડેઇના પ્રયાસો હતા કે પરમાણુ ઉર્જાનો ઉપયોગ લશ્કરી જરૂરિયાતો માટે ન કરવો જોઇએ, તેનો ઉપયોગ માત્ર શાંતિપૂર્ણ હેતુઓ માટે જ થવો જોઇએ. તેમના પ્રયાસોને 2005 માં શાંતિ પુરસ્કાર એનાયત કરવામાં આવ્યો હતો.\n2006: મુહમ્મદ યુનુસ અને ગ્રામીણ બેંક, બાંગ્લાદેશ\nઆર્થિક અને સામાજિક વિકાસની દિશામાં, બાંગ્લાદેશના મહંમદ યુનુસ અને તેમની ગ્રામીણ બેંકને 2006 માં નોબેલ શાંતિ પુરસ્કાર આપવામાં આવ્યો હતો.\nઇન્ટરનેશનલ પેનલ ઓન ક્લાઇમેટ ચેન્જ (IPCC) ને 2007 માં નોબેલ શાંતિ પુરસ્કાર મળ્યો હતો. તસવીરમાં અમેરિકાના અલ ગોર અને ભારતના રાજેન્દ્ર પચૌરી.\n2008: મરાતી અહતીસારી, ફિનલેન્ડ\nઆંતરરાષ્ટ્રીય તકરારના નિરાકરણમાં યોગદાન બદલ અહતીસારીને ત્રીસ વર્ષથી શાંતિ પુરસ્કાર એનાયત કરવામાં આવ્યો હતો.\n2009: બરાક ઓબામા, અમેરિકા\nઓબામાને 2009 માં આંતરરાષ્ટ્રીય મુત્સદ્દીગીરી અને સહકાર માટે આ સન્માન મળ્યું હતું. જોકે, તેમને શાંતિ પુરસ્કાર આપવો તે સમયે વિવાદાસ્પદ હતો.\n2010: લિયુ ચિયાઓબો, ચીન\nચીઆબોને ચીનમાં અહિંસા અને માનવાધિકારના રક્ષણ માટેના પ્રયત્નો બદલ 2010 નો શાંતિ પુરસ્કાર એનાયત કરવામાં આવ્યો હતો.\n2011: માનવ અધિકારો માટે\nલાઇબેરિયાના રાષ્ટ્રપતિ એલેન જોન્સન સરલીફ, લાઇબેરિયન શાંતિ કાર્યકર્તા લેમા બોવી અને યમન કાર્યકર્તા તાવકુલ કર્મને મહિલાઓના અધિકારો માટે સંઘર્ષ માટે 2011 નો નોબલ શાંતિ પુરસ્કાર સંયુક્ત રીતે એનાયત કરવામાં આવ્યો હતો.\n2012: યુરોપિયન યુનિયન\n2012 નો નોબલ શાંતિ પુરસ્કાર 60 વર્ષોમાં શાંતિ, મિત્રતા, લોકશાહી અને માનવ અધિકારોમાં યુરોપિયન યુનિયનના યોગદાન માટે આપવામાં આવ્યો હતો.\nરાસાયણિક હથિયારોના નિષેધ માટે સંસ્થા (OPCW) ને રાસાયણિક હથિયારોને નિઃશસ્ત્ર કરવાના પ્રયાસો માટે નોબેલ શાંતિ પુરસ્કાર એનાયત કરવામાં આવ્યો હતો\n2014: મલાલા અને કૈલાસ સત્યાર્થી\nઆ વર્ષે શાંતિ માટેનું નોબેલ પુરસ્કાર ભારતમાં બચપન બચાવો આંદોલનના કૈલાશ સત્યાર્થી અને પાકિસ્તાનમાં છોકરીઓના શિક્ષણ માટે લડનાર મલાલા યુસુફઝાઈને આપવામાં આવ્યું હતું.\n2015: રાષ્ટ્રીય સંવાદ ચોકડી\n2011 ની ક્રાંતિ પછી બહુમતીવાદી લોકશાહી બનાવવા માટે ટ્યુનિશિયાના નેશનલ ડાયલોગ ચોકડીએ આ સન્માન આપવામાં આવ્યું હતું. આ ક્રાંતિ પછી, આરબ દેશોમાં લોકશાહી ચળવળો સાથે આરબ વસંત શરૂ થયું હતું.\n2016 યુઆન મેન્યુઅલ સાન્તોસ\nકોલંબિયાના રાષ્ટ્રપતિ યુઆન મેન્યુઅલ સાન્તોસને ફાર્ક બળવાખોરો સાથે સોદો કરવા માટે 2016 નો નોબલ શાંતિ પુરસ્કાર એનાયત કરવામાં આવ્યો હતો. સાન્તોસે આ એવોર્ડ દેશના ગૃહ યુદ્ધના પીડિતોને સમર્પિત કર્યો હતો.\nવિશ્વભરમાં પરમાણુ હથિયારો સામે ઝુંબેશ ચલાવતી સંસ્થા, ઇન્ટરનેશનલ કેમ્પેન ફોર એબોલિશન ઓફ ન્યૂક્લિયર વેપન્સને આ વર્ષે નોબેલ શાંતિ પુરસ્કાર આપવામાં આવ્યો હતો.\n2018: નાદિયા મુરાદ અને ડેનિસ મુકવાંગે\nઇરાકની યઝીદી માનવાધિકાર કાર્યકર્તા નાદિયા મુરાદ અને કોંગી ગાયનેકોલોજિસ્ટ ડેનિસ મુકવાંગેને 2018 નો નોબલ શાંતિ પુરસ્કાર મળશે. યુદ્ધો અને સંઘર્ષો દરમિયાન શસ્ત્ર તરીકે જાતીય હિંસાના ઉપયોગને રોકવાના તેમના પ્રયત્નો માટે તેમને આ પુરસ્કાર માટે પસંદ કરવામાં આવ્યા હતા.\n2019: અબીય અહમદ\nઇથોપિયાના વડા પ્રધાન અબીય અહમદને યુદ્ધ પછી એરિટ્રિયા સાથેના સંબંધોમાં 20 વર્ષના સ્થિરતાને સમાપ્ત કરવા બદલ નોબેલ શાંતિ પુરસ્કાર એનાયત કરવામાં આવ્યો હતો.\n2020: વર્લ્ડ ફૂડ પ્રોગ્રામ\nનોબેલ કમિટીના ચેરમેન બેરીટ રાઇસ એન્ડરસનના જણાવ્યા અનુસાર, 2019 માં, વર્લ્ડ ફૂડ પ્રોગ્રામની સહાય 88 દેશોમાં લગભગ 100 મિલિયન લોકો સુધી પહોંચી. ડબલ્યુએફપી ભૂખ નાબૂદી અને ખાદ્ય સુરક્ષાને પ્રોત્સાહન આપવા માટે વિશ્વની સૌથી મોટી સંસ્થા છે. કોરોનાના યુગમાં આ સંસ્થાનું મહત્વ વધુ વધી ગયું છે.\n2021: પત્રકારો માટે આદર\nઆ વર્ષે નોબેલ શાંતિ પુરસ્કાર ફિલિપાઈન્સ સમાચાર સંસ્થા ‘રેપ્લર’ના સીઈઓ મારિયા રેસા અને રશિયન પત્રકાર દિમિત્રી મુરાટોવને આપવામાં આવ્યો હતો. તેમને ‘અભિવ્યક્તિની સ્વતંત્રતાના બચાવ માટેના પ્રયાસો’ માટે આ પુરસ્કાર આપવામાં આવ્યો છે.


દક્ષિણ આફ્રિકામાં કોરોનાના નવા વેરિએન્ટે વધારી ચિંતા, UKએ આ6દેશો પર મુક્યો પ્રતિબંધ - जन मन INDIA\nદક્ષિણ આફ્રિકામાં કોરોનાના નવા વેરિએન્ટે વધારી ચિંતા, UKએ આ6દેશો પર મુક્યો પ્રતિબંધ\nદક્ષિણ આફ્રિકામાં કોરોના વાયરસનો નવો વેરિએન્ટ મળ્યો છે. તેને ખૂબ જ ખતરનાક હોવાનું કહેવાય છે. આવી સ્થિતિમાં બ્રિટને6આફ્રિકન દેશોની ફ્લાઈટ્સ રદ કરી છે. જોકે, આ પ્રતિબંધ અસ્થાયી ધોરણે લાદવામાં આવ્યો છે.\nઆટલું જ નહીં UKની હેલ્થ સિક્યુરિટી એજન્સી (UKHSA)એ કોરોનાના નવા વેરિએન્ટ B.1.1.529ને વેરિએન્ટ અંડર ઇન્વેસ્ટીગેશન જાહેર કર્યું છે.\nયુકેના આરોગ્ય સચિવ સાજીદ જાવિદે ટ્વીટ કરી કહ્યું કે, યુકે એચએસએ એક નવા સંક્રમણની તપાસ કરી રહ્યું છે અને વધારે ડેટાની જરુર છે. પરંતુ હાલ અમે સાવધાની વર્તી રહ્યા છીએ. તેમણે આગળ કહ્યું કે શુક્રવારે બપોરે6આફ્રીકન દેશોને રેડ લિસ્ટમાં જોડવામાં આવશે. ઉડાનો પર અસ્થાયી રુપથી પ્રતિબંધ લગાવી દેવામાં આવશે અને બ્રિટનના પ્રવાસીઓને ક્વોરેન્ટાઈનમાં રહેવું પડશે.\nવેરિએન્ટ પર ચાલી રહી છે તપાસ\nયુકેએ આ પગલું એવા સમયે ઉઠાવ્યું છે, જ્યારે મીડિયા રિપોર્ટ્સમાં દાવો કરવામાં આવ્યો છે કે દક્ષિણ આફ્રિકામાં કોરોનાનું નવું વેરિએન્ટ જોવા મળ્યું છે. તેને ‘સીરિયસ કંસર્ન’ કહેવામાં આવી રહ્યું છે. દક્ષિણ આફ્રિકામાં આ વેરિએન્ટથી 100થી વધુ લોકો સંક્રમિત થઇ ચૂક્યા છે.\nઆ વેરિએન્ટના સામે આવ્યા પછી દક્ષિણ આફ્રિકાની સરકાર ખાનગી લેબોરેટ્રીઝની સાથે મળીને મોટા પાયે સંક્રમિત લોકોની શોધ કરી રહી છે. તે કેટલું જોખમી છે તે હજુ સુધી જાણી શકાયું નથી. પરંતુ દક્ષિણ આફ્રિકાની ધ નેશનલ ઇન્સ્ટિટ્યૂટ ફોર કોમ્યુનિકેબલ ડિસીઝ (NICD) અનુસાર, તે સંક્રામક હોઈ શકે છે.\nભારત સરકાર પણ એલર્ટ\nભારત સરકારના આરોગ્ય સચિવે સૂચના જારી કરી છે કે ભારત આવતા તમામ આંતરરાષ્ટ્રીય પ્રવાસીઓની સઘન કોરોના તપાસ કરવામાં આવે. ભારત સરકારના સ્વાસ્થ્ય સચિવ રાજેશ ભૂષણે તમામ રાજ્યો અને કેન્દ્રશાસિત પ્રદેશોને પત્ર લખીને કહ્યું છે કે, કોરોનાના નવા વેરિએન્ટના કેસ ખૂબ જ ઝડપથી વધી રહ્યા છે. તેથી તમામ રાજ્યોએ બહારના દેશોમાંથી આવતા તમામ પ્રવાસીઓની કડક તપાસ કરવી જોઈએ.\nવીડિયો જાહેર કરી આ શખ્સે મુખ્યમંત્રી ભૂપેન્દ્ર પટેલને આપી ખુલ્લી ધમકી, કહ્યું-1 કરોડ મોકલાવો નહીં તો પટેલને રાજ નહીં કરવા દઉં, પોલીસે સમગ્ર મામલે તપાસ હાથ ધરી\nConstitution Day 2021: PM મોદી કરશે વિશિષ્ટ સભાને સંબોધિત, કોંગ્રેસ સહિત વિપક્ષી દળો કરશે બહિષ્કાર